Loabodu kanneli'ge masverikamakee faidhaavaa masverikamakah hadhanee\nމީގެ ކުރިން ހުޅުވާލި\nމީހުން ތަމްރީނު ކުރުމަށް މިނިސްޓްރީ އޮތީ ތައްޔާރަށް\nކ. މާލެ 23 ޖުލައި 2019 | އަންގާރަ 17:22 2,156\nމަސް ބޯޓެއް - ޝުއައިބް މުހައްމަދު އިގްބާލް\nލޯބޮޑު ކަންނެލީގެ މަސްވެރިކަމަކީ ދިވެހިންނަށް ފައިދާވާ މަސްވެރިކަމަކަށް ހެދުމުގެ މަސައްކަތް ކުރަމުންދާ ކަމަށް ފިޝަރީޒް މިނިސްޓްރީން ބުނެފިއެވެ.\nބޭރުގެ މަސްބޯޓު ފަހަރު ދިވެހި މަސްކަނޑުތަކުގައި މަސްވެރިކަން ކުރުން ހުއްޓުވުމާ ގުޅޭ ގޮތުން ރައްޔިތުންގެ މަޖިލީހަށް ހުށައެޅިފައިވާ ގަރާރާ ބެހޭ ގޮތުން މަޖިލީހުގެ އިގްތިސާދީ ކޮމިޓީ އަށް އަންގާރަ ދުވަހު ފިޝަރީޒް މިނިސްޓަރު ވަނީ ހާޒިރު ކޮށްފައެވެ.\nއެ ކޮމިޓީގައި ވާހަކަ ދައްކަވަމުން މިނިސްޓަރު ވިދާޅުވީ، ލޯބޮޑު ކަންނެލީގެ މަސްވެރިކަމަށް ލައިސެންސް ދޫކުރުން ހުއްޓާލުމަށް ނިންމީ ހުޅުވާލި މަގްސަދު ހާސިލް ނުވާތީ ކަމަށެވެ.\nއެހެން ނަމަވެސް މަސްވެރިކަން ބައްޓަން ކުރެވިފައި އޮތް ގޮތުން ބާނަމުން ދިޔައީ ރީދު އުރަހަ ކަންނެލި ކަމަށެވެ. މިނިސްޓްރީގެ އަމާޒަކީ ލޯބޮޑު ކަންނެލީގެ ''ހިސްޓޯރިކަލް ކެޗެއް'' ރާއްޖޭގައި ހެދުމެވެ. ރާއްޖެއަކީ ވެސް ލޯބޮޑު ކަންނެލި ބާނާ ބަޔަކަށްވާން ޖެހޭ ކަމަށް ޒަހާ ވިދާޅުވިއެވެ.\nމި މަސްވެރިކަމަކީ އަޅުގަނޑުމެން ވިސްނުންތެރިކަމާއި އެކީގައި ފުޅާ ދާއިރާއެއްގައި މަޝްވަރާ ކުރެވިގެން ދިވެހިންނަށް މި މަސްވެރިކަން ކުރެވޭ ގޮތަށް ބައްޓަންވެގެން ކުރެވިދާނެ މަސްވެރިކަމަށް ހަދަން ބޭނުން. މި މަސްވެރިކަމުގެ ސިޔާސަތުތައް ރޭވިގެން ދާނީ މިކަމަށް މަގުފަހިވާ ގޮތަށް ދިވެހިންނަށް މިކަން ކުރެވޭ ގޮތަށް މަގުފަހިވެގެންދާ ގޮތަށް\nމިނިސްޓަރު ވިދާޅުވީ، ލޯބޮޑު ކަންނެލި މަސްވެރިކަން ކުރުމަށް މީހުން ތަމްރީނު ކުރަން މިހާރު ވެސް މިނިސްޓްރީން އޮތީ ތައްޔާރަށް ކަމަށެވެ. މި އަހަރު ތެރޭގައި ވެސް ޕްރޮގްރާމް އަކަށް ފުރުސަތު ހުޅުވާލި ކަމަށާއި، އެހެން ނަމަވެސް އެކަމަށް އެއްވެސް ފަރާތަކުން ޝައުގުވެރިކަން ފާޅުކޮށްފައިނުވާ ކަމަށް ވިދާޅުވިއެވެ.


ދިނީ ޒަހަރު…. 22 – Esfiya\nހިތާމަ ލޯބި February 19, 2019\nދިނީ ޒަހަރު…. 22\n21 ވަނަ ބައިގެ ތެރެއިން….\n“ބުނަންތަ މަންމާ! މަންމަ އަށް އަޅުގަނޑު ވަރަށް ގަދަރުކުރަން. ތިއީ އަޅުގަނޑުގެ ފިރިމީހާގެ މަންމައަށް ވެފައި އަޅުގަނޑަށް ވުރެ އުމުރުގެ ގޮތުންވެސް ބޮޑު މީހަކަށް ވީތީ. އެކަމަކު މަންމަގެ ހިތުގައި އަށަގަނެފައިވާ އަމިއްލަ އެދުމުގެ ރޫހުން ތިމަސައްކަތްކުރަނީ ކުށެއްނެތް އުމުރުން ހަގު މާބަނޑު އަންހެންކުއްޖަކަށް އެތައް ހާލެއް ޖައްސަން. އެކުއްޖާގެ އޮތީ ކޮންކުށެއް. ނާލްއަށް އެކަން އެގިއްޖެނަމަ ކިހާ އަސަރެއް ކުރާނެ. އެކުއްޖާއަށް މިވަގުތު އަޅާލާނީ ކާކު” ޝިފާއަށް ރޮވެމުން ދިޔައެވެ.\n“އެއްކަލަ ކަޓު އަންހެނާ. ރާކް! ކަލޭ ވެއްޖެއްނު މި އަންހެނާއަށް ކްލާސް ނަގައިދޭން. އެހެންޏަ. ނާދުވެސް އެހެރީނު. އެހުންނަނީނު ނުބެހޭ ކަންތަކާއި ނުބެހި” އިފްނާ އަށް އެއްޗެއް ނުބުނެ ނީންދެވުނެވެ.\n“އަހަރެން ކަލޭގޮތަށް ނުބައި ރޭވުންތައް ނުރާވާ ﷲ އެންގެވި މަގުން ހިނގާތީތަ ކަޓު މީހަކަށްވީ. ނޫނީ ތިމާގެ ފިރިމީހާ މަގުން ކައްސާލައިގެން ދާކާން އިނގޭއިރު ކަލޭގޮތަށް އަހަރެންގެ ފިރިމީހާއަށް އަހަރެން ހިތްވަރުނުދޭތީތަ ކަޓުވީ. ނޫނީ ކަލޭ ގޮތަށް އައުރަ ކަޝްފު ކޮށްގެން ނޫޅޭތީތަ؟ ” ޝިފާ އިފްނާއަށް ޖަވާބުދިނެވެ. ޙަޤީޤަތުގައިވެސް ޝިފާ ވަރަށް ރުޅިގަދަވިއެވެ.\n“ޝިފާ! މައިންޑް ޔުއަރ ލެންގްއޭޖް…..” އަޑުހަރުކޮށް އާކިން ބުނެލިއެވެ.\n“ކޮބާ ރާކިން. ހީވޭ ކަމެއްހެން. މިއީ ކަލޭގެ ކަންތައް. މަ އޭރުވެސް ބުނިންދޯ މިކހަލަ އަންހެނަކާ އިނދެގެން މިގެއަށް ނުގެންނައްޗޭ” މާއިރާ އެއްޗެއް ބުނީ ކުރިމަތީގައި ހިމޭނުން އިން ރާކިންއަށެވެ.\n“ހެޔޮ ކޮންމެގޮތެއް ވިޔަސް. މިގޭތެރެއިން ފެންނަ ކަންތަކުގެ މައްޗަށް ފަސްއަޅާ ފޮރުވައިގެން މަށަކަށް ނޫޅެވޭނެ. އަހަރެންނަށް ލިބިފައިވަނީ ތިކަހަލަ ތަރުބިއްޔަތެއްނޫން. އަހަރެން ތިއެންމެން ފަޅާއަރުވާލާނަން. ބައްޕައަށް ހުރިހާ އެއްޗެއް ކިޔާދޭނަން” މީހަކު ބުނާ އެއްޗަކަށް ބެލުމެއްނެތި ޝިފާ ސިޑިއާއި ދިމާލަށް ދުއްވައިގަތެވެ.\n“ބުނަންތަ ރާކިން ވާހަކައެއް؟ މިއިން އެއްވެސް ކަމެއް ޝިފާގެ ފަރާތުން ހާރޫނަށް އެނގިގެންނުވާނެ. އެނގިއްޖިއްޔާ އަހަރެން ޝިފާވެސް މިދުނިޔެއިން ފޮހެލާނަން. މިހާރު ކަލޭމެންނަށް އިނގޭނެ އަހަރެން ކޮށްފަ ނުކުރާނެ ކަމެއް ނޯންނާނެކަން” މާއިރާ ކްލާސް ނަގައިދިނީ ރާކިންއަށެވެ.\nރާކިން ސިޑިން އަރައިގެން ދިޔައީ މަޑުހިނގުމެއްގައެވެ. އެއީ މަންމައަށް ވީތީ އެ މަންމައާއި ދެކޮޅަށް އެއްވެސް ކަމެއް ކުރަން އޭނާ ބޭނުމެއްނުވެއެވެ. އަދި ލޯބިވާ އަނބިމީހާ ހިތުގައިޖެހޭފަދަ އަމަލެއް ހިންގަންވެސް އޭނާ ބޭނުމެއްނޫނެވެ. ދެ ވިސްނުމެއްގައި ހުރެ ރާކިން ކޮޓަރި ތަޅުގައި ހިފާ އަނބުރާލިއެވެ. އޭރު ޝިފާ އުޅުނީ އަލަމާރި މަތީގައި ހުރި ބްރީފްކޭސް ނަގައިގެން އެއަށް ހެނދުންތައް އަޅައެވެ. ރާކިންއަށް އެމަންޒަރު ފެނުމުން ކޮޓަރި ތެރެއަށް ވަދެވުނީ އަވަސް ފިޔަވަޅުތަކެއްގައެވެ.\n“ތީ ކޮންކަމެއް” ރާކިން އަހާލިއެވެ.\n“އަހަރެން ބޭނުމެއްނޫން މިގޭގައި ހުންނާކަށް. މިއީ ބިރުވެރިކަމުން ފުރިފައިވާ ގެއެއް. ކުރިމަތީގައި ހީފައި ސަމާސާކޮށް ހަދާފައި ފުރަގަސް ޖެހުމާއެކު ޚަންޖަރު ހަރާނީ ބުރަކަށްޓަށް.” ޝިފާ ރާކިންއަށް ބަލާވެސްނުލާ ޖަވާބުދިނެވެ.\n“ކާކު އުޅެނީ ޝިފާ މަރަން” ހިތްހަމަނުޖެހިފައި ރާކިން ބުނެލިއެވެ.\n“ރާކިންއަށް އެއްވެސް އިތުބާރެއްނެތް” ދެލޮލުން އައި ކަރުނަތައް އެއްއަތުން ފޮހެލަމުން ޝިފާ ބުންޏެވެ.\n“ޝިފާއަށް ތިހެން ނުއެއްދެވޭނެ” ރާކިން ބުނެލިއެވެ.\n“ކީއްވެ؟ ކީއްވެ މަށަށް ނުދެވެންވީ. ކާކު މަހުއްޓުވާނީ. ރާކިންތަ؟ ކޮން ހައިސިއއްޔަތަކުން ރާކިން މަ ހުއްޓުވާނީ” ޝިފާ ވާހަކަދެއްކިއެވެ.\n“ފިރިއެއްގެ ހައިސިއްޔަތުން” ރާކިން ޖަވާބުދިނެވެ.\n“ފިރިއެކޭ. އެހެންވިއްޔާ ރާކިން ފިރިއެއްހެން އުޅެބަލަ. އަނބިމީހާ އެއްޗަކަށް ނުލާ ނޫޅެބަލަ. ހެއްދެވި ފަރާތަށް ބިރުވެތިވެބަލަ. ފިރިމީހާ މަގު ގެއްލިގެންދއިރު ހެޔޮ މަގަށް ގެނައުމަށް އެންމެ ކުރީގައި ހުރެ މަސައްކަތްކުރަން ޖެހޭ މީހަކީ އަނބިމީހާ. އަހަރެންގެ ފިރިމީހާ ހުރީ ހުރިހާ އިންތަކެއް ފަހަނައަޅާ ގޮށްސައި” ޝިފާ ޖަވާބުދިނެވެ. އިރުކޮޅަކާއި ދެލޮލުން ވެއްޓޭ ކަރުނަތިކި ފޮހެލައެވެ.\n“ޝިފާ! ޕްލީޒް…. ސްޓޮޕް އިޓް…. ކޮބާތަ އެކަމުގަ އަހަރެންގެ ކުށަކީ؟” ރާކިން ބުނެލިއެވެ.\n“ރާކިންގެ ކުށަކީ ކުށެއްނެތް އަންހެންކުއްޖެއްގެ ދިރިއުޅުން ބަރުބާދުކޮށްލަން ބަޔަކު ޖަހައިގެން އުޅޭ މަޅިއެއްގެ އެއްފަރާތުގައި ހިފައިގެން ރާކިން ހުރިކަން. ރާކިންގެ ކުށަކީ އެއީ ފާފައެއްކަން އިނގޭ އިރުވެސް އެކަމުން ދުރުނުވެ ހުރިކަން. ރާކިންގެ ކުށަކީ އަމިއްލައަށް ފައި ތިއެޅެނީ ޖަޙައްނަމައިގަކަން އެނގޭއިރުވެސް ހީލާފައި ބިރެއްނެތި އުޅޭކަން. އެވަރު މަދުތަ؟” ޝިފާ އެއްފައްޗަކަށް އަމުނާލިއެވެ.\n“ކޮން އަންހެނެއްގެ ވާހަކަތަ ތިދައްކަނީ. ޔަނާލްތަ؟ އޭނަގެ ސަބަބުން އަހަރެމެންނަށް ހާދަ ހާލެއްޖެހެން އުޅެފިޔޭ. ކޮންމެފަހަރަކު ސަލާމަތްވަނީ މަންމަގެ ސަބަބުން. ތިބުނީ އަހަރެންގެ މަންމައާއި ދެކޮޅުވާށޭ” ރާކިން ބުނެލިއެވެ.\n“މަންމައެއް ކަމަކު ނުބައި މަގަކުން ދާކަމަށްވާނަމަ ދަރިން ވެސް ޖެހޭނެ މަންމައަށް ރަނގަޅު މަގު ދައްކަން” ޝިފާ ބުނެލިއެވެ.\n“އަހަރެންގެ އެތެރެހަށީގައި ފުރާނަ ހުރިހާ ހިނދެއްގައި މަންމައާއި ދެކޮޅެއްނުވާނަން. އަޑުއިވިއްޖެތަ؟” ރާކިން އަޑު ހަރުކޮށް ބުނެލިއެވެ.\n“ފައިން. އަހަރެން ހުއްޓުވަން މަސައްކަތް ނުކުރާތި. މަސައްކަތް ކޮށްފިއްޔާ ތިއެންމެން ބޭޒާރުކޮށްލާނަން” ޝިފާގެ ޖަވާބު އިއްވާލުމަށްފަހު ފޮށި ދަމަމުން ކޮޓަރިން ނިކުންނަން ދިޔައެވެ.\n“ހަނދާންކުރާތި ޝިފާ. މިކޮޓަރިން ބޭރަށް އެންމެ ފިޔަވަޅެއް އެޅިޔަސް ތީ މަގޭ އަންތްބެއްނޫން” ރާކިން ފަހުބަސް އިއްވާލިއެވެ. ވަގުތުން ޝިފާގެ ފިޔަވަޅުތަކަށް ހުއްޓުމެއްއައެވެ. ރާކިންގެ މޫނަށް ބަލާލީ ކަރުނަވީ ދެލޮލަކުންނެވެ. ޝިފާ ބަލާލުމާއެކު ރާކިން އެނބުރުނީ އަނެއް ފަރާތަށެވެ. ޝިފާ ހުރަސްކޮށް އޭނާ ކޮޓަރިން ނިކުމެގެން ދިޔައީވެސް އިތުރު ބަހެއް ނުކިޔައެވެ. ފޮށި ބަހައްޓާފައި ޝިފާ ރޮމުން ރޮމުން ގޮސް އެނދުމައްޗަށް ވެއްޓިގަތެވެ. ކޮންފަދަ ރަހުމެއްނެތް ބައެއް ހެއްޔެވެ؟ ރާކިންގެ ބަހާއި ޚިލާފަށް އޭނާއަށް ފިޔަވަޅެއް އެޅެންނެތެވެ. އޭނާގެ އާއިލާ ހުރިހާ މެންބަރުން ދިރިއުޅެނީ ރާއްޖެއިން ބޭރުގައެވެ. މިދަންވަރުގަ އޭނާ ނިކުމެގެން ގޮސް ވަންނާނެ އެއްވެސް ތަނެއް ނެތެވެ. އަމުދުން ރާކިން އޭނާ ވަރިކޮށްފިނަމަ އޭނާ ހިތްވެސް ހުއްޓިދާނެއެވެ. ރާކިންއަކީ އޭނާގެ ހަޔާތުގައި ފުރުތަމަ ވެވުނު ލޯތްބެވެ. އެތައް އިރަކު ރުއިމަށްފަހު ޝިފާ ނިންމީ އަދިވެސް ވާހަކަދައްކައިގެން ރާކިންއަށް ވިސްނާދިނުމަށެވެ. ފަހަރެއްގައިވެސް އެގޭތެރޭގައި ހިންގާ ކަންތައްތަކަށް އެއްބާރުލުން ދިނުމެއް އޭނާގެ ވިސްނުމުގައި ނެތެވެ. ފިރިމީހާއާއި ޔަނާލާއި ދޭތެރެން އެކަކު އިޚްތިޔާރުކުރަން ޖެހޭފަދަ ޙާލަތެއް މެދުވެރިވެއްޖެނަމަ އޭނާ އަބަދަށްޓަކައި ފިރިމީހާ ދޫކޮށް ޔަނާލްގެ އަތުގައި ހިފާނެއެވެ.\nޔަނާލް ވިހެއެމުގެ ކުރިން ކުޑަދަރިފުޅަށް ބޭނުންވާ ބައެއް ސާމާނު ގަތުމަށް އޭނާއާއި އެކުގައި ބޭރަށް ނިކުތީ ޝިފާއާއި ނާދުއެވެ. ވަގުތަކީ ހަވީރެވެ. މަޖީދީމަގުގައި ހުރި ފިހާރައަކުން ނިކުމެ ވައަތް ފަރާތުން ހިނގާފައި ދަމުން ޔަނާލް ޝިފާއަށް ބަލާލީ އެހެންޏާ ނުދައްކާ ކަހަލަ ވާހަކައެއް ޝިފާ ދައްކަން ފެށުމުންނެވެ..\n“ނާލް! ޝިފައްތަ ބުނަންތަ ވާހަކައެއް؟ ހުރިހާ އިރެއްގައި މި ބޯ ފުނާޅަން ހަމައެކަނި ބޭނުންނުކުރާތި. ދިރިއުޅޭ މާހައުލާއި މެދުވެސް ވިސްނަންވާނެ” ޔަނާލްގެ ބޮލުގައި އިނގިލިން ޖަހާލަމުން ޝިފާ ބުނެލިއެވެ.\n“ތިބުނީ؟ ނޭނގުނު” ހީލަމުން ޔަނާލް ބުނެލިއެވެ.\n“ސާބަސް. މި ޅަ ސިކުނޑިއަކަށް ނުވިސްނޭނެ. މިބުނީ އަބަދުވެސް ނާލްގެ ވަށައިގެން ހިނގާ ކަންތައްތަކާއި މެދު ވިސްނައްޗޭ. ފިކުރުކުރައްޗޭ. ފިސާރި އަންހެނަކަށްވާށޭ. އެއްވެސް މީހަކަށް މާބޮޑަށް އިތުބާރު ނުކުރައްޗޭ. އަބަދުވެސް ލަނޑުދޭނީ އެންމެ ކައިރީގައި އުޅޭ މީހުންނޭ. މީހުން ބުނެއެއްނު. އެންމެ ކައިރީގައި ހީފައި އުޅޭ ރައްޓެހިން ފަހުން ބޭވަފާވާނޭ. ޝިފައްތަ ބުނާނީ ހަމައެކަނި ރައްޓެހިންނެއްނޫނޭ. އޭގައި އާއިލާއާއި ގާތްތިމާގެ މީހުންވެސް ހިމެނެޔޭ” ޔަނާލަށް ނަގައިގަނެވޭނެހެން ޝިފާ އޮޅުންފިލުވައިދިނެވެ.\n“ކީއްވެ ޝިފައްތަ ތިކަހަލަ ވާހަކަ ތިދައްކަނީ” ޔަނާލް އަހާލިއެވެ.\n“އެއީ ޝިފައްތަ ނާލްދެކެ ލޯބިވާތީ. އަބަދުވެސް ނާލްއަށް ހެޔޮގޮތް ވުމަށްއެދޭތީ” ޔަނާލްގެ މޫނުގައި ފިރުމާލަމުން ޝިފާ ބުނެލިއެވެ. ތިން މީހުން ހިނގަމުން އައިސް ގެއާއި ހަމަވެފައި ހުއްޓުނެވެ.\n“ނާލް! މިހާރު ހުންނާނީ ވަރަށް ވަރުބަލިވެފަ. ވަދޭ ގެއަށް. ހަނދާންކޮށް ސިޑިން މައްޗަށް އަރާނީ ފިނިފެންދޮއް ބޯލައިގެން އިނގޭ” ޝިފާ ބުނެލިއެވެ. ހީލާފައި ޔަނާލް އެތެރެއަށް ވަނީ ގާޑްމީހާ ގޭޓް ހުޅުވާދިނުމުނެވެ.\nޔަނާލް ވަނުމާއެކު ޝިފާ ހިފީ ކައިރީގައި ހުރި ނާދުގެ އަތުގައެވެ. ނާދު ހައިރާންވެފައި ޝިފާއަށް ބަލާލިއެވެ. ނާދުއަށް އެއްވެސް ސުވާލެއްކުރާނެ ފުރުސަތެއްނުދީ ޝިފާ ނާދުގެ އަތުގައި ހިފައިގެން ހިނގައިގަތީ ކުރިމަތީގައި އޮތް ޕާކާއި ދިމާލަށެވެ. ޝިފާ ނާދުގެ އަތުން ދޫކޮށްލީ ޕާކަށްވަދެ ހުސް ގޮނޑިއެއްގައި އިށީނދެފައެވެ.\n“ވަޓްސް ރޯންގް” ނާދު އަހާލިއެވެ. އަދި ޝިފާ ހިފި އަތުގައި އަނެއް އަތުން ފިރުމާލިއެވެ.\n“ސޮރީ އިނގޭ” ހީލާފައި ޝިފާ ބުނެލިއެވެ. ނާދު ހީލިއެވެ. ނާދުއަކީ އެއްވެސް އިރެއްގައި މީހުންދެކެ ރުޅިއަންނަން އިނގޭމީހެއް ނޫނެވެ.\n“ވަހަކައެއް ދައްކަން މިގެނައީ” ޝިފާ ބުނެލިއެވެ.\n“ބުނެބަލަ. އެކަމު މިތަނަށްތަ ވާހަކަބުނަން އަންނަނީ. ގޭގަވެސް ބުނެވޭނެއްނު” ނާދު ބުނެލިއެވެ.\n“ނޫން. މީ އެންމެ ސޭފްތަނަކީ” ޝިފާ ބުނެލިއެވެ.\n“އަނެއްކާ ކިހިނެއްވީ؟” ނާދު އަހާލިއެވެ.\n“ނާދުއަށް އިނގޭތަ ގޭތެރޭގައި ހިނގާއެއްވެސް ކަމެއް” ޝިފާ ބުނެލިއެވެ. ނާދު ދެކޮނޑު އަރުވާލަމުން ނޫނެކޭ ބުނެލިއެވެ.\n“ހެޔޮނުވާނެ ނާދު. މިހާރު ހުރި މީހަކީ ހަމައެކަނި ނާދު. އަހަރެންގެ ދުލުގައި ވަނީ ގޮށްޖަހާފައި. އިފްނާ ހުރީ ގެއްލި ހަލާކުވެފައި. ނާދުވެސް ތި މަޑުމައިތިރިކަން ކަނޑާލާފައި ނިކަން މީހަކަށްވެބަލަ” ޝިފާ ބުނެލިއެވެ. ނާދު އިނީ ޝިފާ ދައްކަމުންދިޔަ ވާހަކަ ނަގައިގަންނަން ނޭނގިފައެވެ.\n“ނުވިސްނުނު. ދުލުގަ ގޮށްޖެހިފައޭ…. ދައްކަބަލަ” ނާދު ބުނެލިއެވެ.\n“މިއީ އަނެއްކާ އަނެއް މޮޔަ……އާނ. ގޭތެރޭގައި ވަރަށް ނުބައި ރޭވުންގަނޑެއް އެބަރާވާ. އެވެސް ނާލްއާއި ދެކޮޅަށް. އޭގައި ނާދުގެ ފިރިމީހާ ޒާކުވެސް ހިމެނޭ. ޒާކްއަށް ވިސްނަދީ” ޝިފާ ބުނެލިއެވެ.\n“ޝިފައްތަ ކޮންކަހަލަ ވާހަކަތަކެއް ތިދައްކަނީ މިއަދު” ނާދު ބުނެލިއެވެ.\n“އަހަރެން މިދައްކަނީ ތެދު ވާހަކަ. ގޭތެރޭގައި އުޅޭއިރު އަބަދު ކެމެރާ ހިފައިގެން ވީޑިޔޯ ކުރަމުން ފޮޓޯނަގަމުން އިންސްޓަގްރާމަށް ފޮޓޯއަޅަމުން ދުވުނަކަސް އެއްވެސް ކަމެއްނުވާނެ. ސިކުނޑީގެ ބޭނުން ހިފާބަލަ” ޝިފާ އިތުރަށް އޮޅުންފިލުވާދިނެވެ.\n“ހޫނ… މިހާރު ވިސްނިއްޖެ. އެކަމަކު ޝިފައްތަ ތިދައްކާ ވާހަކައާއި އަހަރެން އެއްބަހެއް ނުވާނަން. އެމީހުން ކިހިނެއް ނާލްއަށް ގޮތެއް ހަދާނީ. ނާލްއާއި ހެދި އެމީހުން އުޅޭވަރު ޝިފައްތައަށް ނުފެނޭތަ؟ މިޒަމާނުގަ އެކަހަލަ ބޭބެތަކެއް ލިބިފދާނެތަ؟ ނާލް ވަރަށް ނަސީބުގަދަ” ނާދު ބުނެލިއެވެ. އެންމެފަހުން ނާދުއަށް ހުރިހާވާހަކައެއް ކިޔާދިނީ އެކަމުން ޒާކިން އެއްފަރާތް ކުރެވޭތޯއެވެ. ޝިފާ އިސްޖަހާލިއެވެ. ގަދަކަމުން އެވާހަކަތައް ނާދުއަށް ވިސްނައެއް ނުދެވޭނެއެވެ. އޭނާއަށް ހުރިހާކަމެއް އެނގުނު ފަދައިން ނާދުއަށްވެސް އެކަމުގައި ޝައްކެއް ވަންދެން މަޑުކުރުން ނޫންގޮތެއް ނެތެވެ. ނަމަވެސް ކަންތައްމިވީ އޭނާ ހީކުރި ގޮތަކަށް ނޫނެވެ. އެހަޤީޤަތް ޤަބޫލުކުރަން ނާދު ތައްޔާރެއްނޫނެވެ. ވާނީވެސް އެހެންނެވެ. ލޮލަށްފެންނަ މަންޒަރަށް އަބަދުވެސް ނާދު އިތުބާރުކުރެއެވެ.\n“އޯކޭ… އަސްލު މިވާހަކަ މިދެއްކީ ޝިފައްތައަށް ވަރަށް ފާޑުފާޑުގެ ހުވަފެން ފެންނާތީ. ވަރަށް ބިރުގަނޭ. ފެންނަނީ މިއާއިލާ ތެރޭގައި ވަރަށް ބޮޑު ކަންތައްގަނޑެއް ހިންގާލައިގެން އުޅޭތަން” ޝިފާ އޭނާގެ ވާހަކަތާއި ވާހަކަދެއްކުމުގެ ރާގު ބަދަލުކޮށްލިއެވެ.\n“ހުވަފެނަކީ ބިލާހެއް. އެހާ ބޮޑަށް ނުވިސްނަބަލަ އެކަމާ. ހިނގާދާން. ވަރަށް ބަނޑުހައި” ޝިފާގެ އަތުގައި ހިފާލަމުން ނާދު ބުނެލިއެވެ. ނާދު ހިނގައިގަތުމުން ޝިފާ ހިފެހެއްޓީ ނާދުގެ އަތުގައެވެ.\n“ނާދު ޕްލީޒް. ޝިފައްތަ މިވާހަކަ ދެއްކި ވާހަކަ ގޭތެރޭގައި ނުކިޔާތި އިނގޭ. ރާކްއަށް އެނގިއްޖިއްޔާ ވަރަށް ކަންތައްބޮޑުވާނެ. ޕްލީޒް އިނގޭ” ޝިފާ ބުނެލިއެވެ. ނާދު ހީލަމުން ބޯޖަހާލިއެވެ.\nވިއްސާރަ ދުވަހެކެވެ. ހެނދުނު ވެހެންފެށި ވާރޭ އަދިވެސް ހުއްޓާނުލައެވެ. ވައިނުޖެހުނެއް ކަމަކު ވާރޭއަކަށް ބަދަލެއް ނާދޭއެވެ. ވަގުތަކީ ހަވީރުގެ ވަގުތެވެ. ކޮޓަރީގައި އޮވެއޮވެ ފޫހިވެގެން ޔަނާލް ބަގީޗާއަށް ނިކުތެވެ. ނިކުމެފައި ހުރި ބަނޑުގައި ފިރުމަމުން އޭނާ ބގީޗާއަށް ވަދެގެން ގޮސް މަޑުކޮށްލީ ހިޔާކޮށްފައި ހުންނަ ބައިގައެވެ. އެބައިގެ ހާމައަށް އޮތް ތަނުގައި ޕޮޓްތަކުގައި އިންދާފައިވާ އެކިކަހަލަ މާގަސްތަކަށް ބަލަން ޔަނާލް އޮތީ ބީޗް ގޮނޑިއެއްގައެވެ. ކުއްލިއަކަށް ޔަނާލް ސިހުނީ އޭނާގެ ބޮލުގައި މީހަކު ފިރުމާލުމުންނެވެ. އޭނާ ބަލާލިއެވެ. މާއިރާ ދާދި ގާތުގައި ހުރިތަން ފެނުމުން ޔަނާލް ހައިރާންވިއެވެ. އެ އޯގާތެރި އަތުގެ ފިރުމުންތަކަށް އޭނާ އެދޭތާ ކިހާ ދުވަހެއް ހެއްޔެވެ؟\n“މަންމާ!” ޔަނާލް މަޑުމަޑުން ގޮވާލިއެވެ.\n“ދަރިފުޅު ބަނޑުގައި ތިވަރަށް ތިފިރުމަނީ ރިއްސަނީތަ” ޔަނާލް ކައިރީގައި އިށީންނަމުން މާއިރާ އަހާލިއެވެ. ޖަވާބެއްނުދެވި އުޅެނިކޮށް ޔަނާލްގެ ދެލޮލުން ކަރުނަތިއްކެއް ވެއްޓުނެވެ. އޭނާއަށް މާބޮޑަށް ޖަޒްބާތީ ވެވުނީއެވެ.\n“މަންމައަށް އިނގޭ މި ވޭތުވެދިޔަ ދުވަސްތަކުގައި މަންމަ ދަރިފުޅާ ވަރަށް ދުރުވެއްޖެކަން. މަންމައަށް އެބަދަލު އަންނަންވީ ސަބަބެއް ހުދު މަންމައަކަށްވެސް ނޭނގޭ” ޔަނާލްގެ ދެލޯ ކައިރި ފޮހެދެމުން މާއިރާ ބުނެލިއެވެ.\n“މަންމާ! އަޅުގަނޑަށް ކުށެއް ކުރެވިފައިވަންޏާ އަޅުގަނޑަށް މަޢާފްކޮށްދީ. ފަހަރެއްގައި އަޅުގަނޑަށް މިހާލު ޖެހުނީ ކައިވެނި ކުރިއިރު މަންމަގެ ރުހުން ނުލިބި އަވަސް އަރުވާލީމަ ކަންނޭނގެ” މައިރާގެ ކޮނޑުގައި ބޯއަޅާލަމުން ޔަނާލް ބުނެލިއެވެ.\n“ނޫން ނޫން މަންމަގެ ދަރިފުޅާ! މަންމަގެ ހެޔޮ ދުޢާ އަބަދުވެސް ވަނީ ދަރިފުޅާއެކު. މަންމައަށް މަޢާފްކުރޭ. ދަރިފުޅާމެދު މަންމައަށް ކަންތައް ކުރެވުނީ ރަނގަޅަކަށް ނޫން” މާއިރާ ބުނެލިއެވެ. އަދި ޔަނާލްގެ ނިތުގައި ބޮސްދިނެވެ. އެމަންޒަރު އެވަގުތު ރާކިން އާއެކު އުނދޯލިގޭ ކުރިމައްޗަށްއެރި ޝިފާއަށް ފެނުނެވެ.\n“އަހަރެން ބުނީމެއްނު މަންމަ ބަދަލުވެއްޖޭ. މަންމައަށް ވިސްނިއްޖޭ. އަހަރެން މަންމައަށް ވިސްނަދިނީ ޝިފްއަށްޓަކައި. އަހަރެން އަތުން ޝިފް ބީވާން ނޭދޭތީ” ޝިފާގެ އަތްތިލައިގާ ހިފާލަމުން ރާކިން ބުނެލިއެވެ. ހިތަށް ލިބުނު ހިތްހަމަޖެހުމުގައި ޝިފާގެ ދެލޮލުން ކަރުނާ ނީރާލިއެވެ. ހެއްދެވި ފަރާތަށް ޙަމްދު ކުރެވުނެވެ.\n“ތިއްތި” ފަހަތް ބަލާލި ވަގުތު ޔަނާލްގެ ލޮލުގައި ދޮރުމަތީގައި ހުރި ރާކިން އަޅައިގަތުމުން ގޮވާލިއެވެ. އެވަގުތު މާއިރާވެސް އެނބުރި ބަލާލިއެވެ.\n“ޕްރިންސަސް. ރަނގަޅުތަ؟ ތިއްތި ހިއެއްނުކުރަން މިތަނުގަ ތިބެދާނެ ކަމަކަށް” ރާކިން އެދިމާލަށް އަންނަމުން ބުނެލިއެވެ.\n“އާނ… ނާލް މިތަނުގައި އެކަނި ހިޔާލަކަށް ގެއްލިފައި އޮތްތަން ފެނުނީމަ މަންމަގެ ހިތަށް ކެތްނުވީ. ތިހުރިހާ ކުދިންނަށް ވުރެ ވެސް ބޮޑަށް މަންމަގެ ހިތުން ޖާގައެއް ދެވިފައިވަނީ ހަމައެކަނި މިދަރިއަށް” ރާކިންއަށް ބަލާލަމުން މާއިރާ ބުނެލިއެވެ. ޔަނާލް ހިނިތުންވެލިއެވެ. ޝިފާ ޔަނާލްގެ އަނެއްފަރާތުން އިށީނދެލިއެވެ.\n“ދަރިފުޅާ ޝިފާ! ތިހުރިހާ ކުދިންނަށްވެސް އިނގޭނެ ކަމަކާއި ހިތްހަމަނުޖެހިއްޖެނަމަ މަންމައަށް ވާހަކަދެއްކުމުގެ ރާގު ބަދަލުވާކަން. ދަރިފުޅުވެސް ހިތްހަމަނުޖެހިފައިވާ އެއްޗެއް މަންމައަށް ބުނެވިފައިވާނަމަ މަންމައަށް މަޢާފްކޮށްދެއްޗެ. މަންމަ ބޭނުމީ ހުރިހާ ކުދިންނާއިވެސް ގުޅިގެން އުޅެން” މާއިރާ ބުނެލިއެވެ.\n“ނެވަރ މައިންޑް” ތުންފަތަށް ހިނިތުންވުމެއް ވެރިކުރުވަމުން ޝިފާ ބުނެލިއެވެ. ޝިފާ ޔަނާލްގެ ގައިގާ ބައްދާލި ވަގުތު މާއިރާއާއި ރާކިން އެކަކު އަނެކަކަށް ހިނިތުންވުމެއް ބަދަލުކޮށްލިއެވެ. ރާކިން އެއްލޯ މަރާލި މަންޒަރު ފެނުނީ ހަމައެކަނި މާއިރާއަށެވެ. ޝިފާ މައިތިރިކުރުވަން އޭނާއަށް ފެނުނު އެންމެ މޮޅު ގޮތް ޚިޔާރުކުރީ އެކަމުގައި މާއިރާވެސް ކިޔާދީފައިވާ ގޮތަށެވެ.\nއައި ނައިތަނެއް ނޭނގި ކުއްލިއަކަށް ބަނޑުމަތީގައި އައިސްޖެހުނު ބޯޅައިން ޔަނާލަށް ހަޅޭއްލަވައިގަނެވުނެވެ. އޭނާ ހިންދެމިލަމުން ބަނޑުގައި ފިރުމާލިއެވެ. ހިޔާލުތަކުގެ ކަނޑަށް އޭނާގެ މުޅި ވިސްނުމާއި ނަފްސު ދޫކޮށްލައިގެން ކިހާ އިރަކު އޮވެވިއްޖެބާއޭ ހިތަށް އެރިއެވެ. ޔަނާލް އޭނާގެ އަތުކުރީގައިވާ ގަޑިއަށް ބަލާލިއެވެ. ހައެއްޖަހާ ބޮޑުވެއްޖެއެވެ. ގެއަށް ދިޔުމަށް ތެދުވި ވަގުތު އަތުގައި އޮތް ފޯނު ރިންގުވާން ފެށިއެވެ. ބަލާލިއިރު ފައިޒަންއެވެ.\n“ނަނާ! ކޮންތާކު؟ ހާދަ ހޯދައިފީމޭ” ޔަނާލް ކަންފަތުގައި ފޯނު ޖެހުމާއެކު އެކޮޅުން ފައިޒަން ބުނެލިއެވެ.\n“ފޫހިވެގެން ހިނގަމުން އަންނަނިކޮށް މިތާ ރަސްފަންނަށް އާދެވުނީ. މިހާރު މިދަނީ ގެއަށް” ޔަނާލް ޖަވާބުދިނެވެ.\nގެއާއި ދިމާލަށް ހިނގާފައި ދިޔައިރު ޔަނާލްގެ ހިޔާލުތައް އޭރުގެ ހަނދާންތަކާއި ގުޅުނެވެ. އޭނާގެ އުފާވެރި ހަޔާތަށް ބަޔަކު ރޭވުމަކުން ޒަހަރުލީ ގޮތެވެ. އިސާހިތަކު އޭނާގެ ދެލޯ ކަރުނުން ފުރުނެވެ. އެބަޔަކަށް އޭނާ ދިން އިހުތިރާމާއި ލޯބީގެ ބަދަލުގައި ދިނީ ޒަހަރެވެ.\nފައިޒަން ޔަނާލައި ބައްދަލުކުރީ ރޭގަނޑުގެ ކެއުމުގެ ފަހުންނެވެ. ޔަނާލްގެ ކޮޓަރީގައެވެ. ޔަނާލް ފައި މަތީގައި ބާލީހެއް ބާއްވައިގެން ޔާޒް ނިންދަވަމުން ދިޔަ މަންޒަރު ބަލަން ދުރުގައި ހުރި ސޯފާގައި ފައިޒަން އިނެވެ. އޭނާ އިނީ ޔަނާލްގެ މޫނަށް ބަލަހައްޓައިގެންނެވެ. މީގެ އަހަރެއްހާ ދުވަސް ކުރިން ޔަނާލްގެ މޫނުމަތިން ފެންނަންހުރި އުފާވެރިކަން އެމޫނުމަތިން މިހާރު ވަނީ ގެއްލިފައެވެ. މާޔޫސްކަމާއި އެކަނިވެރިކަން އެދެލޮލަށް އެކަނި ބަލާލިޔަސް ފާހަގަވެއެވެ.\n“ކޮންތާކަށް ދާނީ” ފައިޒަން ސިހުނީ ޔަނާލްގެ އަޑުންނެވެ. ބަލާލިއިރު ޔަނާލް މަޑުކޮށްލައިގެން ހުރީ އޭނާއާއި ދާދި ގާތުގައެވެ.\n“އަހަރެން ގެންދިޔަ ތަނަކަށް” ތެދުވެ ހީލަމުން ފައިޒަން ބުނެލިއެވެ.\n“އޯކޭ ފައިން. އެކަމު ޔާޒް….” ޔަނާލް ބުނެލިއެވެ.\n“މަންމަ ކައިރީގައި ބުނެލާފައި ނަނާ ދޭ. އަހަރެން ދާނަން ވަކިން. މަގުގެ ކަންމަތިން އަހަރެން ނަނާ ނަގާނަން” ފައިޒަން ބުނެލިއެވެ. ޔަނާލް އެގޮތާއި އެއްބަސްވިއެވެ.\nޔަނާލް ނިކުމެގެން ދިޔަ މަންޒަރު ބަލަން ސިޓިންގްރޫމު ސޯފާގައި އިން މާއިރާ އިނީ މޫނު ހަދައިގެންނެވެ. އެގެއަށް ޔަނާލް ގަދަހަދާލައިގެން އުޅޭތީ މާއިރާ ކައިރިއަށް އަންނަނީ އަމަށަކު ރުޅިއެއްނޫނެވެ.\n“ބޮޑު ބައްޔެއް ލައިގަނެފައި މީނީ. މި ޑައިނުގެ ކަންތައްވެސް ޔަނާލްގެ ކަންތައް ދުއްވާލިހެން ދުއްވާލަންވީ ކަންނޭނގެ” މާއިރާ އަމިއްލަ ނަފްސަށް ބުނެލިއެވެ.\n“ކީކޭ މަންމާ! މިހާރު ކޮންކަމަކާ ތުންތަޅުވަނީ ތި” މާއިރާ ކައިރީގައި އައިސް އިށިން އިފްނާ އަހާލިއެވެ.\n“އިފޫއަށް ކެރޭނެތަ މި ޔާނާއަށް ބޮނޑިއެއްދޭން” ދެފަރާތް ބަލާލުމަށްފަހު މާއިރާ ބުނެލިއެވެ.\n“ތިބުނީ ކޮންކަހަލަ ބޮނޑިއެއް” އިފްނާ އަހާލިއެވެ.\n“އަހަރެން ހާދަފޫއްސެކޭ ވަނީ އޭނަދެކެ. އަހަންނަށް ހީވަނީ އޭނަ ހާރޫނު ރަނގަޅުކުރަން އުޅޭހެން. އެކަން އޭނައަށް ކާމިޔާބުވިއްޔާ އަހަރެމެން ޖެހޭނީ އަތް ފޮޅާލާފައި ޖަލަށްދާން. އޭރުން އޮންނާނީ ހުވަފެންތަކުގަ ކުލަ ޖެއްސިފައި” މާއިރާ ދަތްކުނޑި ވިކަމުން ވާހަކަދައްކަމުން ދިޔައެވެ.\n“އަހަރެންވެސް ނިކަން ރުޅިއާދޭ އޭނަދެކެ. ހިތަށް އަރާ ފައި ކީތްކުރަން ގެނެސްގެން އުޅޭ އަންހެނެއްބާއޭ” އިފްނާ ބުނެލިއެވެ.\n“މަންމަމެންނަށް ހާދަ އެއްޗެއް ނުވިސްނެޔޭ ދޯ” މާއިރާއާއި އިފްނާ ބަލާލީ އެމީހުންގެ ފުރަގަހުން އާފަލެއް ކަމުން އައިސް ހުއްޓުނު އާކިންއަށެވެ.\n“ކޯޗެއް ނުވިސްނެނީ” އިފްނާ އަހާލިއެވެ.\n“ހިތަށްނާރާތަ ފައިޒަން މީހަކާއި ނުއިނދެ ހުންނަނީ ކީއްވެގެންބާއޭ” އާކިން ސޯފާއަށް އެރީ އަނެއްފަރާތުގައި ހުރެފައި ފުންމައިގެންނެވެ.\n“ތިބުނީ އެ ޔާނާއާއި އިންނަންވެގެނޭތަ” މާއިރާ އަހާލިއެވެ.\n“އާނ… މިހާރުވެސް އެ ޔާނާއެއްގެ ކޮޓަރިއަށް ދަންވަރު ވަދެގެން ދެމީހުން އެގަންނަ ގަނޑެއް ގަންނަނީ. ދެން މަންޒަރު ރީތިވާނީ އިނީމާތާ. ބަލާތި ވަރަށް އަވަހަށް މިގޭތެރޭގައި ފައިޒަންގެ ކައިވެނި ވާހަކަ ދައްކަން ފަށާނެ” ޔަޤީންކަމާއެކު އާކިން ވާހަކަދެއްކިއެވެ. މާއިރާ ބޯޖަހާލިއެވެ. އޭނާއަށް ދަންވަރު އެދެމީހުން އެކީގައި ތިއްބާ ވަނީ ފެނިފައެވެ.\nޔަނާލް މަޑުކޮށްލައިގެން ހުރީ މަގު ކަންމަތީގައެވެ. އިރުކޮޅަކުން ކާރުގައި ފައިޒަން އައިސް މަޑުކޮށްލިއެވެ. ޔަނާލް ކާރަށް އެރި މަންޒަރު ފިހާރައިން ނިކުތް ޒާކިންއަށާއި ނާދުއަށް ފެނުނެވެ. ޒާކިން ނާދުގެ މޫނަށް ބަލާލީ ހައިރާންކަން އެކުލެވިގެންވި ބެލުމަކުންނެވެ. އެހެންނަމަވެސް ނާދުގެ ތުންފަތްމަތިން ފެނުނީ ހިނިތުންވުމެކެވެ.\n“ވަރަށް ގުޅޭ. މާޝާﷲ” ޒާކިން އެއްޗެއް ނުބުނަނިސް ނާދު ބުނެލިއެވެ.\n“އެއީ އެއްގޮތަކަށްވެސް ކުލައްތަ ރުހޭނެކަމެއް ނޫން. މިވާހަކަ ޖެހޭނީ ގޭތެރޭގައި ފަޅާލަން” ޒާކިން ހިތްހަމަނުޖެހިފައި ބުނެލިއެވެ.\n“ކޮބާތަ މައްސަލައަކީ؟ ފައިވެސް ވާނެ ދޯ ކޮންމެސް އެއްދުވަހަކުން މީހަކާއި އިންނަން. ޒާކް އަނެއްކާ ޖޭ ވީތަ؟” ނާދު އަހާލިއެވެ.\n“އަނގަ. މަ މޮޔަވެގެންތަ މިއުޅެނީ” ޒާކިން ހިތްހަމަނުޖެހިފައި ބުނެލިއެވެ.\nފައިޒަން ޔަނާލް ގޮވައިގެން ދިޔައީ ވިލިމާލެއަށެވެ. ދެމީހުން އެއްކޮށް ޓެކްސީއަކަށް އަރައިގެން ގޮސް މަޑުކޮށްލީ ގެސްޓްހައުސްއެއްގެ ދޮރުމައްޗަށެވެ. ޔަނާލްގެ މޫނުމަތިން ފެންނަނީ ހައިރާންކަމެވެ. ޓެކްސީއަށް ފައިސާ ދެއްކުމަށްފަހު ފައިޒަން އެތެރެއަށް ވަންނަން ހިނގައިގަތުމުން ޔަނާލް މަޑުޖެހުނެވެ. އޭނާ ފައިޒަންގެ މޫނަށް ބަލާލީ ތަފާތު ބެލުމަކުންނެވެ. އެގޮތަށް އޭނާ ގޮވައިގެން ގެސްޓްހައުސްއަކަށް އަޔުމުގެ ބޭނުމަކީ ކޮބާ ހެއްޔެވެ؟\n“ކަމްއޯން ނަނާ! ޑޯންޓް ގެޓް މީ ރޯންގް….. އަދިވެސް އެކަހަލަ ވިސްނުން ވިސްނަންތަ” ޔަނާލް ބަލަހައްޓައިގެން ހުރިގޮތުން މޫނާއި ކައިރިކޮށް ފުއްޓަތްކެއް ޖަހާލަމުން ފައިޒަން ބުނެލިއެވެ. ޔަނާލް ކައިރިއަށް ހިނިއައެވެ. އެކަން ފައިޒަންއަށް އިނގުނީ ހަމައެކަނި ފެންނަންހުރި ޔަނާލްގެ ދެލޮލަށް އައި ބަދަލުންނެވެ.\n“މީހުން ގެސްޓްހައުސްތަކަށް ހަމައެކަނި އަންނަނީ ނުބައި ކަންތައް ކުރާކަށްނޫން. ބައެއް މީހުން އާދޭ ވަރަށް ރަނގަޅު ކަންތައްތައް ކުރަންވެސް” ލިފްޓަށް އަރަމުން ފައިޒަން ބުނެލިއެވެ. ޔަނާލް ހީލިއެވެ. ހަތަރު ފްލޯރއަށް ލިފްޓް ހުއްޓާލުމާއެކު ދެމީހުން ފޭބިއެވެ. ފައިޒަން ފަހަތުގައި ހުރެ ޔަނާލް ހިނގާފައި ދިޔައިރު އޭނާގެ ހިތުގައިވަނީ ސުވާލު އުފެދިފައެވެ. ފައިޒަން ބެލްއަޅާލީ ވައަތް ފަރާތުން ތިންވަނައަށް ހުރި ކޮޓަރީގައެވެ. ދޮރު ހުޅުވާލިއިރު ކުރިމަތީގައި ހުރި އައްޔުމަން ފެނި ޔަނާލްގެ ތުންފަތަށް ހިނިތުވުމެއް ވެރިވެގެން ދިޔައެވެ. އަވަހަށް އެތެރެއަށް ވަދެ މޫނުމަތި ނިވާކޮށްފައިވާ ފޮތިކޮޅު އެއްފަރާތް ކޮށްލުމަށްފަހު އައްޔުމަން ގައިގާ ބައްދާލިއެވެ. އެތެރެއަށް ވަދެ ފައިޒަންވެސް ދޮރު ލޮކްކޮށްލިއެވެ. ޔަނާލްގެ ކަޅި ހަރަކާތްކޮށްލި ގޮތަކުން އެނދުގައި ހެވިފައި އިން ހާރޫން ފެނި ޔަނާލަށް އައްޔުމަންއާއި ދުރަށް ޖެހިލެވުނެވެ. އޭނާއަށް އެދިމާ ބަލާލެވުނީ ޤަބޫލުނުކުރެވިފައެވެ. އެއީ ހަމަ އޭނާގެ ބައްޕައެވެ. މީގެ އަހަރެއް ކުރިން އޭނާއަށް ފެނިފައިވާ ބައްޕަ ފެނުމުން އަނގަމަތީގައި އަތް އަޅާލެވުނެވެ. ތުނބުޅި އެއްވަރަށް ކޮށާފައިވާއިރު މޫނުމަތީގައި ވަނީ ތަފާތު އުޖާލާކަމެކެވެ. ތަފާތަކީ ހަމައެކަނި ފުރޮޅުލީ ގޮނޑީގެ އެހީގައި ނޫނީ އެއްތަނުން އަނެއްތަނަށް ނުދެވޭ ކަމެވެ. ޔަނާލް ކައިރިއަށް އަންނަތަން ފެނުމުން ހާރޫން އަނގަ ހުޅުވާލިއެވެ. އޭނާ ދަރިފުޅާއޭ ކިޔާ ގޮވާލަން މަސައްކަތްކުރަމުން ދިޔައެވެ. ނަމަވެސް ކާމިޔާބެއްނުވިއެވެ. ދެލޮލުން ކަރުނަ ފައިބާގަތީ ހިތަށް ކުރި އަސަރަކުންނެވެ. ޔަނާލް ހާރޫނުގެ ހަށިގަނޑުގައި އޮޅުލައިގަތެވެ. ދެބަފައިން ރޮމުން ދިޔަ މަންޒަރުން ފައިޒަންއާއި އައްޔުމަންގެ ދެލޮލުން ކަރުނަ ނީރާލިއެވެ.\n🙂 mi bai ves huriha kudhinnah kamudhaane kamah heekuran\nVarah reethi mibai ves dheh oibai maadhamaa kiyaaleveyne kamah uhmeedhu kurah\nAdi miyadhu ehbai genrs dheebala plx pkx v v vreethi\n🙁 so sorry tooo… miadhu hiyeh nuvey ithuru baeh genesdhevidhaane heneh. ekamu dhn in bai vr avahah kiyaalan libeyne ingey. dont worry\nmi vaahakaige 1 inn 8 ge partuthah kobaatha\nUshaali ge vaahaka jahaagen fb vadhebala ey run fennaane\n🙂 yes. ushaaly ge fb page ga innaane huriha baithakeh\nWho is AYYUMAN? Can any one tell me plzz\nEi haaroon ge rattesseh\nstory feshunu iru yanaal bappa kiyaany AYYUMAN ah. adhi details libeyne kuriah 🙂 huri baithakun\nYanaalge mum dho ei\nV reethi …1&8 kiyaaleveyne fenvaru online…\nFenvaru Online ga inee Mi vaahakaige4vana bayaa hama ah. thn huri baithah kiyaalan libyne gotheh neh tha?\nnoon ushaali sis ge fb site in vss kiyaalan libeyne\nthank you Kail\nAley miadu up nuvaneetha please up soon\nUshaa kobaa next part????\nހިތާމަ މަޖާ ލޯބި October 15, 2018\nކެތްކުރީމޭ އެހެނަސް2ވަނަ ބައި\nލޯބި February 4, 2018\nލޯބި ވީމޭ ސިއްރު ސިއްރުން (7\nލޯބި June 17, 2018\nހިތާމަ ކުރުވާހަކަ May 12, 2018\nޔާރު މިވަނީ ލޯތްބޭ ހަޤީގީ (އެއްތިރީސްވަނަ ބައި)\nހިތާމަ މަޖާ ލޯބި September 20, 2017


އެން.އެލް.ޕީ އަކީ ދުނިޔޭގެ އެކި ކަންކޮޅުތަކުގައި މިހާރު ވަރަށް މަޤުބޫލުކަން ލިބެމުންއަންނަ ޕްރޮގަރާމެކެވެ.\nއެން.ޕީ.އެލް – ނިއުރޯ ލިނގުއިސްޓިކް ޕްރޮގްރާމިންގ ގެ ހުނަރުތައް ދަސްކޮށްދެނީ އިންސާނާގެ ވިސްނުން ހެޔޮގޮތުގައި ބައްޓަންކުރުމާއިއެކު ތިމާގެ ވިސްނުމުގެ މައްޗަށް އަމިއްލަބާރު ފޯރުވާ ވިސްނުންތައް ކޮންޓްރޯލްކުރާނެގޮތެވެ. އަދި މީގެ ސަބަބުން މީހުންނާ މުއާމަލާތް ކުރުމުގައި ބޭނުންކުރާ ބަސްތަކާއި ތިމާގެ ދިރިއުޅުމުގެ ގިނަ އާދަކާދަތައްވެސް ވަކި އުޞޫލެއްގެމަތިން ހެޔޮވިސްނުން ބޭނުންކޮށްގެން ބައްޓަންކޮށް ކޮންޓްރޯލް ކުރާނެގޮތްތަކެވެ.\nއެން.އެލް.ޕީ ބޮޑަށް ފޯކަސް ކުރެވިގެން ދާނީ ތިމާގެ ކޮންމެދުވަހެއްގެ ދިރިއުޅުމަށް ހޮޔޮ ބަދަލުތަކެއް ގެންނާނީ ކިހިނެތްތޯ ބެލުމަށެވެ. މީ ހަމައެކަނި ނަފަސާނީގޮތުން ގެއްލުންލިބިފައިވާ މީހުންދަސްކުރަންޖެހޭ ޢިލްމެއްނޫނީ ހުނަރެއް ނޫނެވެ. އުފާވެރި ދިރިއުޅުމެއް އުޅޭ ކާމިޔާބުމީހަކަށްވެސް އެހެނީ ކޮންމެ އިންސާނަކަށްވެސް ތިމާގެ ވިސްނުން އިތުރަށް ތަރައްގީކުރުމަށް މި ހުނަރުތައް ބޭނުން ކުރެވިދާނެއެވެ.\nމި ބްލޮގްގެ މަޤްޟަދަކީ ގިނަބަޔަކަށް އެން.އެލް.ޕީގެ ހުނަރުތައް ދަސްކޮށްދީ އޭގެ ސަބަބުން ފަހި ދިރިއުޅުމަކާ ފަހިވިސްނުމެއްއުޅޭ ބަޔަކަށް އަޅުގަނޑުމެންގެތެރެއިން ގިނަ ބަޔަކު ހެދުމަށް އެހީތެރިވުމެވެ.\nމި ބްލޮގްގައި ހިމެނޭ ލިޔުންތަކަކީ އެއްވެސް ހާލެއްގައި އެވެސްއެއްޗެއްގެ ސީދާ ތަރުޖަމާއެއްނޫނެވެ. މި ބްލޮގްގައި ހިމެނޭނީ އެން.އެލް.ޕީ ތަމްރީނު ހަދައިގެން ހުރި މީހެއްގެ ރިސާރޗެވެ. އެން.އެލް.ޕީ އުފެއްދި ދެ ޢިލްމުވެރިން ކަމަށްވާ ރިޗަރޑް ބެންޑްލަރ އާއި ޖޯން ގްރައިންޑަރ އަދި ދުނިޔޭގެ އެކި ކަންކޮޅުތަކުގައި އެން.އެލް.ޕީ ހުނަރު ހޯދައިގެންތިމި ބޭފުޅުންގެ އެކިއެކި އާޓިކަލްތަކާއި ތަމްރީންތަކުގެ އަލީގައި ލިޔެފައިވާ ލިޔުންތަކެވެ.\nއިންޓަރނެޓްގައި އެން.އެލް.ޕީ ސަރޗްކޮށްލުމުން ތިބޭފުޅުންނަށް ވަރަށްގިނަ މަޢުލޫމާތު މިއަގުހުރި ޢިލްމާބެހޭގޮތުން ލިބިގެންދާނެއެވެ. މި ބްލޮގް ދިވެހިން ތައްޔާރު ކުރުމުގެ މަޤްސަދަކީ އެން.އެލް.ޕީގައި ބޭނުންކުރާ ބަސްތައް ވީހާތިލަކޮށް ގިނަބޭފުޅުންނަށް ވިސްނޭނެގޮތަކަށް ގެނެސްދިނުމެވެ.\nއެން.އެލް.ޕީގެ ހުނަރަކީ އޭގެ ސަބަބުން ތިމާގެ ވަށައިގެންވާ ދުނިޔެއާއި އިންސާނުންނާމެދު ފަހިވިސްނުމުގައި ވިސްނާ ތިމާގެ ވަށައިގެންހިނގާ ކަންތައްތައް ތިމާއަށް ކޮންތަރޯލް ނުކުރެވުނު ކަމުގައިވީނަމަވެސް ތިމާއަށް ތިމާގެ ވިސްނުން ކޮންޓްރޯލްކޮށްގެން ދިރިއުޅުމާއިގެން ކުރިޔަށްދާނެގޮތް ދަސްކޮށްދޭ ހުނަރަކަށް ވެއެވެ.\nއަމިއްލަ ނަފްސުދެކެ ލޯބިވުން.


Club thah haalugai jehunaka nudheynah: Minister mahuloof – Iru\nކުލަބުތައް ހާލުގައި ޖެހުނަކަ ނުދޭނަން: މިނިސްޓާރ މަހްލޫފު\nސަމާ· 31 މޭ 2020\nކުލަބުތައް ހާލުގައި ޖެހުނަ ނުދީ ސަލާމަތް ކުރަން ސަރުކާރުން އެހީ ވާނެ ކަމަށް ސްޕޯޓްސް މިނިސްޓަރު އަހުމަދު މަހްލޫފް ވިދާޅު ވެއްޖެ އެވެ.\nއެފްއޭއެމުން ގެނެސްދޭ ފޫޓްބޯޅަ ޓޯކް ޝޯގެ ރޭގެ ޕްރޮގްރާމްގައި މަހްލޫފް ވިދާޅުވީ، ކުރީގެ ސަރުކާރުގައި ކޮންމެ ކުލަބަކަށް އަހަރަކު ދިން ތިން މިލިއަން ރުފިޔާ މިހާރު ނުދިން ނަމަވެސް، އަންނަ ސީޒަންގައި ވެސް ކުލަބުތަކަށް ސަރުކާރުން އެހީތެރިކަން ފޯރުކޮށް ދެއްވާނެ ކަމަށެވެ. މިދިޔަ އަހަރު ވެސް ފުރަތަމަ ޑިވިޝަންގެ ކޮންމެ ކުލަބަކަށް 500،000 އާ ގާތް ކުރާ އަދަދަކަށް ސަރުކާރުން އެހީތެރިކަން ފޯރުކޮށް ދިފައިވާ ކަމަށް ވެސް މިނިސްޓަރު ފާހަގަ ކުރެއްވި އެވެ.\n“[އެފްއޭއެމްގެ ރައީސް] ބައްސާމް އާ ކުލަބުތަކާ އެކީގައި އަޅުގަނޑުމެން މަޝްވަރާ ކުރަނަން، އަޅުގަނޑުމެންގެ ފަރަތުން ކޮށްދެވޭނީ ކޮން ކަމެއްތޯ ބަލަން، އެއީ ކުލަބުތައް ސަވައިވް ކޮށްދިނުމަށް އަޅުގަނޑުމެންގެ ފަރާތުން ކޮށްދެވެން އޮތް ކަމެއް ކޮށްދޭނަން، ކުލަބުތައް ސަވައިވް ނުވެ ފުޓްބޯޅަ ދެމިއެއް ނޯންނާނެ.”\nމިނިސްޓަރު ވިދާޅުވީ ސަރުކާރުން ނުވަތަ އެފްއޭއެމުން ކަމަށް ވިޔަސް ކޮންމެ އަހަރަކު ކޮންމެ ކުލަބަކަށް ތިން މިލިއަން ރުފިޔާ ދިނުމަކީ ހައްލެއް ނޫން ކަމަށާއި އޭގެ ބަދަލުގައި ކުލަބުތައް އަމިއްލަ ފައިމައްޗަށް ތެދުވާނެ އެހެން މަގެއް ދައްކައި ދޭން ޖެހޭ ކަމަށެވެ. އެފްއޭއެމުގެ އުމުރާނީ މަޝްރޫއުގެ ތެރެއިން ތަންތަން ކުއްޔަށް ދީގެން ވިޔަފާރި ކުރުމުގެ ފުރުސަތު ހޯދައިދޭން އެފްއޭއެމްގެ ރައީސް ބައްސާމް އަދީލް ޖަލީލް މަސައްކަތް ކުރައްވާ ކަމަށް މަހްލޫފް ވިދާޅުވި އެވެ.\nމިނިސްޓަރު ވިދާޅުވީ، އެފްއޭއެމް އާއި ސަރުކާރަށް ވެސް އެންމެ ފަސޭހަ ގޮތަކަށް ވާނީ ސީދާ ކުލަބުތަކަށް ފައިސާ ލިބޭނެ ވިޔާފަރިއެއް ކޮށްގެން އާންމުދަނީ ލިބޭނެ ގޮތެއް ހޯދުން ކަމަށެވެ.


Addu gai accident eh hingai dhuvasvee meeheh ge fai bindhijje\nއައްޑޫގައި އެކްސިޑެންޓެއް ހިނގައި ދުވަސްވީ މީހެއްގެ ފައި ބިނދިއްޖެ\nއައްޑޫ ހިތަދޫގައި ހިނގި އެކްސިޑެންޓް\nއައްޑޫ ސިޓީ ހިތަދޫގައި ދެ ސައިކަލެއް ޖެހި އެކްސިޑެންޓެއް ހިނގައި އުމުރުން ދުވަސްވީ މީހަކަށް އަނިޔާވެއްޖެ އެވެ.\nފުލުހުން މިރޭ ބުނި ގޮތުގައި ހިތަދޫގެ ގާޒީ މަގުގައި ހިނގި އެ އެކްސިޑެންޓްގައި އަނިޔާވީ އުމުރުން 64 އަހަރުގެ ފިރިހެނަކަށެވެ. އެނާގެ ފައި ބިނދިފައިވާއިރު ނިތްކުރި މަށައިގެން ގޮސްފައިވާ ކަމަށް ފުލުހުން ބުންޏެވެ. އޭނާއަށް މިހާރު ދަނީ ހޮސްޕިޓަލުގައި ފަރުވާ ދެމުންނެވެ.\nފުލުހުން މައުލޫމާތު ދިން ގޮތުގައި އެ އެކްސިޑެންޓް ހިނގީ ގާޒީ މަގުގެ ދެކުނުން އުތުރަށް ސައިކަލު އަނބުރާލަން ދުވަސްވީ މީހާ އުޅެނިކޮށް، އަނެއް ކޮޅުން ދުއްވާފައި ދިޔަ ސައިކަލެއްގައި ޖެހިގެންނެވެ. ދެ ސައިކަލަށް ވެސް އެކި ވަރުގެ ގެއްލުން ލިބުނެވެ.\nއެ ސައިކަލު ދުއްވަން އިނީ 25 އަހަރުގެ ފިރިހެނެއް ކަމަށާއި އޭނާއަކީ އެއްގަމު އުޅަނދު ދުއްވުމުގެ ލައިސަންސް އޮތް މީހެއް ނޫން ކަމަށް ފުލުހުން ބުންޏެވެ. ފުލުހުން ދަނީ މައްސަލަ އިތުރަށް ތަހުގީގު ކުރަމުންނެވެ.\nމޯލްޑިވްސް ޕޮލިސް ސާވިސް އެކްސިޑެންޓް އައްޑޫ ސިޓީ + ސ. ހިތަދޫ މަގުމަތީގެ އެކްސިޑެންޓް\nއެކްސިޑެންޓެއްގައި އަނިޔާވި މީހަކު އައިސީޔޫގައި


R. Meedhoo'in Negi Covid Sunkuthakuge Natheejaa Nulibi Lasvaathee Kanboduvun - Vaguthu\nރ. މީދޫން ނެގި ސުންކުތަކުގެ ނަތީޖާ ނުލިބި ލަސްވާތީ ކަންބޮޑުވުން\nރ. މީދޫ އިން ނެގި ސުންކުތަކުގެ ނަތީޖާ ނުލިބި ފަސް ދުވަހަށް ވުރެ ގިނަ ދުވަސްފައި އޮތުމުން އެ ރަށު ކައުންސިލުން ކަންބޮޑުވުން ފާޅުކޮށްފިއެވެ.\nމީދޫ ކައުންސިލްގެ ރައީސް ހަސަން ޝަރީފް "ވަގުތު" އަށް ވިދާޅުވީ މީދޫގައި ކޮވިޑަށް ފައްސިވެފައިވާ 46 މީހަކު އެބަ ތިބި ކަމަށެވެ. އެ ވޭދަނަތަކުގެ އިހަލާ ގުޅުން ހުރި 48 މީހެއްގެ ސުންކު މި މަހުގެ ނުވަ ވަނަ ދުވަހު ނެގިއިރު އޭގެ ނަތީޖާ އަދިވެސް ނުލިބޭ ކަމަށް އޭނާ ވިދާޅުވިއެވެ.\nމި މަހުގެ 10 ވަނަ ދުވަހު އިތުރު 46 މީހެެއްގެ ސުންކު ނަގާފައިވާއިރު ޖުމުލަ 94 މީހުންގެ ސުންކުގެ ނަތީޖާ ނުލިބޭ ކަން އޭނާ ކަށަވަރުކޮށްދެއްވިއެވެ. މި މަހުގެެ 11 ވަނަ ދުވަހާއި އިއްޔެ ވެސް ސުންކުތަކެއް ފޮނުވި ކަމަށާއި އެކަމަކު ސީދާ އަދަދު އެނގިވަޑައިނުގަންނަވާ ކަމަށް އޭނާ ވިދާޅުވިއެވެ.\nކައުންސިލްގެ ރައީސް މައުލޫމާތު ދެއްވި ގޮތުގައި އެ ސުންކުތައް ރަށުން ފޮނުވީ ރ. އުނގޫފާރު ރީޖަނަލް ހޮސްޕިޓަލަށެވެ. އެ ހޮސްޕިޓަލުން ނަތީޖާ ޓެސްޓްކުރުމަށް ޓަކައި ފޮނުވީ ހުޅުމާލެ ކޮވިޑްގެ ފެސިލިޓީގެ ލެބޯރެޓަރީއަށެވެ.\nމީދޫއާ އެންމެ ކައިރިން ކޮވިޑް ފެސިލިޓީއަކަށް ނ. މާފަރުގެ ފެސިލިޓީ އޮންނައިރު، މާފަރުގައި ވެސް ޓެސްޓް ކުރެވެނީ ވަކި ނިސްބަތަކަށް ވާތީ، އެޗްޕީއޭއިން ހުޅުމާލެ ލެބޯރެޓަރީ ގެންދަން ނިންމީ ކަމުގައި ބެލެވޭ ކަމަށް ހަސަން ޝަރީފް ވިދާޅުވިއެވެ.\nއޭނާ ވިދާޅުވި ގޮތުގައި، މީގެ ކުރިން ސުންކު ފޮނުވުމަށް ފަހު 24 ގަޑިއިރާއި 48 ގަޑިއިރާ ދެމެދުގެ ވަގުތެއްގައި ނަތީޖާ ލިބެއެވެ. މި ފަހަރު ލަސްވާ ސަބަބެއްގެ ގޮތުގައި ބެލެވެނީ ދަތުރު ކުރަން ބޭނުންވާ ފަރާތްތަކުގެ ސުންކުތައް މާލެއިން ގިނަވުން ކަން އޭނާ ފާހަގަކުރެއްވިއެވެ.\nއޭނާ ވިދާޅުވީ ކޮވިޑްގެ ނަތީޖާ ނުލިބި މާ ބޮޑަށް ލަސްވެގެން ދިއުމަކީ ކަންބޮޑުވުމެއް ކަމަށެވެ. މި ގޮތުން ބަލި އޮތް ރަށަކަށް ވާތީ، ސިއްޚީ ރައްކާތެރިކަމުގައި އަޅަން ޖެހޭ ފިޔަވަޅުތައް އެނގޭނީ މި ނަތީޖާތައް ވެސް އަވަހަށް ލިބިގެން ކަން ފާހަގަކުރެއްވިއެވެ.\n"އަޅުގަނޑުމެން ވާނެ ޕަބްލިކް ހެލްތުގެ ޑިރެކްޓަ ޖެނެރަލް [މައިމޫނާ އަބޫ ބަކުރު] ގެ ސަމާލު ކަމަށް ވެސް މި ކަން ގެނެސްފަ، މިއަދުން ފެށިގެން ވެސް ޕްރޮސެސް ވާނެ ކަމަށް އަންގަނީ، އެކަމަކު ނަތީޖާތައް ލިބެން ފަށާނެ ސީދާ ދުވަހެއް އަދިވެސް ނޭނގޭ،" ހަސަން ޝަރީފް ވިދާޅުވިއެވެ.\nކޮވިޑް-19 ގެ ބަލިމަޑުކަން ރާއްޖޭގެ އެކި ކަންކޮޅުތަކުގައި އޮތްއިރު، މިދިޔަ މަހު މި އާލަމީ ބަލިމަޑުކަމުގެ ރާޅެއް ރާއްޖެއަށް ކުރިމަތިވިއެވެ. ތިންވަނަ ފަހަރަށް އެރި ރާޅު މަތަކުރީ އެޗްޕީއޭއިން އަނެއްކާ ވެސް ފިޔަވަޅުތައް ހަރުކަށި ކޮށްގެނެވެ. އޭގެ ފަހުން އަނެއްކާ ވެސް ބަލި ފެތުރުން މަޑު ޖެހުމަކަށް އައުމުން ދަތުރު ކުރެވޭނެ ގޮތްތަކެއް ކަނޑައަޅައި އިތުރު ލުއިތަކެއް ވަނީ ދީފައެވެ.\nމި ގޮތުން މޮނިޓަރިންގެ ހާލަތުގައި ނެތް ރަށްރަށަށް ބަލިން ފައްސިވެ ރަނގަޅުވި މީހުނާއ،ި ވެކްސިންގެ ދެ ޑޯޒް ހަމަކޮށް ނައްސި ނަތީޖާއެއް އޮތް މީހުނަށް ދަތުރު ކުރުމުގެ ހުއްދަ ވަނީ ދީފައެވެ. އަދި މާލޭގައި ހިންގަމުން ގެންދިޔަ ކާފިއު ވަނީ އުވާލައިފައެވެ.\nރާއްޖެއިން މިހާތަނަށް 75،162 މީހަކު މި ބައްޔަށް ފައްސިވެފައިވެއެވެ. އޭގެ ތެރެއިން 72،439 މީހަކު ވަނީ ބަލިން ރަނގަޅުވެފައެވެ. ބަލި ރަނގަޅު ނުވެ އަދިވެސް ފަރުވާ ހޯދަމުންދާ 2،509 މީހަކު ވެއެވެ. މި ބަލީގައި މިހާތަނަށް ރާއްޖެއިން 214 މީހަކު ވަނީ ނިޔާވެފައެވެ. ބަލީގެ ފަރުވާގެ ގޮތުގައި ހިމެނޭ ވެކްސިންތައް 300،000 އަށް ވުރެ ގިނަ މީހުނަށް މިހާތަނަށް ދެވިފައިވެއެވެ.


65,000 meehun, kuhjehge furaana salaamayi kohdheefi\nއަޔާންޝް (ވ) އަދި އަޔާންޝް އޭނާގެ މައިންބަފައިންނާއެކު\nއިންޓަނެޓުގައި އުޅޭ ނުވެސް ދަންނަ އެތައް ބަޔަކު އެކުވެގެން ކުރި މަސައްކަތުން ތިން އަހަރުގެ ކުޑަ ކުއްޖެއްގެ ފުރާނަ ސަލާމަތް ވެއްޖެ އެވެ. އިންޑިޔާގެ ހައިދަރުއާބާދުގައި ދިރިއުޅޭ މި ކުޑަ ކުއްޖާއަށް ޖެހިފައި ވަނީ ވަރަށް މަދުން ނޫނީ ދުނިޔޭން ނުފެންނަ ބައްޔެކެވެ. އަދި މި ބައްޔަށް ދޭން ޖެހެނީ އެހާމެ އަގުބޮޑު ބޭހެކެވެ. މި ބޭހާ ނުލާ މި ކުއްޖާގެ ފުރާނަ ސަލާމަތް ކުރެވޭނެ އެއްވެސް ގޮތެއް އޭނާގެ މައިންބަފައިންނަކަށް ނެތެވެ.\nމި ކުއްޖާގެ ހުރި ޖެނެޓިކް ޑިސްއޯޑާގެ ފަރުވާއަށް ދޭން ޖެހުނީ 16 ކްރޯޑު އިންޑިއާ ރުޕީސްގެ އަގުހުރި އިންޖެކްޝަނެކެވެ. އެއީ ގާތްގަނޑަކަށް 2.18 މިލިއަން ޑޮލަރެވެ. ޒޮންގެންސްމާ ނަމަކަށް ކިޔާ މި އިންޖެކްޝަނަކީ ދުނިޔޭގެ އެންމެ އަގު ބޮޑު ބޭސް ވެސް މެއެވެ. މި އަގަކީ މި އިންޖެކްޝަންގެ އެންމެ ޑޯޒެއްގެ އަގެވެ. އަދި މި ބައްޔަށް ޖަހަން ޖެހެނީ ވެސް އެންމެ ޑޯޒެކެވެ. މިއީ ޑަޒައިނާ ޖީންސްގެ ފަރުވާ އެކެވެ.\nމިހާ އަގު ބޮޑު އިންޖެކްޝަނެއް ހޯދުމަކީ އާދައިގެ އާއިލާއަކަށް މުޅި އުމުރު މަސައްކަތް ކުރިޔަސް ހޯދޭނެ ވަރެއް ނޫނެވެ. އެހެންވެ އޭނާގެ މައިންބަފައިން ކަމަށްވާ ރޫޕަލް އާއި ޔޯގޭޝް ސޯޝަލް މީޑިއާގައި މިކަމަށް އެދި އިލްތިމާސް ކުރި އެވެ. މި އިލްތިމާސަށް ޖަވާބުދީ އެމީހުންނަށް އެހީތެރިވެދީފައި ވަނީ އެމީހުން ދުވަހަކުވެސް ނުދަންނަ 62،450 މީހެކެވެ. ސޯޝަލް މީޑީއާގައި ހުޅުވި ފަންޑް ފޮއްޓަށް މިމީހުން 14.84 ކްރޯޑު ރުޕީސް ހަދިޔާ ކޮށްފައި ވެއެވެ. އަދި މިދިޔަ ބުދަ ދުވަހު ހައިދަރުއާބާދުގެ ރެއިންބޯ ހޮސްޕިޓަލުގައި ކުޑަ ކުޑަ އަޔާންޝްގެ ގަޔަށް މި އިންޖެކްޝަން މިހާރު ވަނީ ޖަހާފަ އެވެ.\nސްޕައިނަލް މަސްކިއުލާ އެޓްރޮފީ ކިޔާ ޖެނެޓިކް ޑިސްއޯޑާއެއް އަޔާންޝް އަށް ކުރިމަތިވެފައިވާކަން އޭނާގެ މައިންބަފައިންނަށް އެނގުނުތާ ދެ އަހަރު ވެއްޖެ އެވެ. އޭރުއްސުރެ އެމީހުން ދިޔައީ ދަރިފުޅަށް ފަރުވާ ކުރެވޭނެ ގޮތެއް ވޭތޯ މަސައްކަތް ކުރަމުންނެވެ.\nއިމްޕެކްޓްގުރޫ ކިޔާ ކްރައުޑް ފަންޑިން ޕްލެޓްފޯމެއްގައި ފައިސާ ހޯދަން މި ދެމަފިރިން ކުރި މަސައްކަތުން އެންމެ ހަތަރު މަސް ދުވަހުގެ ތެރޭގައި މިހާ ފައިސާ ހަދިޔާގެ ގޮތުގައި ލިބުމުން އެމީހުން ތިބީ އުފަލުން ފޮޅިފަ އެވެ. އަދި އެމީހުންގެ ދަރިފުޅަށް އެހީތެރިވީ ނުދަންނަ އެތައް ހާސް ބަޔަކަށާއި ފަރުވާ ކޮށްދިން ޑޮކްޓަރުންނަށް އެމީހުން ވަރަށް ބޮޑަށް ޝުކުރު އަދާކުރި އެވެ.\nއަޔާންޝްގެ ބައްޕަ ބުނި ގޮތުގައި ދަރިފުޅުގެ މި ބަލި ހުރިކަން އެނގުނީ ވަރަށް ތުއްތު އިރު އެވެ. އެންމެ ކުޑައިރުއްސުރެ ވެސް އޭނާގެ އަތާއި ފައިގައި ވަރަށް ވާގި ދެރަކަން އެމީހުންނަށް ފާހަގަ ކުރެވުނު ކަމަށާއި އެހެން މީހެއްގެ އެހީތެރިކަމާ ނުލައި އިށީނދެ އިނުމާއި ކޮޅަށް ހުރުން ފަދަ އެއްވެސް ކަމެއް ވެސް ދަރިފުޅަށް ނުކުރެވޭ ކަމަށް އޭނާ ބުންޏެވެ.\nމި ބަލި ޖެހިފައިވާ މީހުންގެ ސްޕައިނަލް ކޯޑާއި ބްރެއިން ސްޓެމްގައި ނާވް ސެލްސްތައް ނެތުމުގެ ސަބަބުން ގައިގައި ހުންނަ މަސްތަކުގައި ވަރެއް ނުހުރެ އެވެ. އަމިއްލައަށް ހަށިގަނޑުގެ އެއްވެސް ގުނަވަނެއް ހަލުވާ ނުލެވެނީ އެހެންވެ އެވެ. މި ބައްޔަށް ކުރެވޭ ހަމައެކަނި ފަރުވާ އަކީ މި އަގުބޮޑު ޖީން ތެރަޕީ އެކަންޏެވެ.\n"ބޭސް އުފައްދާ ދުނިޔޭގެ ބޮޑެތި ކުންފުނިތަކުން މިކަހަލަ މަދުން ނޫނީ ނުފެންނަ ޑިސްއޯޑާތައް ހުންނަ ކުދިންގެ ފަރުވާތައް ސްޕޮންސާ ދޭ. އެހެންވެ އަހަރެމެން ވެސް ފާއިތުވީ ދެ އަހަރު ތިބީ އެފަދަ ކުންފުނިތަކުގެ ވެއިޓިން ލިސްޓުގައި ދަރިފުޅުގެ ނަން ޖައްސައިގެން. ނަމަވެސް ދެ އަހަރު ވީއިރުވެސް ލިބޭގޮތް ނުވީމަ ކްރައުޑް-ފަންޑިން ފެށީ،" އަޔާންޝްގެ ބައްޕަ ބުންޏެވެ.\nމި ޖީން ތެރަޕީ އަޔާންޝް އަށް ދިނީ ޑރ. ރަމޭޝް ކޮނާކީ އެވެ. އޭނާ ވިދާޅުވީ މި ތެރަޕީ އަށްފަހު އަޔާންޝްގެ ބަލި އެ ހުރި ވަރެއްގައި ހިފެހެއްޓޭނެކަމަށް އުންމީދުކުރާ ކަމަށެވެ. އަދި މިހާރުން ފެށިގެން އޭނާގެ ހަށިގަނޑު އެކަށީގެންވާ ގޮތަކަށް ހެދި ބޮޑުވަމުންދާނެ ކަމަށް އުންމީދު ކުރެވޭ ކަމަށެވެ.\n"މި ޑިސްއޯޑާ ޖެހިފައިވާ 800-900 ވަރަކަށް މީހުން މިހާރު ދުނިޔޭގައި ތިބިކަމަށް ވަނީ. އާންމުކޮށް މި ބަލި ހުންނަ ކުދިން އުމުރުން ދެ އަހަރު ނުފުރެނީސް މަރުވޭ. ކްރައުޑް-ފަންޑިންގެ އެހީގައި އަޔާންޝް އަށް މި ފަރުވާ ލިބޭނެގޮތް ވީތީ އަހަރެން ވަރަށް އުފާކުރަން،" ޑޮކްޓަރު ވިދާޅުވި އެވެ.


Covid vaccine Jahan registry vaan hulhuvaalaifi\nކޮވިޑް ވެކްސިން ޖަހަން ރަޖިސްޓްރީވާން ހުޅުވާލައިފި\nކޮވިޑް19އަށް ވެކްސިން ޖެހުމަށްޓަކާ ރަޖިސްޓްރީވާން ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ހުޅުވާލައިފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ކޮށްފައިވާ ޓްވީޓެއްގައި މިރޭ ބުނެފައި ވަނީ ވެކްސިން ޖެހުމަށް ރަޖިސްޓްރީ ކުރާނީ my.health.mvއިން ކަމަށެވެ. އެޗްޕީއޭ އިން ބުނީ ވެކްސިން އެންމެ ފުރަތަމަ ދޭނެ ފަރާތްތައް ކަނޑައަޅާ އެ މައުލޫމާތުތައް އެއްކުރަމުން އަންނަ ކަމަށެވެ.\nމިރޭ ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާން ޑރ. ނަޒްލާ ރަފީގު ވިދާޅުވީ އެންމެ ފުރަތަމަ ވެކްސިން ޖަހާ ފަރާތްތަކުގެ ތެރޭގައި ހިމެނޭނީ ފްރަންޓުލައިން ނުވަތަ ކުރީ ސަފުގައި މަސައްކަތް ކުރާ ފަރާތްތައް ކަމަށެވެ. އެފަރާތްތައް ރަޖިސްޓްރީވުމަށް މާދަމާ ހުޅުވާލާނެ ކަމަށް ނަޒްލާ ވިދާޅުވިއެވެ.\nސަރުކާރުން ވަނީ ރާއްޖޭގެ އާބާދީގެ 20 ޕަސެންޓަށް ކޮވިޑް ވެކްސިން ހިލޭ ދިނުމަށް ނިންމާފައެވެ. ރާއްޖެއިން ވެކްސިން ހޯދުމަށް މަސައްކަތް ކުރަމުން އަންނައިރު މިހާތަނަށް ރާއްޖެ އަށް ގެންނަނީ ކޮން ކުންފުންޏަކުން ނުވަތަ ކޮން ގައުމަކުން އުފެއްދި ވެކްސިނެއް ކަމެއް ސަރުކާރުން ހާމައެއް ނުކުރެއެވެ.


މިހާރު ދުނިޔޭގައި ހަލުވިކަމާއެކު ފެތުރެމުންދާ ކޮރޯނާ ވައިރަސް ( ކޮވިޑް-19 ) ގެ ނުރައްކާ މުޅި ދުނިޔެއަށް ކަރަމުންދާ ދަނޑިވަޅެއްގައި ދިވެހި ރާއްޖެއިންވެސް މިކަމަށް ރައްކާތެރިވުމުގެ ގޮތުން ދަނީ ފިޔަވަޅުތައް އަޅަމުންނެވެ. މިކަމާ ގުޅިގެން ޖަމްޢިއްޔާތަކުގެ ރަޖިސްޓްރާ ލިބިދޭ ބާރުތަކުގެތެރެއިން އަންނަނިވި ނިންމުންތައް ނިންމައިފީމެވެ.\n1) ޖަމްޢިއްޔާތަކުގެ 2019 ވަނަ އަހަރުގެ އަހަރީ ރިޕޯޓް ހުށަހެޅުމުގެ މުއްދަތު ކުއްލި ޙާލަތު ނިމެންދެން މުއްދަތެއް ނެތްގޮތަށް ފަސްކޮށްފީމެވެ.\n2) 17 މާރިޗު 2020 ގެ ފަހުން ކުއްލި ނުރައްކަލުގެ ޙާލަތުގެ ދުވަސްވަރު މުއްދަތު ހަމަވާ ހިންގާ ކޮމެޓީތަކުގެ މުއްދަތު ކުއްލި ޙާލަތުގެ ނިމެންދެން މުއްދަތެއް ނެތްގޮތަށް އިތުރު ކޮށްދީފީމެވެ.\nސަރުކާރުން ނިންމާފައިވާ ކުއްލި ޙާލަތު ނިމި ޢާންމު ހާލަތަށް ބަދަލުވުމުން 45 ދުވަހުގެ ތެރޭގައި އަހަރީ ރިޕޯޓް އަދި ކުއްލި ނުރައްކަލުގެ ޙާލަތުގެ ދުވަސްވަރު މުއްދަތު ހަމަވާ ހިންގާ ކޮމެޓީތައް ހޮވުމަށް ފުރުސަތު ދެވޭނެ ވާހަކަ ދެންނެވީމެވެ.\nމި މުއްދަތުގެ ތެރޭގައި ގިނަމީހުން އެއްތަނަކަށް އެއްވެ ޖަމްޢިއްޔާތަކުން ހިންގާ ޕްރޮގްރާމްތައްވެސް މަޑުޖައްސާލުމަށް ދަންނަވަމެވެ. އަދި މި މުއްދަތުގެ ތެރޭގައި ޖަމްޢިއްޔާތަކުން އެއްވެސް ލިޔެކިޔުމެއް ހުށަހަޅާނަމަ [email protected] އަށް އީ-މެއިލްކޮށްދެއްވުން އެދެމެވެ.


އާފަތިސް – Esfiya\nހިތާމަ ލޯބި January 20, 2018\nއަރަމުން ދިޔަ އިރުގެ ރަންދޯދިތައް ގަސްތަކުގެ ތެރެއިން ފުރޭނިގެން ބިންމަތީގައި ހަނާ އަޅަމުން ދިޔައިރު ޖެހެމުން ދިޔަ ނަލަ ވައިރޯޅި ތަކާއި އެއްވަރަށް ގަސްތަކުގެ ފަތްތައް ވެސް ފައި ހަމަ ކުރަމުން ދިޔައެވެ. އެ ފިނި ފިނި ވައިރޯޅިތަކުން ނިވްޔާއަށް ތާޒާ ކަން އިޙްސާސް ކުރެވުނަސް އެހިތް ވަނީ ނުތަނަވަސް ވެފައެވެ. މިއަދު ފަތިސް ނަމާދު ކޮށްގެން ޒިކުރު ތައް ކިޔަން އިންދާ ނިދި ޖެހުނު ގޮތަށް ހޭލެވުނީ ދާދި ދެންމެއަކު ކަމުން ބޮޑުބޭބެގެ އަންހެނުން ވަސީމާއްތަ ހޭލަންވާ އިރަށް ކުރަން ހުރި ކަންތައް ނުނިމިދާނެތީ ކަންބޮޑު ވަނީއެވެ. އޭރުން ތަޙަންމަލު ކުރަން ޖެހޭނެ ކަންތައްތައް ހިތަށް އަރާފައި ނިވްޔާ ހިންދިރުވާލިއެވެ. އަތުގެ ހަރަކާތްތައް އަވަސް ކޮށްލާފައި ގޯތި ތެރެ ކުނި ކަހަން ފެށިއެވެ. ފަން ދިގު އިސްތަށިގަނޑުގައި ހުޅިއެއް ޖަހާފައި އިންނަމަވެސް ބަސްނާހާ އިސްތަށިތައް އެ ދޮން ކަނދުރާގައި ބޮސް ދެމުން ދިޔައެވެ.\nއުމުރުން މިހާރު ވިހި އަހަރުވެފައިވާ ނިވްޔާގެ މަންމަ ނިޔާވުމުން ނިވްޔާ ބެލުމާއި ހަވާލުވީ ބޮޑޫބޭބެއެވެ. ބަލަން ހަވާލުވި ނަމަވެސް ބޮޑުބޭބެގެ ކުރިމައްޗަށް ނިވްޔާ އަަރަން ވެސް ބޮޑުބޭބެ ނުރުހެއެވެ. ހީީީވާ ގޮތުން އެހެން ގޮތެއް ނެތިގެން މީހުން ކިޔާފާނެ އެއްޗަކަށް ލަދުން ހަވާލުވީއެވެ. މަންމަ ނިޔާވި ދުވަސް ނިވްޔާގެ ހިތުގައި ބިންވަޅު ނެގިފައިވެއެވެ. އެ ދުވަސް މަތިން ހަނދާންވާ ކޮންމެ ފަހަރަކު ނިވްޔާގެ ލޮލުން ކަރުނަ ހިލެއެވެ.\nއެެއީ މީގެ ބާރަ އަހަރު ކުރިއެވެ. އޭރު ނިވްޔާގެ އުމުރުން ވާނީ އެންމެ އަށް އަހަރެވެ. ނިވްޔާއަށް ހެނދުނު ހޭލެވުނީ މަންމަ ކެއްސާ އަޑަށެވެ. މަންމަ ބަލިވެ އުޅޭތާ އޭރު އެތައް ދުވަހެއް ވެއްޖެއެވެ. އެކަނިމައި އެކަނި އުޅެމުން ދިޔަ އެ ދެމައިންނަށް ކިރިޔާވެސް އެހީއެެއް ވަނީ ޖެހިގެން ހުންނަ ގޭ ހަރީރާއެވެ.\n“ފެން. ފެން ފޮދެއް.” މަންމަގެ އަޑު އިވުމާއި އެކު ނިވްޔާ އަވަސް އަވަހަށް ތެދުވިއެވެ.\nތައްޓަކަށް ފެން ފޮދެއް އެޅުމަށް ފަހު ގެނެސް މަންމައަށް ދިނެވެ. ކުޑަކޮށް ބޯ އުފުލައި ލުމަށް ފަހު މަންމަ ތަށީގައި އަނގަ ޖަހައި އެތި ފޮދެއް ބޮއިލިއެވެ. ތަށި ބެހެއްޓުމަށް ފަހު ކަންބޮޑުވެފައިވާ މޫނަކާއި އެކު ނިވްޔާ އައިސް މަންމަގެ ގާތުގައި އިށީނުމުން ތުރުތުރުލާ އަތަކުން މަންމަ ނިވްޔާގެ ބޮލުގައި ފިރުމާލިއެވެ. ހީލުމަށް މަސައްކަތއް ކުރި ނަމަވެސް ކާމިޔާބެއް ނުވިއެވެ. އެއާއި އެކު ހޯސްލާފައި މަންމަގެ ލޮލުން ކަރުނަ ފައިބަން ފެށިއެވެ.\n“ދަރިފުޅާ،” މަންމަ އެއްޗެކޭ ބުނެވޭތޯ މަސައްކަތް ކުރިއެވެ.\n“ދަރިފުޅާ….ބަސް….. ބަސް އަހައިގެން އުޅެއްޗޭ. މަންމަ ވަރަށް…”\nނަމަވެސް ކެއްސަން ފެށުމުން ކުރިއަށް މަންމައަކަށް ކުރިއަށް ގެންދެވޭ ގޮތެއް ނުވިއެވެ. ހަދާނެ ގޮތެއް ނޭގި އިނދެ މަންމަގެ މޭގައި ފިރުމަމުން ނިވްޔާ ދިޔައެވެ.\n“ދަރިފުޅާ، ބޮޑުބެ ގެނެސްދީ.” އިރުކޮޅެއް ފަހުން ނޭވާ އުފުރި އަރަމުން ދިޔަ މަންމަ ވޭނާއެކު ބުނެލިއެވެ.\nފަޔަށް ލެވުނު ހާ ބާރެއް ލާފައި ނިވްޔާ ދުވެފައި ދިޔައެވެ. އެގެ އަށް ދުވަހަކު ނުވަތް ނަމަވެސް ނިވްޔާއަށް ބޮޑުބެ މެންގެ ގެ އެނގެއެވެ. ދުވަހަކު ވާހަކަ ނުދެއްކި ނަމަވެސް ބޮޑުބެވެސް އެނގެއެވެ. މަންމަ ކިޔައިދީފައި ވާތީއެވެ. ބޮޑުބެ ގެއަށް ދެވުނު އިރު ނިވްޔާއަށް މާނޭވާ ލެވެއެވެ. ރޮމުން އެގޭ ދޮރުގައި ތަޅަން ފެށުމުން އިރުކޮޅެއް ނުވެ ވަސީމާއްތަ ނުކުތެވެ. ބޯ ހޭވި، ހުސްފައިގައި ހުރި މަޢުސޫމް ނިވްޔާ ފެނުމުން ވަސީމާއްތައްގެ މޫނުގެ ކުލަވަރު ބަދަލުވިއެވެ.\n“ކީއްކުރަން؟” ވަސީމާއްތަ އެހިއެވެ.\n“ބޮޑުބެ ހޯދަން.މަންމަ.. މަންމަ ވަރަށް ބަލި..” ނިވްޔާ ރޮމުން ބުންޏެވެ.\n“ކަލޭގެ ބޮޑުބެއެއް މިގެއަކު ނުހުންނާނެ.” މިހެން ބުނުމަށް ފަހު އެއްވެސް ރަޙްމެއް ނެތި އެގޭ ދޮރު ވަސީމާއްތަ ލެއްޕިއެވެ.\nދޮރުގައި ތަޅަމުން ނިވްޔާ ރޮއި ރޮއިފައި ބޮޑުބެއަށް ގޮވިއެވެ. ހިސާބު ގަނޑު މީހުން އެއްވާން ފެށުމުން ވަސީމާއްތަ އަނެއްކާވެސް ދޮރު ހުޅުވިއެވެ. ނިވްޔާމެންގެ ގެއާއި ދިމާއަށް ހިނގައިގަތީ ކުދި ކިޔަމުންނެވެ. ނިވްޔާ ދުވެފައި ވަސީމާއްތަ އަށް ވުރެ ކުރިން ދިޔައެވެ. އޭރު ހަރީރާ ދެލޯ ފޮހެމުން އެގެެއިން ނުކުންނަނީއެވެ. ނިވްޔާ ވަންނަން އުޅެން ފެށުމުން ހަރީރާ ނިވްޔާ ހިފެހެއްޓިއެވެ.\n“ނިވްޔާ، ހިނގާބަލަ ހަރީރާއްތަމެންގެ ގެއަށް. ވަސީމާއްތަ މަންމަ ބަލާނެ.” ހަރީރާއްތަގެ އަޑު ބެދިފައިވީހެން ނިވްޔާއަށް ހީވިއެވެ.\nނިވްޔާ ދާން ބޭނުން ނުވިނަމަވެސް ދެކޮޅު ހަދާކަށް ނުކެރުނެވެ. އެގެއަށް ގެންގޮސްފައި ހަރީރާއްތަ ނިިވްޔާއަށް ސައިދެވޭތޯ އުޅުނެވެ. ނަމަވެސް ނިވްޔާއަކަށް މާ ރަނގަޅަކަށް ނުކެވުނެވެ. މަންމައަށް ކައިރިއަށް ދާން ކެތްމަދުވެފައި ވިތީއެވެ.\n“މަންމަ ކައިރިއަށް ދާން ބޭނުން.” ނިވްޔާ ސައިތަށި ދުރަށް ޖައްސާލަމުން ބުންޏެވެ.\nއެ ތުއްތު އާދޭހުގެ އަޑު އިވުމުން ހަރީރާއްތަގެ ލޯ އަނެއްކާވެސް ކަރުނުން ފުރުނެވެ. ނަމަވެސް ހިތްވަރު ކޮށްފައި ނިވްޔާ އަށް ދޭހަވާ ގޮތަށް މަންމަ ނިޔާވި ވާހަކަ ބުންޏެވެ. ހަރީރާ ނިވްޔާމެންގެ ގެއަށް ވަނީ ނިވްޔާ ދުވެފައި ދާތަން ފެނިގެންނެވެ.\n“ނޫން. މަންމަ ނުދާނެ. ނިވީ އެކަނި ކޮށްފަ މަންމައެއް ނުދާނެ” ރޮމުން ރޮމުން ނިވްޔާ ބުންޏެވެ.\nހަރީރާއްތަ މަސައްކަތުން އެތައް އިރެއްވީ ފަހުން ނިވްޔާ ހަމައަކަށް އެޅުނެވެ. ނަމަވެސް މަންމަގެ ކަށު ކަމާކެމި ނިމި މޫނު ދައްކަން ވެއްދުމާއި އެކު ނިވްޔާ އަށް އަނެއްކާވެސް ރޮވެން ފެށުނެވެ. ދެން ދުވަހަކުވެސް މަންމަ ނުފެންނާނެއޭ ހިތަށް އަރާފައި އެ ހިތް ކުދި ކުދި ވަމުން ދިޔައެވެ.\nމިގޭގައި ބެހެއްޓިޔަސް އަހަރެންގެ ކުރިމައްޗަށް އަޔަ ދީގެން ނުވާނެ.” އެރޭ ހަރީރާއްތަ ނިވްޔާ ގޮވައިގެން ބޮޑުބެގެއަށް ދިޔުމުން ފަހު ބަސް އިއްވުމަށް ފަހު ބޮޑުބެ ނުކުމެގެން ދިޔައެވެ.\n“އާން! އެންމެ ފަހުން އޭނާގެ ހަރާންދަރިވެސް މި ބަލަން ޖެހުނީ އަހަންނަކަށް ނުން.” ވަސީމާއްތަ ނުރުހިފައި ބުންުޏެވެ.\nއެއީ އެންމެ ފުރަތަމަ އެ ލަފްޒް ނިވްޔާ އަޑު އެހި ފަހަރެވެ. ރޮއި ރޮއި ގިސްލެވެމުން ދިޔަ ނިވްޔާ އޭރު ހުރީ ހަރީރާގެ ފުރަގަހަށް ވަދެ އޭނާގެ ލިބާހުގައި އެއްއަތުން ހިފަހައްޓައިގެންނެވެ.\nބޮޑުބެއަކީ ރަށުގެ އެންމެ މުއްސަނދި އެކަކެވެ. އެ ބޮޑުގެ ޒަމާނީ ފެންވަރަކަށް ހަދާފައި ހުރި ނަމަވެސް ނިވްޔާ އުޅެން ދިނީ ބަދިގެ ފަރާތުގައި ހަދާފައި ހުރި ކުޑަ ވަރެއްގެ ކޮޓަރިއެކެވެ. އެނދަކާއި އަލަމާރިއެއްގެ އިތުރުން މޭޒެއް ބަހައްޓާފައި ނަމާދު ކޮށްލާނެ ވަރުގެ ހުސް ޖާގަ ކޮޅެއް ވެއެވެ. ކުޑައިރު އެކަނި އޮވެގެން ނިދަން ޖެހުމުން ނިވްޔާ ކިތަންމެ ބިރުގަނެ ހިތްދަތިވިޔަސް ކުރެވޭނެ އެހެން ކަމެއް ނެތެވެ. ފުރަތަމަކޮޅު ނިދެނީވެސް ރޮއި ރޮއި ވަރުބަލިވެ ގިސްލެވިގެންނެވެ. ނަމަވެސް މަޑު މަޑުން އެކަނި ނިދަން ނިވްޔާއަށް އާދަވިއެވެ. ގޭގެ ކުރަން ޖެހޭ ހުރިހާ މަސައްކަތެއް ކުރަންވެސް ހޭނުނެވެ. އާދަ ނުވިކަމަކީ ވަސީމާއްތަގެ އަޑުލުމާއި އަނިޔާތަކެވެ. ވަސީމާއްތަގެ ވިހަ ގަދަ ބަސްތަކުންނާއި ކުރާ އަނިޔާތަކުން އެހިތުގައި އެޅިފައި ހުރި ކޫރުންތައް ގުނާ ޢަދަދު ނުކުރެވޭނެއެވެ.\nބޮޑުބެގެ ތިބެނީ ތިން ކުދިންނެވެ. ނިވްޔާ އާއި ދާދި އެއް އުމުރެއްގެ އީފާއާއި ދޮއްޓަށް ތިބޭ ދެ ފިރިހެން ކުދިންނެވެ. އިމާޒް އީފާއަށް ވުރެ ދެ އަހަރު ބޮޑު އިރު އިޔާދް ހަތަރު އަހަރު ދޮއްޓެވެ. އިިިޔާދް ގައިގައި މަޑުމައިތިރި ސީރިއަސް ގޮތްގަޑެއް ހުންނައިރު އިމާޒް އެއާއި މުޅިން އިދިކޮޅެވެ. އަބަދުވެސް ގްރޫޕްހަދާފައި ކޮންމެވެސް ސަކަރާތެއް ޖެހުމުގައި އުޅޭއިރު ދޭތެރެއަކުން އައިސް ނިވްޔާއަށް ވެސް ޖެއްސުން ކުރެއެވެ. އީފާ އަކީ ހިތްހެޔޮ މަޖާ މިޒާޖެއްގެ ކުއްޖެކެވެ. އެގެއިން ކިރިޔާވެސް ހިތްހަމަ ޖެހުމެއް ނިވްޔާއަށް ލިބެނީ އީފާގެ ފަރާތުންނެވެ. ވަސީމާއްތަ ކިތަންމެ ރުޅި އައި ނަމަވެސް އެންމެ ކުޑައިރުއްސުރެވެސް ދަނޑިވަޅު ބަލާފައި ނިވްޔާ ގާތަށް އީފާ އަންނާނެއެވެ. ދެކުދިން އެއްކޮަށް ކުޅެ ސަކަރާތް ޖަހަން ތިއްބާ ވަސީމއްތަ އަށް ފެނިއްޖެ ނަމަ އީފާ ދަމާފައި ގެންދާނެއެވެ. ނަމަވެސް އަނެއްކާވެސް އަނެއް ދުވަހު އީފާ އަންނާނެއެވެ. ބޮޑު ވި ވަރަކަށް އެދެކުދިންގެ ގުޅުންވެސް ދިޔައީ ވަރުގަދަ ވަމުންނެވެ. ނިވްޔާ އާއި ދޭތެރޭ ކަންތައް ކުރާ ގޮތުން ކިތަންމެ ދެރަވިޔަސް އީފާއަކަށް ކޮށް ދެވޭ މާ ބޮޑު ކަމެއް ނޯވެއެވެ. ނިވްޔާގެ ދިފާޢުގައި އެއްޗެއް ބުނި ނަމަވެސް ވަސީމާއްތަ އީފާއާއި ދިމާއަށް ވެސް ހަޅޭއްލަވައެވެ.\nޚިޔާލުތަކުން ދުރަށް ޖެހިލުމަށް ފަހު ނިވްޔާ ކަރުނައިން ފުސްވެފައިވާ ދެލޯ ފޮހެލިއެވެ. އަދި އަވަސް އަވަހަށް އެއް ކުރި ކުނި ކޮޅު ނަގާފައި ކުނިވަށިގަނޑަށް އަޅާލިއެވެ. އަދި އެއާއި އެކު ހިންދެމިލުމަށް ފަހު ނިތްކުރިމަތީގައި ހުރި ދާތިކި ތައް ފޮހެލިއެވެ. އެވަގުތު ކުރިމަތިން ފެނުނު މަންޒަރަކުން ނިވްޔާގެ ދެލޯ ބޮޑުވިއެވެ. ބޭއިޚްތިޔާރުގައި މޫނުމައްޗަށް އަތް ހުރަސް ކޮށްލެވުނީ ލިބިދާނެ ހަމަލާއަކުން ރެކެން ވެގެންނެވެ.\nVarah reethi waiting when next part?\nInshaallah next part on tuesday\nEyna thee girl eh tha noony boy ehtha\nތިޔަ ލޯބީގެ ހައްޤުގައި (19)\nނޭންގިހިތޭ ގެންދެވީމަ މިތުރާ… (12)\nލޯބި December 31, 2017\nނޫރު (ދިހަވަނަ ބައި)\nދީނީ ލޯބި December 14, 2017


Doctor Dhehvi Beys Sity Gai Othee Dhaarul Aasaareh Balan Dhaan - Vaguthu\nޑޮކްޓަރު ދެއްވި ބޭސްސިޓީގައި އޮތީ ދާރުލް އާސާރެއް ބަލަން ދިއުމަށް!\nބަލި ވުމުން ކޮންމެ މީހަކު ވެސް ޑޮކްޓަރަށް ދައްކައެވެ. ބަލި މީހުންގެ ހާލަތު ބެލުމަށް ފަހު ޑޮކްޓަރުން ތަފާތު ބޭސްތައް ދެއްވައެވެ. ބައެއް ފަހަރު ކޮންމެވެސް ކަސްރަތެއް ކުރަން ވެސް ލަފާ ދެއްވަފާނެއެވެ. ނަމަވެސް މިފަހަރު މިއޮތީ ވަރަށް ތަފާތު ލަފައެއްގެ ވާހަކައެވެ.\nކެނެޑާގައި ޑޮކްޓަރަށް ދެއްކި މީހަކުގެ ހާލަތު ބެލުމަށް ފަހު ޑޮކްޓަރު ދެއްވި ބޭސްސިޓީގައި އޮތީ އޭނާ ދާރުލް އާސާރެއް ނުވަތަ މިއުޒިއަމެއް ބަލަން ދާށެވެ.\nއެއީ ޑޮކްޓަރަށް އޮޅިގެން ކުރެވުނު ކަމެއް ނޫނެވެ. އެއީ ހަމަ ގަސްދުގައި ޑޮކްޓަރު ކުރެއްވި ކަމެކެވެ.\nކެނެޑާގެ ފްރާންކޯޕަން އެސޯސިއޭޝަން އޮފް ޑޮކްޓާސް އިން މިހާރު ގެންދަނީ އެގައުމުގެ މޮންޓްރިއަލް މިއުޒިމް އޮފް ފައިން އާޓްސް އާއި ގުޅިގެން ނަފްސާނީ އަދި ބައެއް ކަހަލަ ޖިސްމާނީ ބަލި ހުންނަ މީހުންނަށް ވެސް އެއްވެސް އަގަކާއި ނުލާ ދާރުސްއާސާރު ބެލުމުގެ ފުރުސަތު ދެމުންނެވެ.\nއަދި ޕައިލެޓް ޕްރޮޖެކްޓެއްގެ ގޮތުގައި ކުރިއަށް ގެންދާ މިޕްރޮޖެކްޓްގެ ދަށުން 50 ބަލި މީހެއްގެ ބޭސްސިޓީގައި ދާރުސް އާސާރަށް ޒިއާރަތް ކުރުމަށް ލިޔެފައި އޮންނާނެ ކަމަށް ޑޮކްޓަރުންގެ އެސޯސިއޭޝަނުން މައުލޫމާތު ދެއެވެ.\n100 ޑޮކްޓަރުން ހިމެނޭ ޓީމަކުން ކެނެޑާގައި ކޮށްފައިވާ ދިރާސާ އަކުން ދައްކާ ގޮތުގައި ދާރުސް އާލާސާރުތަކަށް ޒިއާރަތް ކޮށް، އެތަނުގައި މަޑުމައިތިރި ވަގުތުތައް ހޭދަކޮށް ދާރުލް އާސާރުގައި ހުންނަ އެއްޗެހީގެ މައުލޫމާތު ހޯދުމަކީ ބަލި މީހުންނަށް ދިމާވެފައިވާ ގިނަ މައްސަލަތަކަކަށް ހައްލު ހޯދޭނެ ގޮތެކެވެ.\nމިހާރު ކެނެޑާގައި ކުރިއަށް ގެންދާ މިޕައިލެޓް ޕްރޮޖެކްޓްގެ ނަތީޖާ އަށް ބެލުމަށް ފަހު ކުރިއަށް އޮތްތަނުގައި އިތުރު ބަލި މީހުން ދާރުލް އާސާރުތަކަށް ފޮނުވަން ޑޮކްޓަރުން ލަފާދެއްވާނެއެވެ.\nއެއް އާއިލާއަކަށް ދުނިޔޭގެ ފަސް ރެކޯޑު ލިބިއްޖެ\nތިން މީހުންގެ ގާތިލަކީ އެންމެންގެ ލޯބި ހޯދި ޕައިލެޓެއް!\nއެއްމާބަނޑު ދިހަ ކުދިންނަށް ލިބޭ އެހީތައް ހިފައިގެން ބައްޕަ ފިލައިފި


ނަރަކަ 15 – DhiSalafiyyah\n09/10/2014 ޢަޤީދާއާއި ފިރުޤާތައް, ދީންއައްޝައިޚް ޝިހާމް މުޙައްމަދު\nމިއަލިފާނަކީ ޒަމާންތައް ކިތަންމެ ދިގުލައިގެން ދިޔަ ކަމުގައިވީނަމަވެސް ނިވޭ އަލިފާނެއް ނޫނެވެ. ﷲ ވަޙީކުރެއްވިއެވެ.\nفَذُوقُوا فَلَن نَّزِيدَكُمْ إِلَّا عَذَابًا ﴿٣٠﴾[سورة النبإ]\n“ފަހެ، ތިޔަބައިމީހުން (ކުޅަ ނުބައި ޢަމަލުތަކުގެ) ރަހަ ލިބިގަންނާށެވެ! ފަހެ، ޢަޛާބުމެނުވީ، ތިމަންރަސްކަލާނގެ ތިޔަބައިމީހުންނަކަށް އިތުރެއް ނުކުރައްވާ ހުށީމެވެ.”\nكُلَّمَا خَبَتْ زِدْنَاهُمْ سَعِيرًا ﴿٩٧﴾[سورة الإسراء ]\n“އެ ނަރަކައިގެ ހުޅުގަނޑު ކުޑަވާ ކޮންމެފަހަރަކު، އެއުރެންނަށް އެ ހުޅުގަނޑު އަނދައިގަތުން އިތުރުކުރައްވަމެވެ.”\nއަދި ހަމައެއާއެކު ކާފިރުވީމީހުންނަށް އަރާމުގެ އެއްވެސް ރަހައެއް އެތަނުގައި ނުލިބޭނެއެވެ. އަދި ކިތަންމެ ދުވަހެއް ވީކަމުގައި ވީނަމަވެސް އެބައިމީހުންގެ ކިބައިން ޢަޛާބު ލުއި ނުކުރެވޭނެއެވެ. ﷲ ވަޙީކުރެއްވިއެވެ.\nفَلَا يُخَفَّفُ عَنْهُمُ الْعَذَابُ وَلَا هُمْ يُنصَرُونَ ﴿٨٦﴾ [سورة البقرة]\n“ފަހެ، އެއުރެންގެ ކިބަޔަކުން ޢަޛާބެއް ލުޔެއް ނުކުރައްވާހުށްޓެވެ. އަދި ނަޞްރު ލިބޭނޭ ބަޔަކު ކަމުގައިވެސް، އެއުރެން ނުވެތެވެ.”\nއަދި ޙަދީޘްގައިވާ ގޮތުން ކޮންމެ ދުވަހަކު ނަރަކައިގެ އަލިފާންގަނޑު ރޯކުރެވޭނެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ.\n((صَلِّ صَلَاةَ الصُّبْحِ، ثُمَّ أَقْصِرْ عَنِ الصَّلَاةِ حَتَّى تَطْلُعَ الشَّمْسُ حَتَّى تَرْتَفِعَ، فَإِنَّهَا تَطْلُعُ حِينَ تَطْلُعُ بَيْنَ قَرْنَيْ شَيْطَانٍ، وَحِينَئِذٍ يَسْجُدُ لَهَا الْكُفَّارُ، ثُمَّ صَلِّ فَإِنَّ الصَّلَاةَ مَشْهُودَةٌ مَحْضُورَةٌ حَتَّى يَسْتَقِلَّ الظِّلُّ بِالرُّمْحِ، ثُمَّ أَقْصِرْ عَنِ الصَّلَاةِ، فَإِنَّ حِينَئِذٍ تُسْجَرُ جَهَنَّمُ، فَإِذَا أَقْبَلَ الْفَيْءُ فَصَلِّ))[صحيح مسلم]\n“ފަތިސް ނަމާދު ކުރާށެވެ. ދެންއެއަށްފަހު އިރުއަރައި އުފުލިއްޖައުމަށް ދާންދެން ނަމާދުކުރުމުން މާނާވެގަންނާށެވެ. އެހެނީ ހަމަކަށަވަރުން އިރުއަރާ ހިނދު އެއިރުއަރަނީ ޝައިޠާނާގެ ދެދަޅުގެ ދެމެދުންނެވެ. އަދި އެހިނދަކީ ކާފަރުން އިރަށް ސަޖިދަކުރާ ހިނދެވެ. ދެންއެއަށްފަހު ނަމާދު ކުރާށެވެ. ހަމަކަށަވަރުން މިނަމާދަކީ (މަލާއިކަތްބޭކަލުން) ޙާޟިރުވެ ހެކިވާ ނަމާދެކެވެ. އަދި ބިމަށް ޖަހާފައިވާ ލޮންސިއެއްގެ އެންމެ ކުޑަމިންވަރަށް ހިޔަނި ކުޑަވެއްޖައުމަށް ދާންދެން ނަމާދުކުރާށެވެ. ދެން އަނެއްކާވެސް ނަމާދުކުރުމުން މަނާވެގަންނާށެވެ. އެހެނީ ހަމަކަށަވަރުން އެވަގުތަކީ ނަރަކަ ރޯކުރެވޭ ހިނދެވެ. ދެން ހިޔަނި ދިގުދެމިގެންދާހިނދު ނަމާދު ކުރާށެވެ.” [صحيح مسلم]\nއަދި ސަޙީޙުލްބުޚާރީ އަދި މުސްލިމްގައި ރަސޫލުﷲ صلى الله عليه وسلمޙަދީޘްކުރެއްވިކަމަށް އަބޫހުރައިރާ رضي الله عنه ރިވާކުރެއްވިއެެވެ.\n((إِذَا اشْتَدَّ الْحَرُّ، فَأَبْرِدُوا بِالصَّلَاةِ، فَإِنَّ شِدَّةَ الْحَرِّ مِنْ فَيْحِ جَهَنَّمَ))\n“ހޫނުކަން ގަދަވެއްޖެކަމުގައި ވާނަމަ އެހޫނުކަން މަޑުވެއްޖައުމަށް ދާންދެން ނަމާދުކުރުން މަޑުކޮށްލާށެވެ. އެހެނީ ގަދަ ހޫނުކަމަކީ ނަރަކައިގެ މަތީގެ ހޫނުކަން ގަދަވެ އެފެތުރިގެންދާހިނދު އަންނަ އެއްޗެކެވެ.”\nއަދި ޤިޔާމަތްދުވަހުން ނަރަކައިގެ އަހުލުވެރިން އެނަރަކަޔަށް ވެއްދޭ ހިނދުގައި ނަރަކައިގެ އަލިފާންގަނޑު ރޯކުރެވޭނެޔެވެ. ﷲ ތަޢާލާ ވަޙީކުރެއްވިއެވެ.\n(وَإِذَا الْجَحِيمُ سُعِّرَتْ ﴿12﴾ وَإِذَا الْجَنَّةُ أُزْلِفَتْ ﴿13﴾)[سورة التكوير]\nމާނައީ:”އަދި ނަރަކަ ރޯކޮށްލައްވާ ހިނދެވެ.  އަދި ސުވަރުގެ ގާތްކުރައްވާ ހިނދެވެ.”


އިސްލާމީ މާލީ ނިޡާމުގެ ތެރެއިން ހިއްސާގެ ބާޒާރަށް އަވަސް ނަޒަރެއް | Dhiislam | Dhiislam\nއިސްލާމީ މާލީ ނިޡާމުގެ ތެރެއިން ހިއްސާގެ ބާޒާރަށް އަވަސް ނަޒަރެއް\nމުޙައްމަދު ވިޝާޙް ބިން ޢަލީ އޭޕްރިލް 15, 2013\nއިޤްތިޞާދެއް ހިންގުމަށްޓަކައި ހަރުދަނާ މާލީ ނިޒާމަކަށް ބޭނުންވެއެވެ. ވިޔަފާރިތައް ތަރައްޤީ ކުރުމަށްޓަކައެވެ. މުޖްތަމައުގައި ފައިސާ ދައުރުކުރުމަށެވެ. ޒަމާނުއްސުރެ އަތުގައި ރައްކައު ކުރެވިފައިވީ ފައިސާކޮޅުގެ އަގު ވެއްޓުނަނުދީ ހިފެހެއްޓުމަށްޓަކައެވެ. މިގޮތުން ތަފާތު ވިސްނުންތަކާއި، ތަފާތު ފިކުރު ތަކުގެ ތެރެއިން ފީނިގެން އެތައް މިތައް މާލީ ނިޡާމްތަކެއް ދުނިޔެމައްޗަށް އުފަންވެފައި ވެއެވެ.\nމިފަދަ، ޒަމާނެއްގައި އުއްމަތުގެ ޙާލާއި މުސްލިމުންނަށް ދިމަވާވެފައިވާ ދެރަނިކަމެތިކަން އިޙްސާސްވެ، މި އުއްމަތަށް އިސްލާމީ އިޤްތިޞާދީ ނިޡާމަކަށް ބޭނުންޖެހިއްޖެ ކަމުގެ އިޙްޞާސް އުފެދިއްޖެވެ. ޒަމާނީ މައްސަލަތަކާއި ގުޅޭނޭހެން، އިސްލާމީ އިޤްތިޞާދީ ނިޡާމަކާއި، މާލީ ނިޡާމެއް ބައްޓަން ކުރާނޭ ގޮތުގެ ދިރާސީ މަސައްކަތް ފެށިއްޖެއެވެ. އެގޮތުން އެއިރަކު ލިބެން ހުރި ޢިލްމަކާއި ވަޞީލަތެއް ބޭނުންކޮށްގެން މާލީ އަނދިރިކަމުގެ ތެރޭގައި އިސްލާމީ މާލީ ނިޡާމުގެ ފަނާރު ދިއްލޭތޯ މަސައްކަތް ފެށިއްޖެއެވެ. އާދެ! ޢައިރު މުސްލިމުންގެ ވިސްނުމުގެ ތެރެއިން ބޮޑުވެ ފެތެރިފައިވާ ނިޡާމެއްގެ ތެރެއިން އިސްލާމީ ނިޡާމެއް ދިރުވޭތޯ މަސައްކަތް ކުރެވެން ފެށިއްޖެއެވެ. މި ގޮތުން، އިސްލާމީ ޙިއްސާގެ ބާޒާރަކީ މިއަދު ވަރަށް ބޮޑަށް ދިރާސާކުރެވެމުން ދާއިރާއެކެވެ.\nއިސްލާމީ ހިއްޞާގެ ބާޒާރަކީ އިސްލާމީ އުސޫލުތަކާއި މިންގަޑުތަކުގެ ތެރެއިން ހިއްސާ ގަނެވިއްކުމުގެ މުއާމަލާތްތައް ކުރެވޭ ގޮތަށް ތައްޔާރު ކުރެވޭ ބާޒާރަކަށް ކިޔާ ނަމެކެވެ. މި ބާޒާރުގައި، ކުންފުނީގެ ހިއްސާގެ އިތުރުން، " ސުކޫކް "، އަދި އެހެނިހެންވެސް އިންވެސްޓްމަންޓް ފަންޑްތަކުގައި އިންވެސްޓް ކުރުމުގެ ދޮރު ހުޅުވާލެވިފައިވެއެވެ.\nއިސްލާމީ ޙިއްސާގެ ބާޒާރެއްގައި މުޢާމަލާތް ކުރެވޭނީ އިސްލާމީ ޝަރީޢަތުގެ އަސްލުތަކާ ޚިލާފު ނުވާގޮތަށް ކުރާ ވިޔަފާރިތަކުގެ ޙިއްސާއެވެ. މިގޮތުން، މުޢާމަލާތްކުރުމަށްޓަކައި ބާޒާރަށް ދޫކުރެވޭ ހިއްސާ ވާންޖެހޭނީ ޙަލާލު މަސައްކަތަކަށް އިންވެސްޓް ކުރުމަށްޓަކައި ދޫކުރެވޭ ހިއްސާއަކަށެވެ. އަދި އެ ހިއްސާއަކުން ނަފާ ބެހިގެން ދާ ގޮތާއި، އަދި ފައިސާގެ މުއާމަލާތްތައް ހިންގާގޮތް ވެސް ހުންނަން ޖެހޭނީ އިސްލާމް ދީނުގައި ކަންޑައަޅުއްވާފައިވާ އިންސާފުވެރި އަދި ޢަދުލުވެރި ގޮތާ އެއްގޮތަށެވެ.\nމީގެ އިތުރުން، ބަދަލުވުމެއް ނުވާގޮތަށް، ރައުސްމާލުގެ ވަކި އިންސައްތައެއް ލިބޭ ގޮތަށް ހިއްޞާ ބައްޓަންކޮށްގެން ނުވާނެއެވެ. އަދި ކިއެއްތަ! ވިޔަފާރީގެ ނަފާ ބެހިގެން ދާންވާނީ ވިޔަފާރީގެ ނަފާގެ މައްޗަށް ބިނާކޮށް، ބައިވެރިވި ހިއްސާދާރުންގެ ހިއްސާގެ އަދަދާ ދިމާވާނެހެނެވެ. އެ ހިއްސާދާރަކަށް ޙައްޤުވާބައި އެ ޙިއްސާދާރަށް ލިބޭ ގޮތަށެވެ. މީގެ އިތުރުން، މި ބާޒާރުގައި ރައުސްމާލު އަދި ފައިދާ ޔަޤީންކޮށް ދިނުމެއް ނުވެއެވެ. އެހެނީ، މި ބާޒާރަކީ ވިޔަފާރިކޮށްގެން ގެއްލުމާ ފައިދާގައި ބައިވެރިވާ ގޮތަށް ތައްޔާރުކުރެވޭ ބާޒާރެކެވެ.\nހަމައެއާއެކު، ކުންފުނީގެ މައިގަނޑުގޮތެއްގައި ބޭނުން ކުރެވޭ މުދަލަކީ، ހަރުމުދަލަށް ވާންޖެހެވެ. ސަބަބަކީ، ކުންފުނީގެ ރައުސް މާލުގައި ހުރީ ހަމައެކަނި ފައިސާ ކަމުގައިވާނަމަ އެ ހިއްސާއެއް މުއާމަލާތް ކުރެވެންޖެހޭނީ ގަތް އަގުގައިކަމަށް ވީތީއެވެ. އެހެނީ ޙިއްސާއިން ރަމްޒުކޮށްދެނީ ކުންފުނީގެ މުދަލުގައިވާ އޭނާގެ މިލްކިއްޔާތެވެ. މުދަލުގެ އަގު ތަފާތުކޮށް ވިއްކުން ހުއްދަވީ ކަމުގައި ވިޔަސް، ފައިސާއަކީ އޭގެ ހަމަ އަގުގައި ބަދަލު ކުރެވެން ޖެހޭ އެއްޗެކެވެ. އިސްލާމް ދީނުގައި ފައިސާ އަކީ ވިޔަފާރި މުޢާމަލާތް ކުރުމަށްޓަކައި ބޭނުން ކުރާ ވަސީލަތެކެވެ. ފައިސާ އިން ފައިސާ އިތުރުކުރުމަކީ ޝަރީޢަތުގެ އަސްލުތަކާ ފުށުއަރާކަމެކެވެ.\nއިސްލާމީ ޙިއްޞާގެ ބާޒާރެއް އޭގެ ޙަޤީޤީ މާނައިގައި ތަރައްޤީ ކުރެވިއްޖެނަމަ، ފައިސާ ހުރި ފަރާތްތަކުން، ފައިސާ ބޭނުން ވެފައިވާ ވިޔަފާރި ވެރިންނަށް ނުހަނު ފަސޭހައިން އެ ފައިސާ ފޯރުކޮށްދެވޭނެ ކަމެވެ. އަދި ވިޔަފާރިވެރިންނަށް އެ ބައިމީހުންގެ ވިޔަފާރި ފުޅާ ކުރުމަށްޓަކައި ހިއްސާވާނެ ހިއްސާދާރުން ހޯދުމަށް ފަސޭހަވާނެއެވެ. މިގޮތުން، ފައިސާ މުޖްތަމައުގައި ދައުރުނުވެ ހިފެހެއްޓި އޮތުމުގެ ބަދަލުގައި ވިޔަފާރިވެރީންނަށް ވިޔަފާރި ކުރުމަށްޓަކައި ޙަލާލުގޮތުގައި އެ ފައިސާ ލިބޭނެ މަގު ފަހި ވެގެން ދާނެއެވެ. މީގެ އިތުރުން އަތުގައި ރައްކައު ކުރެވިފައިވާ ފައިސާކޮޅު ބޭނުންކޮށްގެން، ޙަލާލު ގޮތެއްގައި ވިޔަފާރިކޮށް އެކަމުން ލިބޭ ނަފާގައި ބައިވެރިވުމުގެ ދޮރު ތަނަވަސްވެގެން ދާނެއެވެ. މިކަމަކީ އިޤްތިޞާދީ ކުރިއެރުމަށް އެހީވެދީ އެކަމަށް މަގުފަހިކޮށްދޭ ކަމެކެވެ. ވިޔަފާރި ފުޅާކުރުމަށް އަދި ނަފާ އިތުރުކުރުމަށް އެޅޭނޭ މުހިންމު ފިޔަވަޅެއްމެއެވެ. މި ގޮތުން ކީރިތި ރަސޫލާއާއި، ޚަދީޖާ ރަޟިޔަﷲޢަންހާ އާ ދެމެދު ހިނގާދިޔަ ވިޔަފާރީގެ މުޢާމަލާތްތަކަށް ނަޒަރު ހިންގަވާލައްވާށެވެ. ޚަދީޖާ ރަޟިޔަﷲ ޢަންހާ އަކީ ތަނަވަސް ބޭކަނބަލެކެވެ. އެކަމަނާގެ ފައިސާ އާއި މުދާ ކީރިތި ރަސޫލާއާ ހަވާލު ކުރެއްވުމަށްފަހު ވިޔަފާރި ޤާފިލާ ފޮނުއްވިއެވެ. ނަތީޖާއަކަށް ވީ ވިޔަފާރި ތަނަވަސްވެ ދެފަރާތައްވެސް އޭގެ ފައިދާއާއި މަންފާ ކުރުމެވެ. ވުމާއެކު މިކަމުން ސާބިތުވެގެން ދަނީ އަދި އެކަމުގެ ސަބަބުން އިޤްތިޞާދަށް ފައިދާ ކުރާނެ ކަމެވެ. އަދި ހިއްޞާދާރަށާއި، ވިޔަފާރިވެރިއާއަށް އެކަމުގެ ސަބަބުން މަންފާކުރާނެކަމެވެ.\nކޮންމެއަކަސް، މައުޟޫއަކީ ވަރަށް ފުޅާ މައުޟޫއެކެވެ. އިސްލާމީ އިޤްތިޞާދެއްގެ ފައިދާއަކީ މީސްތަކުން ދެނެގަންނަން ޖެހޭނެ އެއްޗެކެވެ. މިފަދަ އިޤްތިޞާދެއް ބިނާ ކުރުމަށްޓަކައި، ގަދަ އަޅާ މަސައްކަތް ކުރަން ޖެހެއެވެ. ޝަރީޢަތުގެ ޢިލްމާ އިޤްތިޞާދީ ޢިލްމު ހޯދަން ޖެހެވެ. މިފަދަ މާލީ ނިޡާމެއް ބިނާ ކުރުމަށް ހުރި ހުރަސްތައް އެކުއެކީ ގިރާކުރަން ޖެހެއެވެ. އަދި ޙަރާމް ކުރެވިފައިވާ މުޢާމަލާތްތައް ކުރުމުން އެއްކިބާވެ، މާލިއްޔަތުގެ ނިޡާމު ޠާހިރު ކުރަންޖެހެވެ. އެހެން ނޫންކަމުގައި ވާނަމަ، މަގު އޮޅި، ގެއްލި ފަނާވެގެން ދިޔުމަކީ ނުހަނު ގާތުގައިވާކަމެކެވެ.


އަހަރީ އާއްމު ޖަލްސާ 2017\nމިއެސޯސިއޭޝަންގެ އަހަރީ އާއްމު ޖަލްސާ 20 މާރިޗު 2017 ވާ ހޯމަ ދުވަހު ބޭއްވުމަށް ހަމަޖެހިފައިވާވާހަކަ އެންމެހާ މެމްބަރުންގެ ސަމާލުކަމަށްޓަކައި ދަންނަވަމެވެ. މިޖަލްސާގައި ބައިވެރިވުމުގެ ފުރުޞަތު މިއެސޯސިއޭޝަންގެ އެންމެހައި މެމްބަރުންނަށް ވަނީ ހުޅުވާލެވިފައެވެ.\n13 ފެބްރުއަރީ 2017 ވަނަ ދުވަހު ބޭއްވުނު މިއެސޯސިއޭޝަންގެ އެގްޒެކެޓިވް ކޮމިޓީ ގެ ޖަލްސާގައި 31 ޑިސެމްބަރ 2016 އާއި ހަމައަށް ރަޖިސްޓްރޭޝަން ހައްދަވާފައިވާ މެމްބަރުންނަށް މިޖަލްސާގައި ބައިވެރިވެ ވޯޓްދިނުމުގެ ހައްޤު ލިބިފައިވާކަން ވެސް ދަންނަވަމެވެ. ވީމާ 1 މާރިޗު 2017 ވަނަ ދުވަހުގެ ނިޔަލަށް، 2017 ވަނަ އަހަރަށް ފީދައްކާފައިވާ 31 ޑިސެމްބަރ 2016 އާއި ހަމައަށް ރަޖިސްޓްރޭޝަން ހައްދަވާފައިވާ މެމްބަރުން، މެމްބަރޝިޕް ކާޑް އަދި އައި.ޑީ.ކާޑު ހިއްޕަވައިގެން ވަޑައިގެންދެއްވުން އެދެމެވެ.\nފާއިތުވި އަހަރު އެކްޓިވްކޮށް ހަރަކާތްތެރިވެފައިވާ ބެޑްމިންޓަން ޑިވެލޮޕްމަންޓް ކޮމިޓީ ތަކުން 1 މާރިޗު 2017 ވަނަ ދުވަހުގެ ކުރިން ފާއިތުވި އަހަރުގެ ރިޕޯރްޓް ތައް މިއެސޯސިއޭޝަން އަށް ފޮނުވުމުގެ އެންމެ ފަހު ތާރީޚްގެ ގޮތުގައި ކަންޑައަޅާފައިވާކަންވެސް ދަންނަވަމެވެ. އަދި 1 މާރިޗު 2017 ވަނަ ދުވަހާއި ހަމައަށް ފާއިތުވި އަހަރުގެ ރިޕޯރްޓް ތައް މިއެސޯސިއޭޝަން އަށް ނުފޮނުވާ ބެޑްމިންޓަން ޑިވެލޮޕްމަންޓް ކޮމިޓީ ތަކަށް މިޖަލްސާގައި ބައިވެރިވުމުގެ ފުރުޞަތު ނުލިބޭނެ ވާހަކަ ދަނަންވަމެވެ.\nއެންމެހާ މެމްބަރުންގެ ފަރާތުން އިތުރު އެއްވެސް ކަމެއް ހުށައަޅަން ބޭނުންފުޅުނަމަ 09 މާރިޗު 2017 ވާ ބުރާސްފަތި ދުވަހުގެ އޮފީސް ބަންދުވުމުގެ ކުރިން ލިޔުމުން ހުށައެޅުމަށް ދަންނަވަމެވެ.\nކްލަބް އަދި ބެޑްމިންޓަން ޑިވެލޮޕްމަންޓް ކޮމިޓީ ތަކުގެ ފަރާތުން މިޖަލްސާގައި ބައިވެރިވެ ވޯޓް ދެއްވާނެ ފަރާތެއްގެ މަޢުލޫމާތު ޖަލްސާބޭއްވުމުގެ 48 ގަޑިއިރުކުރިން މިއެސޯސިއޭޝަނަށް ލިޔުމަކުން ހުށައަޅަންވާނެއެވެ.\nޕަބްލިޝްކުރި ތާރީޚް: 15 ފެބުރުވަރީ 2017\nސުންގަޑި: 09 މާރިޗު 2017 1600


PG Bisham ge mahsala nubaahvaathee memberun ge kanboduvun\nބިޝާމްގެ އިތުބާރު ނެތް މައްސަލަ ނުބާއްވާތީ މެންބަރުން ކަންބޮޑުވުން ފާޅުކުރަން ފަށައިފި\nމެންބަރު އަބުޅޯ -- ފައިލް ފޮޓޯ | އަވަސް\nޕްރޮސެކިއުޓާ ޖެނަރަލް، ޕީޖީ އައިޝަތު ބިޝާމްގެ އިތުބާރު ނެތް ރައްޔިތުން މަޖިލީހުގައި ކުރިޔަށް ނުގެންދާތީ ބައެއް މެންބަރުން ކަންބޮޑުވުން ފާޅުކުރަން ފަށައިފި އެވެ.\nޕީޖީ ބިޝާމްގެ އިތުބާރު ނެތް މައްސަލަ މަޖިލީހަށް ހުށަހަޅާފައިވަނީ ތިނަދޫ ދެކުނު ދާއިރާގެ މެންބަރު މުހައްމަދު އަބްދުﷲ (އަބުޅޯ) އެވެ. އޭނާ އެ މައްސަލަ މަޖިލީހަށް ހުށަހެޅުމަށްފަހު އެ ދުވަހު ވަނީ އަނބުރާ ނަގައިފަ އެވެ. ނަމަވެސް މިދިޔަ މަހު ފަހުކޮޅު އަބުޅޯ ވަނީ އެ މައްސަލަ އަލުން މަޖިލީހަށް ހުށަހަޅާފަ އެވެ. ނަމަވެސް މަޖިލީހުގެ ތިން ވަނަ ދައުރު ނިމިގެން ދިޔަ އިރު ވެސް އެ މައްސަލަ މަޖިލީހުގައި ތާވަލުކޮށްފައެއް ނުވެ އެވެ.\nއެކަމާ ގުޅޭ ގޮތުން އަބުޅޯ މިއަދު ކުރެއްވި ޓްވީޓެއްގައި ވިދާޅުވީ މަޖިލީހުގެ ޖަލްސާތައް ނިންމާލި އިރު އޭނާ މަޖިލީހަށް ހުށަހަޅާފައިވާ ބިޝާމްގެ އިތުބާރު ނެތް މައްސަލަ އެޖެންޑާކޮށްފައި ނުވާތީ އިންތިހާއަށް ކަންބޮޑުވާ ކަމަށެވެ. އަދި އެ މައްސަލަ އޮތީ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީގައި ކަމަށް އަމީން އާންމް ވިދާޅުވެފައިވާ ކަމަށް ވެސް އަބުޅޯ ވިދާޅުވި އެވެ.\nއަބުޅޯ ކުރެއްވި ޓްވީޓު\nއަބުޅޯގެ އިތުރުން ފުވަމުލަކު އުތުރު ދާއިރާގެ މެންބަރު އަލީ ޝާހު ކުރެއްވި ޓްވީޓެއްގައި ވިދާޅުވީ 12 މެންބަރުންނަށް ބޭއިންސާފުން ނިންމުންތައް ނިންމި މުއައްސަސާތަކުގައި ތިއްބެވި ބޭފުޅުންގެ އިތުބާރު ނެތް މައްސަލާގައި ވޯޓަށް ދާން ތައްޔާރުވަމުން އަންނަ ކަމަށެވެ. އަދި މިހާރު ހުށަހެޅިފައިވާ ބިޝާމްގެ މައްސަލަ ކުރިޔަށް ނުގެންގޮސް ދައުރުގެ މެދު ތެރެއިން އެއްވެސް ޖަލްސާއެއް ކުރިޔަށް ގެންދަން ތާއީދު ނުކުރާ ކަމަށް ޝާހު ވިދާޅުވި އެވެ.\nޝާހު ކުރެއްވި ޓްވީޓު\nމަޖިލީހުގެ ފަހު ދައުރު ނިންމިފައި ވަނީ މި މަހު 15ގަ އެވެ. ނަމަވެސް އެ ޖަލްސާއަށް މެންބަރުން ހަމަ ނުވާތީ އެއްވެސް މަސައްކަތެއް ކުރިޔަށް ނުގެންދެވުނެވެ. ނަމަވެސް ހަތަރު ލީޑަރުން މަޝްވަރާ ކުރުމަށް ފަހު މިހާރު ނިންމާފައި ވަނީ ދައުރުގެ ބޭރުން އިތުރު ޖަލްސާއެއް ބޭއްވުމަށެވެ.


Kudhin ruin huhtuvaane molhu gotheh hoadhaifi\nމި ޕްލޭން ރަނގަޅަށް މަސައްކަތް ކުރުމަށްޓަކައި މި ކުއްޖާގެ މައިންބަފައިން ކަޓްއައުޓްސް ތައް ބަހައްޓާފައި ހުރީ ކުއްޖާގެ އަތް ޖެހޭ ހިސާބުގަ އެވެ.\nތުއްތުއިރު މައިންބަފައިންގެ މުހިއްމުކަން ކުދިންނަށް ވަރަށް ވިސްނެ އެވެ. އެހެންވެ މައިންބަފައިން ނުފެނި އިރުކޮޅެއް ވިޔަސް ބައެއް ކުދިން އެމީހުން ހޯދަން ވަރަށް ރޯނެ އެވެ. މި މައްސަލަ ހައްލުކުރަން ޖަޕާން ދެމަފިރިއަކު ވަނީ ވަރަށް މޮޅު ގޮތެއް ހޯދާފަ އެވެ.\nމި ދެމަފިރިންގެ އެއް އަހަރުގެ ދަރިފުޅު އެމީހުން ބޭރަށް ދާއިރު އަބަދު ރޯތީ އެ މީހުން ތައްޔާރުކުރީ ވަރަށް ޔުނީކް ޑިވައިސް އެކެވެ. މި މީހުން ހެދިގޮތަކީ ކުއްޖާގެ މަންމަގެ އިސްކޮޅުވަރުގެ ބޮޑު ފޮޓޮއެއްގެ ކަޓްއައުޓެއް ކުއްޖާގެ ކޮޓަރީގައި ހަރުކުރީ އެވެ.\nމި ކުއްޖާގެ ބައްޕަ ކުރި ޓުވީޓްތަކެއްގައި އޭގެ ދެ ކަޓްއައުޓެއްގެ ފޮޓޯތައް ޝެއާކޮށްފައި ވެއެވެ. މިތަނުން އެއް ކަޓްއައުޓްގައި ކުއްޖާގެ މަންމަ އިންނަނީ އިށީނދެގެންނެވެ. އަނެއް ކަޓް އައުޓްގައި މަންމަ ހުންނަނީ ކޮޅަށެވެ.\nއެހެން ޓުވީޓެއްގައި ކުއްޖާގެ ބައްޕަ ވަނީ މި ކަޓްއައުޓްތައް ބެހެއްޓުމުން ކުއްޖާ އަމަލުކުރި ގޮތުގެ ވީޑީއޯއެއް ވެސް ޝެއާ ކޮށްފަ އެވެ. ވީޑިއޯ އިން ފެންނަނީ ކުއްޖާގެ މަންމަ ކަޓްއައުޓްތައް ބަހައްޓާފައި ކޮޓަރިން ނުކުމެގެން ދާތަނެވެ. މަންމަ ދިއުމަށް ފަހު ވެސް ކުއްޖާ ރީއްޗަށް ކުޅެން ހުރެ އެވެ. އަދި އިރުއިރުކޮޅުން އިސް އުފުލާލާފައި މަންމަގެ ފޮޓޮޔާ ދިމާޔަށް ބަލާލަ އެވެ. އެއް މިނިޓެއް ދެމިގެން ދިޔަ މި ކްލިޕްގައި ފެންނަ ގޮތުން އެވަގުތުކޮޅު ކުއްޖާ އެއްގޮތަކަށް ވެސް ނުރޮޔެވެ.\nމި ވީޑިއޯ އިންޓަނެޓްގައި ވައިރަލްވެ ދެ މިލިއަނަށް ވުރެ ގިނަ މީހުން ވީޑިއޯ ބަލާފައި ވެއެވެ. އަދި 44،000 އަށް ވުރެ ގިނަ ލައިކްސް މި ވީޑިއޯއަށް މިހާތަނަށް ލިބިފައި ވެއެވެ.


Dhagandey "jihad" Ah Dhaan Thayyaarah Huri Kamah MDP Activistaku Bunefi - Vaguthu\nދަގަނޑޭ "ޖިހާދަށް" ދާން ތައްޔާރަށް ހުރި ކަމަށް އެމްޑީޕީގެ އެކްޓިވިސްޓަކު ބުނެފި\nއަލީ އަޝްފާގް އަދި ސޫޒަން\nރާއްޖޭގެ ގައުމީ ފުޓްބޯޅަ ޓީމްގެ ކެޕްޓަން އަލީ އަޝްފާގު (ދަގަނޑޭ) އަކީ ސީރިއާ އަށް ޖިހާދަށް ދާން ތައްޔާރަށް ހުރި މީހެއް ކަމަށް އެމްޑީޕީ އެކްޓިވިސްޓަކު ބުނުމާ ގުޅިގެން އެތައް ބައެއްގެ ފާޑު ކިޔުން އެމްޑީޕީގެ އެކްޓިވިސްޓަށް އަމާޒުވާން ފަށައިފިއެވެ.\n" ޓީމް ބަލި ވެއްޖެއްޔާ ދަނޑު ވެސް ގޮއްވާލަފާނެ. ކާކު ސިޑިބަރީގައި އިންނަން ދާނީ" ސޫންތަގެ ޓުވީޓުގައިވެއެވެ.\nސޫޒަން އިބްރާހިމްފުޅުގެ ޓްވީޓުގައި ވަކި މީހެއްގެ ނަން ނެތް ނަމަވެސް އޭނާ އެ ޓްވީޓް ކުރީ ދަގަނޑޭގެ އިތުރުން ގައުމީ ޓީމްގެ ކެޕްޓަން އަކުރަމް އަބްދުލްޣަނީއާ ދެ މީހުން ފެންނަ ފޮޓޯ އަކާ އެކުގައެވެ.\nއެ ފޮޓޯ އިން ފެންނަނީ ފުރަތަމަ ޑިވިޝަންގެ ކުޅުންތެރިންގެ ޝަކުވާއާ މެދު ލިޔެފައިވާ ލިޔުމެއްގެ ސްކްރީންޝޮޓްތަކެކެވެ.\nސޫޒަން އިބްރާހިމްފުޅުގެ އެ ވާހަކަތަކާ ގުޅިގެން، ގައުމީ ޓީމުގެ ކުރީގެ ކެޕްޓަން އައްސަދު އަބްދުލް ޢަނީ އޭނާގެ ފޭސްބުކްގައި އެކަމަށް ވަރަަށް ބޮޑަށް ފާޑު ކިޔައިފައެވެ. އަދި އެފަދަ ވާހަކަތައް ހުއްޓުވާނެ މީހަކު ނެތީތޯވެސް އޭނާ ސުވާލު އުފެއްދިއެވެ. ތަރައްގީއަކީ ޒުވާން މުޖުތަމައު ހަލާކުގެ މަގަށް އެއްލާލާފައި ވެވޭ އެއްޗެެއްތޯ ސުވާލު އުފައްދާ އޭނާ ބުނީ މިހާރު އެއްޗެއް ނުބުނެ ތިބެވޭ ވަރަށް ވުރެ މައްޗަށް ކަންކަން ގޮސްފައިވާ ކަމަށެވެ.\n"މިއީ މުސްލިމް މުޖުތަމައު އެއް؟ އެންމެ ރަނގަޅު މީހާ އަށް ނުވެވުނަސް މިއީ ދެން ބޮޑުވަރު،" އައްސަދު ބުންޏެވެ.\nއަޝްފާގް އަދި އަކްރަމް އާ ދެ މީހުންނަކީ ވެސް އާއްމުންގެ ލޯތްބާއި އިޚުތިރާމް ލިބިފައިވާ ބަޔަކަށް ވާ އިރު، ސޫޒަންގެ އެ ވާހަކަތަކަށް އެތައް ބައެއްގެ ނުރުހުމާއި ފާޑު ކިޔުން ވަނީ އަމާޒުވެފައެވެ. އެތައް ބަޔަކު ވަނީ އެއްވެސް ހެއްކެއް ނެތި އެފަދަ ބޮޑު ތުހުމަތެއް ކުރުމުން ސޫޒަން އިބްރާހިމްފުޅާއި މެދު ވަރަށް ބޮޑަށް ނުރުހުން ފާޅުކޮށްފައެވެ. ބައެއް މީހުން ވަނީ އަޝްފާގާއި އަކްރަމް ހޯދަދިން ރީތި ނަން ހަނދާން ނެތުނީތޯ ސުވާލު އުފައްދައިފައެވެ.\nއަދި ގިނަ ބަޔަކު ވަނީ އެފަދަ އިލްޒާމެއް އެޅުނީ އަކްރަމް އާއި ދަަގަނޑޭ އާއި ދެ މީހުންނަކީ ވެސް ތުނބުޅި ދިގުކޮށްފައި ތިބި މީހުން ކަމަށް ވުމުން ކަމަށް ބުނެ، އިސްލާމީ ރިވެތި އުސޫލާއި އެއްގޮތަށް އުޅުމަކީ ހަރުކަށި ފިކުރުގެ މީހުންނަށްވުންކަމަށް ދޭހަވާގޮތަށް އެ ޓްވީޓުގައި ވާހަކަދައްކާފައިވާތީ އެކަމަށް ވެސް ފާޑުކިޔުން އަމާޒުކޮށްފައެވެ. ބައެއްމީހުން ވަނީ އެއީ ނަފްރަތު އުފައްދަން ދައްކާ ވާހަކަ ކަމަށް ބުނެ، އެ މައްސަލަ ބަލަން ފުލުހުންނަށް ގޮވާލައިފައެވެ. އަދި ދީނީ އިލްމުވެރިންވެސް ވަނީ ސޫޒަން އިބްރާހިމްފުޅުގެ އެ ވާހަކަތަކަށް ރައްދު ދީފައެވެ.\nއެގޮތުން ޝޭހް އާދަމް ނިޝާން ވިދާޅުވީ އެއީ ލާދީނީ މީހުން ކީރިތި ރަސޫލާ އާއި އެކަލޭގެފާނުގެ މަތިވެރި ސުންނަތަށް އަރާ ރުޅި އާއި ކުރާ ނަފްރަތުކުރުން ކަމަށެވެ.\nސޫޒަން އިބްރާހިމްފުޅަކީ ކުރީގެ ނޫސްވެރިޔެކެވެ. އަދި ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު (އަންނި) ރައްޔިތުންގެ މަޖިލީހުގެ މާލޭ މެމްބަރުކަމުގެ ގޮނޑިއަށް އިންތިހާބުކުރުމަށް ހިންގި ކެމްޕޭނުގެ ޕީއާރުކަން އޭނާ ވަނީ ކޮށްފައެވެ. އޭނާ އަކީ މިވަގުތު އެ ޕާޓީގެ އިސްތިއުނާފު ފަނޑިޔާރުންގެ މަޖިލީހުގެ ފަނޑިޔާރުވެސް މެއެވެ. މީގެ އިތުރުން ކުރީގެ ރައީސް މުހައްމަދު ނަޝީދުގެ ވެރިކަމުގައި މަތި އުތުރު ޕްރޮވިންސުގެ ޕްރޮޖެކްޓް ޑިރެކްޓަރެއްގެ ގޮތުގައި ސަރުކާރުގައި އޭނާ މަސައްކަތް ކުރިއެވެ.\nއަޝްފާގާއެކު ފުރަތަމަ ޑިވިޝަނުގެ ގިނަ ކުޅުންތެރިން ވެކްސިން ޖަހައިފި\nއަޝްފާގް ކޮވިޑް ވެކްސިން ޖަހަައިފި\nފެބުރުއަރީ 13, 2021 11:29\nލާދީނީ މީހުންނަށް އިސްލާމީ ރީތި އުޞޫލުތައް ކަމަކު ނުދާނެ. އެމްޑީޕީގެ އިސްސަފުން އަބަދުވެސް އިސްލާމްދީނަށް ފުރައްސާރަ ކުރާކަން އެއީ ހަޤީގަތެއް. އެމްޑީޕީއަކީ ލާދީނީ ޖަމާއަތެކޭ ބުނުމުން ބަޔަކު ކިތައްމެ ރުޅިއަޔަސް އެ އީ ހަމަ ލާދީނީ ޖަމާ އަތެއް\nފެބުރުއަރީ 13, 2021 18:18\nމީނާ ވަޒީފާއެއްގައި ހުރިއްޔާ ވަކިކުރަންޖެހޭނެ. ގައުމީ ބަޠަލުންނާ މެދު ހިތުހުރިހައި ވާހަކައެއް ދައްކާކަށް ދޫކޮށްލައިގެން ނުވާނެ. ފުޓްބޯޅަ ކޮމިއުނިޓީން މީނާ ވަޒީފާއިން ވަކިކުރަން އިސްނަގަންޖެހިއްޖެ.\nފެބުރުއަރީ 20, 2021 20:10\nމަޚްލޫފަށްލިބުނުމޮޅަކުން މަޚްލޫފު ހާއްޕު\nފެބުރުއަރީ 13, 2021 11:30\nކީއްކުރާނީ، ސޫޒަނާ ބެހުނީއެއްވެސްނޫން ދަނގަޑޭ. މިމީހުންބޭނުންވާގޮތަށް ނުތިބެންޏާ އެއީ ޖިހާދު. ނޭގޭވާހަކަނުދައްކާ ސޫޒަން. ރަނގަޅުވާނީ އިނގޭކަންކަމަށް ވާހަކަދެއްކުން.\nފެބުރުއަރީ 13, 2021 11:35\nއިސްލާމީ ރިވެތި އުސޫލާއި ސުލޫކު ހުންނަ މީހުން މިފަދަ ކޮށި ޔަހޫދީ ވިސްނުން ހުންނަ މީހުންނަށް ބަލައެއް ނުގަނެވޭނެ. ޢަންހެނުންނަށްވެސް ހުތުރު. ޖާހިލިއްޔަތު ހައްދުފަހަނަ އަޅާ ގޮތެއް ފޮތެއް ނެތީމަ ވާނީ މިހެއް. މި ބިން ޔަހޫދީ ބާތިލް މުޑުދާރު އަމަލުތަކުން ތަރައްގީ ކުރުމުގެ ނިޔަތުގައި އައިސްތިބި ބައިގަނޑެއް މީ. ދަނގަޑޭއަކީ ގައުމީވަންތަ ގައުމީ މީހެއް. ޑަކައިތު އަންހެނުން ކައުންޓު ކުރާނީ ީީީީ ތިޔަ ބައިގަޑުންt\nފެބުރުއަރީ 13, 2021 11:37\nމިލާދީނީ ބަލާވެރިކަމުން މިގަމު ސަލާމަތްކުރައްވާށި.\nފެބުރުއަރީ 13, 2021 11:53\nއެންމެ ފަހުން ފުޓްބޯޅަ އަށްވެސް ގެޅިގަތީ ދޯ؟ ކިހާބޮޑު ކަމެއްދޯ މަޤުބޫލް ކަން ގެއްލުނީމަ ކުރާނެ ކަންތަކާ ނުކުރާނެ ކަންތައްވެސް ނޭންގޭ ހިސާބަށް ދިއުމަކީ ދެރަކަމެއް.އަޝްފާގް އާއި އަކްރަމް އަކީ ގިނަ ބައެއްގެ ލޯބި ލިބިފައިވާ ދެ ޒުވާނުން އެ މީހުން މަޑުމަޑުން ރީތި ގޮތުގައި ތިބީމަ ކަމުނުދިޔައީދޯ؟\nފެބުރުއަރީ 13, 2021 11:56\nމިފަދަކަސްބީން ދައްކާވާހަކައާއި މެދު ނުވިސްނާ މިފަދަ ވާހަކަތަކީ ވަކިމީހަކު ބުނެގެން ފަތުރާ ވާހަކަ އެމީހަކު ބޭނުން މަގްސަދު ހާސލްކުރަން\nފެބުރުއަރީ 13, 2021 12:13\nދެން ސިޑިބަރީގަ އިންނަން ނުދިޔާމަނިމުނީނު. ކަލޭ އުޅޭގޮތަކަށް އުޅުނީމާ އެނިމުނީ އެއ އްނު ކޮންމެހެން އެހެންމީހުން ދީނުގަ އި އަންގަވާފަ އޮތް ގޮތަށް އުޅޭތީ ކޮންވަރެ އްތަ ތި އަރަނީ.މާރަނގަޅުވާނެ މީހުންނާ ކިޔުން ހު އްޓާފަ ލޯގަނޑުން އަމި އްލަ ސޫރަބަލާލީމާ\nކޮބާ މައްސަލަ އަކީ ޖިހާދަކީ ވަރަށް މާތް ކަމެއް ތިޔަކަލަ ގޮތެއް ފޮތެއް ނެތިގެން އުޅޭބަޔަކަށް ޖިހާދަކީ ކިހާވަރެއްކެ ކަމެއް ކަމެއް ނޭންގޭނެ، އެމްޑީޕީ ގެ ގިނަމީހުންނަކީ މިފަދަ ބައެއް އަދި ލަދު ކުޑަ ޖާހިލު ބައެއް\nފެބުރުއަރީ 13, 2021 12:30\nމިގައުމުގަ ހައްދުފަހަނަ އަޅާފަތިބި ލާދީ މީހުނުގެ ކިބައިން ސަލާމަތް ކުރުމަކީ ކޮންމެ މުސްލިމެއްގެ ވާޖިބެއް.\nފެބުރުއަރީ 13, 2021 12:42\nމި ބުނީއެއްނޫންހޭ ތިޔަ އެމް ޑީ ޕީ އަކީ މިގައުމަށް ޖެހިފައިވާ ބޮޑުމުސީބާތެއް، މި ކޮވިޑަށްވުރެ މާ ސީރިއަސް ވައިރަސްއެއް އެމް ޑީ ޕީ އެއީ، ސައްތައިން ސައްތަ މި އިސްލާމީ ޤައުމު މިހާރު މިވަނީ ކުރިސްޓިއަން އަވަށަކަށް ހަދާފާ ތިޔަ އެމް ޑީ ޕީ ގެބާރުން،\nފެބުރުއަރީ 13, 2021 12:46\nހަމަރަނގަޅަށްމިބުނީ މިމީހުންނާ ވައިއެޅޭމީހަކައްވެސް ދެންވޯޓެއްނުދޭނަން. ޔާމީންހަމަ ހަބޭސް. ދެން ވޯޓުދޭނީ ޔާނުއަށް\nފެބުރުއަރީ 13, 2021 12:56\nލާފިންމައިއޭސްއޮފް! އަވަހޭ ޕުރޮފައިލް ލޮކް ކޮއްލިލެ.. ކަވަޑް! އަދިވެސް މީހުންނާ ބެހެވޭތޯ ބަލާތި. އީކުވާލިޓީއޭ ކީމަ މީހުން ތިބައިމީހުން ސީރިއަސްކޮށް ނުނަގަނީ ތިޔަހެން ވެގެން. ހިޕޮކްރެޓްސް!\nފެބުރުއަރީ 13, 2021 13:05\nފެބުރުއަރީ 13, 2021 13:31\nތުނބުޅިދެކެވާ ނަފުރަތު އެހެން އެެއްކަމެެއްވެސްނޫން\nފެބުރުއަރީ 13, 2021 13:53\nސޫޒަން ކަލޭތި މާރީތި މީހެއްތަ؟؟ ހީވާ ގޮތެއް ދޯ.މަހަށް ދޭބަލަ.\nފެބުރުއަރީ 13, 2021 13:54\nހަގީގަތް އެނގޭނީ ސޫޒަން ގެ ފަތި ފުއް ބަލާލީމަ އެވެ. ދީނާ ރައްޓެހި ވަރެއްވެސް އެނގިދާނެ އެވެ.\nފެބުރުއަރީ 13, 2021 13:55\nއަހަރުމެން ގޭގެ ބަދިގޭގަ ހުރިހާ މީހުން ކައިގެން އަތް ފޮހެން އޮންނަ ތުވާލިކޮޅުގެ އަގުވެސް މިއަަށްވުރެ އަގު މަތިވާނެ.އިފް ޔޫ ނޯ ވަޓް އައި މީން.ވ.ވެދުން\nރޯޔަލް ފެމިލީ އަށް ދަނގަޑޭ އަށް އޮޓޯ އިން ތިޔަ ވަދެވުނީ. ރޯޔަލް ކިނބޫ އަށް ބޮޑުބޭބެ ކިޔާ މީހެއް ސޫޒަން އަކީ. ތިވީ ގޮތުން ދެން ދަނގަޑޭ އަށް ކިޔަން ވާނީ "ހިސް ރޯޔަލް ހައިނަސް ޑިއުކް އޮފް ހިންނަވަރު".\nފެބުރުއަރީ 13, 2021 14:53\nފުލުފުލުން ފުޅުތައް ދިވެހިން ޓެސްޓު ކު ރަނީ ..!! އަޝްފާގު އަދި އަކު ރަމް ފުޓްބޯޅަވެސް ކުޅޭނެ، ތުނބުޅިވެސް ހުންނާނެ، އައު ރަ ނިވާ ވާ ގޮތަށް ޖާޒީވެސްލާނެ..، ދިވެހި ދިދަ ޖެހި ގައުމީ ޖާޒީވެސްލާނެ...!! ފުޅުމެން ކަމެއްކޮށްލަބަލަ، ތިހާ މޮޅިއްޔާ..!!\nފެބުރުއަރީ 13, 2021 15:25\nމީ ވަރަށް ގޮތެއް ފޮތެއްނެތް ހަޔާތް ކުޑަ ލަދުކުޑަ ޖާހިލު ލާދީނީ އަންހެނެއް. މީނަމިތައްޔާރުވަނީ ނަރަކައަށްދާން.\nފެބުރުއަރީ 13, 2021 16:06\nkonmethanaka politic vedimatha habaraka vani kon mdp, ppm eh\nފެބުރުއަރީ 13, 2021 17:17\nލަދުޔަޔާތްކުޑަ އަންހެނެއް! ތީ ހަމަ އެމްޑީޕީގެ ވައްތަރު! ލާދީނީ ވާނެ!\nފެބުރުއަރީ 13, 2021 17:28\nމިމީހުން ފެންވަރުވަންވެސް ބަޔަކު ނިކުންނަން ވެއްޖެ\nފެބުރުއަރީ 13, 2021 18:06\nމި ސޒނ އަކީ މިގައުމުގެ ހަރުކަށި އަދިރި ދައުލަތުގެ މެމްބަރެއްވީމަ މިކަހަލަ ވާހަކަ ދެކެވޭނެ. ލާދީނީއޭ މީހުންގޮވަނީ ކަލޭމެންގެ އަމަލުތައް އެމަގައްހުންނާތީ. މިގައުމުގަ އެހެންމީހުންވެސް އުޅޭ އެކަމަކު ނުގޮވާ އެމީހުންނާދިމާލަކައް ލާދީނީއޭ.\nފެބުރުއަރީ 13, 2021 18:57\nމި ކަނބުލޭގެއަށް ހެޔޮ ވިސްނުން ދެއްވާށިއެވެ.\nފެބުރުއަރީ 13, 2021 19:14\nއެކަމަކު ތިޔަ ސޫޒަން މަ ރުވީމަ ސަ ރުކާ ރުން އޭނާ ވެސް ވަޅުލާނީ ރަސްމީ އިއްޒަތުގައި\nފެބުރުއަރީ 13, 2021 19:32\nސޫންތަ ފުރަތަމަ ކުރަންވީކަމަކީ ދަނޑި ސައިބޯނި ލައިގެން ފެންވަރަންވީ.\nފެބުރުއަރީ 13, 2021 19:34\nމިއީ ހަމަ އެއްކަލަ އެމްޑީއެންގެ ފެންނުވަރާ އުޅޭ ގުރޫޕު.\nފެބުރުއަރީ 13, 2021 20:24\nކަލެޔައް ރަނގަޅުވާނީ އެއްޖިންސުން ގުޅުން ހިންގާމީހުން ނޫންތޯ.؟\nފެބުރުއަރީ 13, 2021 20:29\nސޫ އިބްރާހިންފުޅަށް ދާދި އަވަހަށް ރަނގަޅު ފިލާވަޅެއް ލިބޭނެ ކަމަށް އުންމީދު ކުރަމެވެ.\nފެބުރުއަރީ 13, 2021 20:55\nސީޔާސީ ޖާހީލުންގެ އަތްމައްޗައް ޤައުމެއްގެ ލަގަން ދޫކޮއްލެވުނީމާ ނުއްކާނެހިތި ނަތީޖާއަކީ މީއީއެވެ.\nމިޒަމާނުގެ ސިޔާސީ މީހުންނަކީ އެބައިމީހުންގެ އަތުގައި އެއްވެސް ޢިލްމެއްނުވާ ޖާހިލުންތަކެވެ.\nހަމަކަށަވަރުންވަރުންވެސް މިބައިމީހުނަކީ އިސްލާޙްކުރުމުގެ ނަމުގައި ފަސާދަކުރާމީހިންނެވެ.\nތިންކަމަކުން މިބައިމީހުނަކީ މަޝްހޫރުބައެކެވެ.\nއެއީ ބަސްބުނުމުގައި ދޮގުހެދުމާއި\nފެބުރުއަރީ 13, 2021 23:15\nމިކަހަލަ ޖަގަޅާތަކުގެ ތެރެއިންވެސް އިބޫ ސޯލިހުގެ ކަމެއްނުވާ ސަރުކާރު ވެއްޓިއްޖެޔާ ރަގަޅު. މައްސަލައަކީ ރައްޔިތުން އަދިވެސް މާ ބޯދާވެފަ ބޯގަޅީ.\nފެބުރުއަރީ 13, 2021 23:58\nމީ ހައިރާން ވާ ވަރުކަމެއް؟ މަޖިލީހުގެ ރައީސްއަކަށް ހޮވާފައި އެހުރީ "ކިންގް" އޮފް އިސްލާމަފޯބިއާ! ދިވެއްސަކަށް ވީތީ ލަދުގަނޭ. މި ނޫނިއްޔާ ނޫޅޭނެ ދީނަށް ފުރައްސާރަކޮށްގެން މަތީ މަގާމުތަކަށް އޮޓަމެޓިކުން ހޮވޭ އިސްލާމީ ގައުމެއް!\nފެބުރުއަރީ 14, 2021 00:05\nދަގަނޑޭ އެއީ ދެން ކާކުތަ އަޅެ. އެކަމުވެސް ތުނބުޅިޔާ ބެހިގެން ނުވާނެ ދޯ.\nފެބުރުއަރީ 14, 2021 00:07\nތުނބުޅިޔާ އަދި ބެހުނަަސް މީހަކު ލާދީނީ ވޭތަ. ދިވެހިން މީ ހުވާ ގަމާރު ގަނޑެއް. ހުސް ރޯނު އެދުރުން.\nފެބުރުއަރީ 14, 2021 01:19\nޒޫޒަން ދެެއްކިވާހަކައަށް ދާއިދުކުރަނީކީނޫން އެކަމަކުވެސް މިގައުމުގެ މިސްރާބު މިހުރިގޮތުން މިގައުމުގަ މީގެ ވިއްސަކަށް އަހަރުފަހުން ތުނބުޅިނުލާމީހާކުވެސް ހުރިއްޔާ އެމީހަކު ކަރުބުރިކުރާ ހިސާބަށް ދާނެކަމީ ކަށަވަރުކަމެއް ސޯސަލްމީޑިއާގެ ތަފާތުވަސީލަތް ބޭނުންކޮށްގެން މުޅިގައުމު މިދަނީ ބަޔަކު ހަލާކުކުރަމުން މިކަމުގެ ނަތީޖާ މުޖުތަމައުން މިފެންނަމުންދަނީ ވަރަށް ގިނަބަޔަކު މިދިވެހިރާޖޭގަވެސް ދީނަނަށް ނަފުރަތުކުރަންފަށައިފި ކުރިން ދީނާދެތެރޭގައި ދެކޭގޮތް ބަދަލުކޮށް ވިސްނަންވަފަށައިފި ދީނުގެ ކަންކަން މިސާލަކަށް ހިޖާމާޖެހުން ރުގުޔާކުރުން އިޖާބަ ކުރަށްވާ ދުއާތަށް ކަމަށް އައިސްފަހުންނަ ކަންކަން ތަފާސްހިސާބުން ވަރަށް ގިނަމީހުން ބަލަ ންފަށައިފި މީގެ ކުރިން ރާއްޖޭގެ ރައްޔަތުންނަކީ އުސްތާޒުން ދައްކާވާހަ ވަރަށް ރީތިކޮށް ގަބޫލުކޮށްގެން އުޅުނުބައެއް އުޅުނުތަނެއް މިހާރު އެމީހުންނަށް ނަފުރަތުކުރާމީހުން ވަރަށްގިނަވެއްޖެ\nފެބުރުއަރީ 14, 2021 02:08\nމި ލާދީނީ ބައިގަނޑު އެހެން މީހުންނާ ދިމާކޮށްލަންވީމާ ބުލީ ކު ރުމެއް ހެ ރޭސް ކު ރުމެއް ފް ރީޑަމްއެއް ނޯވެ ދޯ.\nމި ލާދީނީ ބައިގަނޑު ދޯ އެހެންވީމަ އަސްލު ހައްދުފަހަނައެޅި މީހުންނަކީ.\nފެބުރުއަރީ 14, 2021 07:06\nސޫޒަން ތިއިއްވައިދިނީ ދިވެހި އެތައް ބަޔެއްގެ ހިތުގެ ޝުއޫ ރު. ޝުކު ރިއްޔާ ސޫޒަން.!\nޝޭމް އޮން ދެމް\nފެބުރުއަރީ 14, 2021 07:19\nގައުމަށް ކަމެއް ނުކޮއްދެވޭ ތާނގަ ކުރެވޭހާވެސް ކަމަކީ މީހުންގެ ޒާތީ ކަންކަމާއި ބެހުން. ފީލް ޕިޓީ ފޮ ދޯސް ޔެލޯ ޝިޓސް.\nފެބުރުއަރީ 14, 2021 08:27\nމީނައަށް ކޮންކަމެއްތަ އަޝްފާގް ކޮންމެކަމެއްކުރިޔަސް، ފަހުޒަމާނަށް އައިސް އިސްލާމްދީނާ ދެކޮޅު ބައިގަނޑެއް އަންނާނެ ވާހަކައޮވެއެއްނު، އެބައިގަނޑު ފާޅުވެގެން މިއުޅެނި.\nފެބުރުއަރީ 20, 2021 20:14\nމީނަފެންނައިރަށްވެސް އެގޭނެ އެއީ އިސްލާމުންނާ\nވަރަށްނުރުހޭ މީހެއްކަން. ލަނޑާއާވާނީ ލަނޑައާ.\nފެބުރުއަރީ 21, 2021 16:52\nދަނގަޑޭ މެންނަކީ ފުޓްބޯޅަ ކުޅެން އެނގުނެއް ކަމަކު މާކަ ބޮޑު އެއްޗެއް ކިޔަވައިގެން ތިބި ބަޔެއް ނޫން! އެހެންވީމަ، ދީނީ ތާޖު މަހައިގެން ތިބޭ ބަޔަކަށް ވަރަށް ފަސޭހަވާނެ ބޯ ކާލަން!


އިއްތިހާދުގެ އޯޑިއޯތަކަކީ އެޑިޓްކޮށްގެން ލީކްކުރަމުންދާ އޯޑިއޯ ތަކެއް - ޒުވާނުންގެއިއްތިހާދު | Landhooinfo\nއިއްތިހާދުގެ އޯޑިއޯތަކަކީ އެޑިޓްކޮށްގެން ލީކްކުރަމުންދާ އޯޑިއޯ ތަކެއް – ޒުވާނުންގެއިއްތިހާދު\nޒުވާނުންގެ އިއްތިހާދުގެ ފަރާތުން ރާއްޖޭގެ ސިޔާސީ މަޝްރަހާގުޅޭގޮތުން ސިޔާސީ ޕާޓީ ތަކުގެ އިސްވެރިންނާއި ބައްދަލުކޮށް ދެކެވުނު ވާހަކަތަކެއްގެ އޯޑިއޯ ތަކެއް ލީކުކުރަމުންދާ ކަމަށާއި ލީކް ކުރަމުން ދަނީ އެޑިޓް ކުރެވިފައިވާ އޯޑިއޯތަކެއް ކަމަށް އެއިއްތިހާދުން މިރޭ ބުނެފިއެވެ.\nޒުވާނުންގެ އިއްތިހާދުގެ ފަރާތުން ނެރުނު ނޫސް ބަޔާނެއްގައި ވަނީ އެބައްދަލުވުންތަކުގެ އޯޑިއޯތައް ރިކޯޑް ކުރެވިފައިވަނީ އެއިއްތިހާދުން ނިންމައިގެންނޫން ކަމަށާއި ނަމަވެސް ބައްދަލުވުމަށް ދިޔަ އިއްތިހާދުގެ ބަޔަކު ބައްދަލުވުމުގައި މަޝްވަރާކުރެވުނު ކަންތައް ސިއްރިޔާތުގައި ރިކޯޑްކުރިކަން އެނގުނު ކަމަށެވެ. އަދި ހިންގާ ކޮމިޓީ އިން އެއޯޑިއޯ ތައް ލީކް ނުކުރުމަށް ނިންމި ކަމަށާއި ނަމަވެސް އިއްތިހާދުގެ ހިންގާ ކޮމިޓީ އިން ބަޔަކު އިސްތިއުފާ ދިނުމަށްފަހު އޯޑީއޯތައް އެޑިޓްކުރުމަށް ފަހު ލީކް ކުރަން ފަށާފައިވާކަމަށެވެ.\n”ވީމާ އާއްމު ރައްޔިތުންނަށް މިފަދަ އޮޅުވާލުމެއް އޮޅުވާލަމުން ދާހިނދު އަޅުގަނޑުމެންގެ ހިންގާ ކޮމިޓީއިން ނިންމީ ހަޤީގަތް ސާފުވާނޭ ފަދަގޮތަކަށް މިކަން އަންގާދިނުމަށެވެ. އެގޮތުން ލީކްކޮށްލާފައިވާ އޯޑިއޯތަކުގެ އަސްލު އާންމުކުރަމެވެ.” އިއްތިހާދުން ނެރުނު ބަޔާނުގައިވެ އެވެ.\nއޯޑިއޯތައް އެޑިޓް ކުރުމަށްފަހު ލީކްކުރަމުންދާތީ ޒުވާނުންގެ އިއްތިހާދުގެ ފަރާތުން ވަނީ އެއަމަލު އެންމެ ހަރުކަށި އިބާރާތުން ކުއްވެރިކޮށްފައެވެ. އަދި ކުރިޔަށް އޮތްތާގައިވެސް ވަކި ސިޔާސީ ފިކުރަކަށް ބުރަވުމެއްނެތި ޤައުމު އިސްކޮށް ޒުވާނުންގެ ކުރިއެރުމަށް މަސައްކަތް ކުރުމުގައި ދެމިތިބޭނެ ކަމުގެ ޔަޤީންކަން އަރުވާ ކަމަށް އެއިއްތިހާދުން ބުނި އެވެ.\nޒުވާނުންގެ އިއްތިހާދުގެ ފަރާތުން އާންމުކުރި އޯޑިއޯތަކުގެ އަސްލުތަކުގެ ތެރޭގައި ދާދިފަހުން ލީކްވި ކުރީގެ ރައީސް ނަޝީދުގެ އޯޑިއޯ ކްލިޕްވެސް ހިމެނެއެވެ. މީގެ ކުރިން އެޑިޓްކޮށްގެން ލީކްކޮށްލާފައިވާ ހަތަރު ސުކުންތުގެ އެއޯޑިއޯ ކްލިޕްގައި ރައީސް ނަޝީދު ވިދާޅުވެފައިވަނީ ”އަޅުގަނޑަށް ފެންނަނީ ހަކުރު ބޯ ކުދިންނަށް ގަންޖާދޭން” މިގޮތަށެވެ.\nނަމަވެސް މިރޭ ޒުވާނުންގެ އިއްތިހާދުން މީޑިއާތަކަށް ވަނީ އެއްމިނަޓް 17 ސުކުންތުގެ އޯޑިއޯ ކްލިޕެއް އާންމުކޮށްފައެވެ.\n”ލެޖިސްލޭޝަންގައި އެޑްރެސް ކުރަން އެބަޖެހޭ ޑްރަގް، އެއްކަލަ ސޮފްޓަރ ޑްރަގްސް އާއި ހާޑާރ ޑްރަގްސް ވަކިކޮށްފައި މިކަންކަން އެގޮތަށް އެބަހަދަންޖެހޭ. ވަރަށް ގޯސް ވާހަކައަކަށް ވަނީ އަޅުގަނޑު މިހެން ދެންނެވީމަ، އަޅުގަނޑަށް ފެންނަނީ ހަކުރު ބޯ ކުދިންނަށް ގަންޖާދޭން. އެމީހުން ހަކުރުން ހަމަ ނައްޓުވާލެވޭތޯ ބަލަން. ލޭޓަސްޓް ސްޓޭޖެއްގައި އަނެއްކާ އެޓެމްޕްޓް ކުރެވިދާނެ، އޭރުން މައިލްޑް އެއްޗެއް (ސާފެއް ނޫން) އެހެންނޫނީ މިހާރު މިދަނީ މިމެތަޑޯން. މިދިޔަ ދެއަހަރު ޑްރަގް އެބިއުސް ކުދިން މަދެއްނޫންތޯ، އެއިހަމަ މެތަޑޯން ދެމުންގޮސް، އެއީ އެއްވެސް ގޮތަކަށް މީހަކު ޓްރީޓް ވެގެން ދިޔައީކީ ނޫން”. ރައީސް ނަޝީދު ވިދާޅުވެފައިވެ އެވެ.\nމިއޯޑިއޯ ކްލިޕްގައި ރައީސް ނަޝީދު ވިދާޅުވީ ޑްރަގްސް ބޭނުން ނުކުރާ މިހާކުނެތް އާއިލާއެއް ނުހުންނާނެ ކަމަށާއި، އެއްމެން ރީހެބް ކުރެވި މުޖުތަމައުން އެމީހުން ބަލައިގަންނަންޖެހޭ ކަމަށެވެ.


Dhunfathuge Isthiumaal kurun huttalumun hashigandha anna badal thakakee kobaa? - AO News\nދުންފަތުގެ އިސްތިޢުމާލު ކުރުން ހުއްޓާލުމުން ހަށިގަނޑަށް އަންނަ ބަދަލުތަކަކީ ކޮބާ؟\nދުންފަތުގެ އިސްތިޢުމާލުކުރުން ހުއްޓާލުމުން ތިބާގެ ހަށިގަޑަށް ވަރަށް ބޮޑެތި ބަދަލުތަކެއް އެކި މަރުޙަލާތަކުގައި އަންނަން ފަށައެވެ.\nދުންފަތުގެ އިސްތިޢުމާލު ކުރުން މުޅިންހުއްޓާލުމުގެ މާނައަކީ،ދުންފަތަށް ދެވި ހިފާފައިވާ (އެޑިކްޓް) މީހަކު އެކަމުން ދުރުވެގަތުމެވެ. އަދި މިކަމަކީ،ތިމާގެ ސިކުނޑީގެ ނާރުތައް އަލުން ގުޅުވައި ވައިރިން ކުރުން ފަދަ ކަމެކެވެ.\nދުންފަތުން ދުރުވުމުން ތިބާގެ ހަށިގަނޑަށް އަންނަ ބައެއް ބަދަލުތަކަށް މި ލިއުމުގައި އަލި އަޅުވާލާނަމަވެ. ސިގިރޭޓް ނުބޮއި ހުއްޓާލާތާ 20 މިނިޓް ތެރޭގައި ހިތުގެ ހިނގުން ދަށްވުމަށްފަހު އާއްމު ޙާލަތަށް އެޅޭނެއެވެ.ލޭގެ ޕްރެޝަރ ދަށްވުމަށްފަހު ހަމަޔަކަށް އެޅޭނެއެވެ. 12 ގަޑި އިރުތެރޭ ހަށިގަނޑުގެ އެތެރޭގައި ގިނަވެފައި ހުންނަ ކާރބަން މޮނޮކްސައިޑް ބޭރު ކުރަން ފަށާނެއެވެ. އޮކްސިޖަން ހުންނަންވާ ވަރަށް ހަމަކަށް އެޅުމުން ކާރބަން މޮނޮކްސައިޑް ވެސް ހަމަޔަކަށް އެޅިގެން ދާނެކަމަށް ކަމާއި ބެހޭ ފަރާތް ތަކުން ހާމަކުރެއެވެ. އަދި ދުންފަތުގެ އިސްތިޢުމާލު ނުކުރާތާ 24 ގަޑިއިރަށް ފަހު ހާރޓްއެޓޭކް ޖެހުމުގެ މިންވަރު ކުރިއަށް ވުރެ ކުޑަވެގެންދާނެއެވެ. ދެ ދުވަސްތެރޭގައި ވަސްބެލުމާއި ރަހަބެލުމުގެ އިޙްޞާސް ރަނގަޅުވެގެން ދާނެއެވެ. ތިން ދުވަސް ތެރޭގައި ހަށިގަނޑުގައި ހުރި ދުމުގެ ވިހައިގެ އަސަރު މަދުވެގެން ދާނެއެވެ. އަދި އެއްމަސް ދުވަސް ތެރޭގައި ފުއްޕާމޭ މަސައްކަތް ކުރާ މިންވަރު އިތުރު ވެގެންދާނެއެވެ. ފުއްޕާމޭގައި ހުންނަ ކުދި އިސްތަށިތައް(ސިލިއާ) އަލުން ދިރި ހިތުގެ ހޮޅިތައް ބެދުމުގެ ފުރުޞަތު ކުޑަވެގެން ދާނެއެވެ. ލޭހޮޅިއާއި ނާރުތައް ހަމަޔަކަށް އެޅުމަށް ގާތްގަޑަކަށް ފަސްއަހަރު ނަގާނެއެވެ. ދުންފަތުގެ އިސްތިޢުމާލު ކުރުން ހުއްޓާލުމުން ތިމާގެ ހަށިގަނޑު ހަމަޔަކަށް އެޅުމަށް ގިނަ ދުވަސްތަކެއް ނެގިނަމަވެސް އަމިއްލައަށް ހަމަޔަކަށް އެޅިގެން ދާނެއެވެ.\nސައުވީސް ގަޑި އިރުތެރޭގައި މީހަކު ސިނގިރޭޓް ބޯހިތްވާން ފަށާނީ ދުވަހަކު ތިންފަހަރު ކަމަށާއި،އޭގެ އަސަރު ހުންނާނީ ގިނަވެގެން ތިންމިނެޓަށް ކަމަށްވެއެވެ..މިވަގުތު ކޮޅު ދުންފަތުގެ އިސްތިޢުމާލު ނުކޮށް މަޑުކޮށް ލެވިއްޖެނަމަ،މަޑުމަޑުން ދުންފަތުގެ އިސްތިޢުމާލު ކުރާ ހިތްވުން ފިލައިދާން ފަށާނެއެވެ. އަދި މި ވަޤުތު ކޮޅު ތެރޭގައި ގިނައިން ފެން ބުއިމާއި،ފުންކޮށް ނޭވާ ލުމާއި، ދުންފަތުގެ އިސްތިޢުމާލު ކުރުން މަޑުކޮށްލުމާއި، ފަސޭހައިން ކޮށްލެވޭ އެހެން ކޮއްމެވެސް ކަމެއްގައި މަޝްޢޫލު ވެލުމަކީ މިކަމުން ދުރުވުމަށް ކުރެވިދާނެ ކަންތައްތަކެވެ.\nދުންފަތަކީ ގައިންގަޔަށް ނާރާ ގިނަ ބަލިތަކުގެ އަސްލުކަމަށް ވާއިރު ކިތައްމެ އުނދަގުލުން ނަމަވެސް ދުންފަތާއި ދުރުވުމަށް މަސައްކަތް ކޮށް މިކަމުން ސަލަމާތްވާން އެބަޖެހެއެވެ. އޭރުން ޞިއްޙީގޮތުންނާއި އިޖްތިމާޢީ ގޮތުން ތިބާއަށް ގިނަގުނަ ފައިދާތައް ކުރާނެ ކަންކަށަވަރެވެ. ތިބާގެ އަމިއްލަ ޞިއްޙަތާއި ޢާއިލާގެ ޞިއްޙަތަށްޓަކައިވެސް މިކަމުން ދުރުވާން މަސައްކަތް ކުރަން އެބަ ޖެހެއެވެ.\nމިއާރޓިކަލަށް މަޢުލޫމާތު ނަގާފައިވަނީ https://demic.app ންނާއި ހެލްތްޕްރޮޓެކްޝަން އެޖެންސީގެ ވެބްސައިޓުންނެވެ.\nދުންފަތުގެ އިސްތިޢުމާލުކުރާ މީހުންނަށް ކޮވިޑް-19ގެ ނުރައްކާ ވަރަށް ބޮޑު: ޑަބްލިއުއެޗްއޯ\nފޮޓޯޖެހި އިންޒާރެއް ނެތި ދުންފަތުގެ ބާވަތްތައް ދެން ނުވިއްކޭނެ\nމިއީ 30 އަހަރުވަންދެން ކޮންމެދުވަހަކު ސިނގިރޭޓް ފޮށްޓެއް ހުސްކުރި މީހެއްގެ ފުއްޕާމޭ\nދުންފަތުގެ ބާވަތްތަކުގައި ޖަހަންޖެހޭ އާ ލޭބަލް އާންމުކޮށްފި


ގާސިމް މަރާލި ކަމަށް އަދުހަމް އިންކާރުކޮށްފި – Dhen.mv\nގާސިމް މަރާލި ކަމަށް އަދުހަމް އިންކާރުކޮށްފި\nޑްރައިވަރު ގާސިމް ހަސަން މަރާލި ކަމަށް ކުރިން އިއުތިރާފުވުމަށްފަހު އެކަމަށް ފަހުން ގާސިމްގެ ގާތިލް އަދުހަމް މުހައްމަދު އިންކާރުކޮށްފިއެވެ.\nމިއަދުގެ ޝަރީއަތް ފެށުމުގެ ގޮތުން، މި މައްސަލަ ބައްލަވާ ޤާޟީ ވަނީ، ޓެކްސީ ޑްރައިވަރު ޤާސިމްގެ މަރަށް، އިބްތިދާޢީ އަޑުއެހުމުގައި އަދުހަމް އިޢުތިރާފްވެފައިވާތީ، އެކަން ކަށަވަރުކުރުމުގެ ގޮތުން ސުވާލުކޮށްފައެވެ. އަދި ދަޢުވާ އިތުރަށް ސާފުކުރުމަށް ބޭނުންވާނަމަ، އެ ފުރުޞަތުވެސް އަދުހަމަށް މިއަދުގެ މަޖިލީހުގައި އޮތްކަމަށް، ޤާޟީ ވަނީ ވިދާޅުވެފައެވެ.\nއަދުހަމަށް ދިން ފުރުޞަތުގައި އެންމެ ފުރަތަމަ އެދުނީ ދަޢުވާ ސާފުކޮށްދިނުމަށެވެ. އަދުހަމުގެ އެދުމުގެ މަތިން، ދަޢުލަތުން މިއަދުވެސް ވަނީ އަދުހަމުގެ މައްސަލަށް ކުރާ ދަޢުވާ އިއްވާފައެވެ. ދައުވާ އިއްވުމާއި އެކު، އެ ދަޢުވާ އަށް ޖަވާބުދެމުން އަދުހަމް ބުނީ، މުޅި ދަޢުވާ އަށް އިންކާރު ކުރާ ކަމަށާއި، ޤާޞިމްގެ މަރަކީ އޭނާ އަށް އެނގިގެން ހިނގާފައިވާ ކަމެއް ނޫން ކަމަށެވެ.\nއަދުހަމް ބުނީ އޭނާ ގަސްދުގައި މީހަކު މަރަލާފައި ނުވާނެ ކަމަށާއި މީގެކުރިން ކުށަށް އިއުތިރާފްވީ މަސްތުގެ ހާލަތުގައި ހުރެގެން ކަމަށެވެ. އަދުހަމް ބުނީ އޭނާ ކޯޓަށް ގެންނަނީ މަސްތުގެ ހާލަތުގައި ބަހައްޓައިގެން ކަމަށާއި އެކަން ކުރަނީ ފުލުހުން ކަމަށެވެ. އޭނާ އަށް ހޭވެރިކަންވީ ކަރެކްޝަންސްގެ ބެލުމުގެ ދަށުން މާފުއްޓަށް ގެންދިއުމުން ކަމަށްވެސް ބުންޏެވެ. އެވަގުތު ޝަރީއަތުގެ މަޖިލީހުގައި ގާސިމްގެ ވާރިސުންނާއި ފުލުހުން ވެސް ހާޒިރުވެ ތިއްބެވެ.\nގާސިމް މަރާލި ކަމަށް އަދުހަމު މީގެކުރިން ވަނީ ފުލުހުންގެ ތަހުގީގުގައިވެސް އިއުތިރާފްވެފަ އެވެ. އަދި މިމަހުގެ 12 ވަނަ ދުވަހު ކްރިމިނަލް ކޯޓުގައި އޮތް ޝަރީއަތުގެ މަޖިލީހަކަށް ހާޒިރުކުރުމުން އެ ދުވަހުވެސް އަދުހަމް ވަނީ ކުށަށް އިއުތިރާފް ވެފަ އެވެ. އަދުހަމް އެ ދުވަހު ކުށަށް އިއުތިރާފްވީ ދައުލަތާ އެކު އޭނާ އެއްބަސްވުމެއް ހެދުމަށްފަހު އެވެ.\nގާސިމް މަރާލި ކަމަށް އަދުހަމް މީގެކުރިން އިއުތިރާފްވެފައިވާތީ މިއަދުގެ އަޑުއެހުން ތާވަލްކުރީ އަވަސް ނިޔާގެ މައްސަލައެއްގެ ގޮތުގައި އަދުހަމްގެ މައްޗަށް ހުކުމް އިއްވައިި، ވާރިސުންގެ ބަސް ހޯދައި، އަދަބު ކަނޑައެޅުމަށެވެ. ނަމަވެސް އަދުހަމް ކުށަށްވީ އިއުތިރާފް އަނބުރާ ގެންގޮސްފައިވާތީ ދައުލަތުން މިއަދު ވަނީ އަދުހަމާ އެކު ދައުލަތުން ހަދާފައިވާ އެއްބަސްވުން ނިމުމަކަށް ގެނެސް މިމައްސަލައިގެ ޝަރީއަތް އަލުން ފެށުމަށް އެދިފަ އެވެ.


ފާއިތުވި3މަސްތެރޭގައި ރާއްޖެއަށް 27000 އަށްވުރެ ގިނަ ފަތުރުވެރިން އައިސްފައިވޭ ފާއިތުވި3މަސްތެރޭގައި ރާއްޖެއަށް 27000 އަށްވުރެ ގިނަ ފަތުރުވެރިން އައިސްފައިވޭ\nޤަތަރު އެއަރވޭސްގެ ފްލައިޓުން ރާއްޖެއައި ފަތުރުވެރިންތަކެއް ފައިބަނީ ---ފޮޓޯ: އަލީ ނަސީރު / ޕީއެސްއެމްނިއުސް\nބޯޑަރު އަލުން ހުޅުވާލިފަހުން ފާއިތުވި3މަސްދުވަސްތެރޭ ރާއްޖެއަށް 27217 ފަތުރުވެރިން އައިސްފައިވާކަމަށް ތަފާސް ހިސާބުތަކުން ދައްކައިފިއެވެ.\nމޯލްޑިވްސް އިމިގްރޭޝަނުން އާއްމުކޮށްފައިވާ ތަފާސްހިސާބުތައް ދައްކާގޮތުން ބޯޑަރު ހުޅުވާލުމާއިއެކު ޖުލައިމަހު 1752 ފަތުރުވެރިން ރާއްޖެ ޒިޔާރަތްކުރިއިރު، އޮގަސްޓްމަހު 7628 ފަތުރުވެރިން އަދި ސެޕްޓެމްބަރމަހު 9538 ފަތުރުވެރިން ވަނީ ރާއްޖެ ޒިޔާރަތްކޮށްފައެވެ. މިގޮތުން ސެޕްޓެމްބަރުމަހު ރާއްޖެއަށް ޒިޔާރަތްކޮށްފައިވާ ފަތުރުވެރިންގެ އަދަދަކީ މިއަހަރުގެ އޮގަސްޓުމަހު ރާއްޖެއަށް ޒިޔާރަތްކުރި ފަތުރުންވެރިންގެ އަދަދާއި އަޅާ ބަލާއިރު %56 އިތުރު އަދަދެކެވެ.\nތަފާސް ހިސާބުތައް ދައްކާގޮތުން މިމަހުގެ 15 ވަނަ ދުވަހާއި ހަމައަށް ރާއްޖެއަށް އައިސްފައިވަނީ 8350 ފަތުރުވެރިންނެވެ. މި މުއްދަތުގައި ރާއްޖެއަށް އެންމެ ގިނަ އަދަދަކަށް ފަތުރުވެރިން އައިސްފައިވަނީ ރަޝިއާއިންނެވެ. އެޤައުމުން ރާއްޖެއަށް މިމަސްތެރޭ 2308 ފަތުރުވެރިން ވަނީ ޒިޔާރަތްކޮށްފައެވެ. ދެން އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވަނީ އެމެރިކާއިންނެވެ. އެޤައުމުން ރާއްޖެއަށް 656 ފަތުުރުވެރިން އާއިސްފައިވާއިރު، ތިންވަނައަށް އެންމެ ގިނަ އަދަދަަކަށް ފަތުރުވެރިން ރާއްޖެއަށް ޒިޔާރަތްކޮށްފައިަވނީ އިނގިރޭސިވިލާތުންނެވެ. އެޤައުމުން މިމަހުގެތެރޭ 525 ފަތުރުވެރިން ރާއްޖެއަށް އައިސްފައިވެއެވެ.\nމިމަހުގެ 15ވަނަ ދުވަހާއި ހަމައަށް ރާއްޖެއަށް އެއްދުވަހެއްގެ ތެރޭ އެންމެ ގިނަ އަދަދަކަށް ފަތުރުވެރިން ޒިޔާރަތްކޮށްފައިވަނީ މިމަހުގެ9ވަނަ ދުވަހުއެވެ. އެދުވަހު ރާއްޖެއަށް ޖުމްލަ 1025 ފަތުރުވެރިން އައިސްފައިވެއެވެ. ކޯވިޑް-19 އާއި ގުޅިގެން ރާއްޖޭގެ ބޯޑަރު ބަންދުކޮށްފައިވަނީ މިދިޔަ މާޗުމަހުގެ 27 ވަނަ ދުވަހުއެވެ. 110 ދުވަހަށްފަހު ރާއްޖޭގެ ބޯޑަރުތައް އަލުން ހުޅުވާލާފައިވަނީ މިދިޔަ ޖުލައިމަހުގެ 15ވަނަ ދުވަހުއެވެ. މިއާއެކު ބައިނަލްއަޤްވާމީ އެއަރލައިންތަކުން ދަނީ ރާއްޖެއަށް އަލުން ދަތުރުތައް ފަށަމުންނެވެ. އެގޮތުން މިހާރުވެސް ބައިނަލްއަޤްވާމީ 12 އެއަރލައިންއަކުން ދަނީ ރާއްޖެއަށް ދަތުރުތައް ބާއްވަމުންނެވެ. އަދި ރާއްޖެއަށް ދަތުުރުތައް ފެށި އެއަރލައިންތަކުންވެސް ދަނީ ރާއްޖެއަށް ކުރާ ދަތުރުތައްކުގެ އަދަދު އިތުރުކުރަމުންކަންވެސް ފާހަގަކޮށްލެވެއެވެ.


Palestine School Kudhin Assembly Gai Thibba Hamalaa Dheefi - Vaguthu\nފަލަސްތީނު ސްކޫލް ކުދިން އެސެމްބްލީގައި ތިއްބައި ހަމަލާ ދީފި\nފަލަސްތީނު ސްކޫލް ކުދިންތަކެއް އެސެމްބްލީގައި\nފަލަސްތީނުގެ އަބޫ ޑިސްގައި ހުންނަ ސްކޫލެއްގައި އެ ސްކޫލްގެ ދަރިވަރުން ހެނދުނު އެސެމްބްލީގައި ތިއްބައި ހަމަލާ ދީފިއެވެ.\nޖަވާހަރް ލާލް ނެހްރޫ ސްކޫލުގައި އެކުދިން އެސެމްބްލީ އަށް އެއްވެ ތިއްބައި ބަޔަކު މީހުން ހަމަލާ ދީފައި ވަނީ ކަރުނަ ގޭހައި ގްރެނޭޑު ބޭނުންކޮށްގެންނެވެ. ގްރެނޭޑާއި ކަރުނަ ގޭސް އެ ކުދިންނާއި ދިމާލަށް އެއްލުމާއި އެކު ކުދިން ވަނީ ކްލާސް ރޫމްތަކަށް ވަދެ ރައްކާތެރިކަން ހޯދާފައެވެ.\nމިކަން ހިނގުމާއި އެކު އެ ސްކޫލުގެ ޕްރިންސިޕަލް ވަނީ ވަގުތުން ފުލުހުންގެ ސަމާލުކަމަށް އެކަން ގެނެސްފައެވެ. ވަރަށް ސީރިއަސް މައްސަލަ އެއްގެ ގޮތުގައި މިކަން ފަލަސްތީނުގެ ފުލުހުން ބެލުމަށް ފަހުގައި ބުނެފައި ވަނީ އެއީ ކުޑަ2ކުދިންވެގެން ދިން ހަމަލާތަކެއް ކަމަށެވެ.\nމި ހަމަލާ ދިނުމަށް ބޭނުންކޮށްފައިވާ ކަރުނަ ގޭހާއި ގްރެނޭޑަކީ އިސްރާއިލް ސިފައިން އެ ގައުމުގެ ރައްޔިތުންނަށް ހަމަލާތައް ދިނުމަށް ބޭނުންކުރާ ހަތިޔާރުތަކެވެ. މައުލޫމާތު ލިބޭ ގޮތުގައި އެއީ އިސްރާއިލް ސިފައިން އަތުން ވެއްޓިފައި ހުރި ހަތިޔާރު ތަކެކެވެ. ނަމަވެސް، އެ ގައުމުގެ ބައެއް ރައްޔިތުން ދެކޭ ގޮތުގައި މިއީ އިސްރާއިލް ސިފައިން އެ ކުޑަކުދިންގެ ބޮލަށް އެރިގެން އެ ކުދިން ލައްވައި ގަސްދުގައި ކުރުވި ކަމެކެވެ.\nމި ހަމަލާތަކުގައި އެއްވެސް ކުއްޖަކަށް ގެއްލުމެއް ވެފައިވާ ކަމުގެ ރިޕޯޓެއް ލިބިފައި ނުވި ނަމަވެސް، ހަމަލާތައް ދިން ދެ ދެކުދިންނާއި މިހާރު ދަނީ ސުވާލު ކުރެވެމުންނެވެ. އިސްރާއިލް ސިފައިންތައް ދަނީ މެދުކެނޑުމެއް ނެތި އެ ގައުމުގެ ބިންތަކަށް ނުހައްގުން ވެރިވެގަންނަމުންނެވެ.\nއޮކްޓޯބަރ 1, 2019 22:42\nކޮބާ އަލިފު ދާލް


ފައިޒާ ވެކްސިންގެ 500 މިލިއަން ޑޯޒް އެމެރިކާއިން ޤައުމުތަކަށް...\nއެމެރިކާއިން ބޭރު ޤައުމުތަކަށް ވެކްސިން ހަދިޔާކުރު\nފައިޒާ ވެކްސިންގެ 500 މިލިއަން ޑޯޒް އެމެރިކާއިން ޤައުމުތަކަށް ހަދިޔާކުރަނީ\nހުކުރު ދުވަހު ފަށާ ޖީ7 ޖަމިޓްގައި ޖޯ ބައިޑަން މިކަން އިއުލާންކުރައްވާނެކަމަށް ބެލެވޭ\nމި އަހަރު 200 މިލިއަން ޑޯޒް އަދި އަންނަ އަހަރުގެ ފުރަތަމަ ހަތަރު މަސްދުވަހުގެ ތެރޭގައި އިތުރު 300 މިލިއަން ޑޯޒް ހަދިޔާ ކުރާނެ\nއެންމެ ކުޑަކޮށް ތަރައްޤީވެފައިވާ ލިސްޓުގައި ހިމެނޭ 92 ޤައުމު ހިމެނޭގޮތަށް 100 ޤައުމަކަށް ވެކްސިން ބަހާނެ\n10 ޖޫން 2021 | ބުރާސްފަތި 07:44\nފައިޒާ ވެކްސިންގެ 500 މިލިއަން ޑޯޒް އެމެރިކާއިން ޤައުމުތަކަށް ހަދިޔާކުރަން ނިންމާފައިވާކަމަށް ރޮއިޓާސްއިން ރިޕޯޓްކޮށްފިއެވެ.\nރޮއިޓާސްއިން މިކަމާ ގުޅޭ3މަސްދަރަކާ ހަވާލާދީ ރިޕޯޓްކޮށްފައިވާ ގޮތުން އެމެރިކާގެ ރައީސް ޖޯ ބައިޑަންގެ ސަރުކާރުން މިހާރު ވަނީ އެ ޤައުމުގައި އުފައްދާ ފައިޒާ ވެކްސިންގެ 500 މިލިއަން ޑޯޒް، ވެކްސިންއަށް ބޭނުންވެފައިވާ 100 ޤައުމަކަށް ހަދިޔާކުރަން ނިންމާފައެވެ. މި ވެކްސިން ޑޯޒްތައް ހަދިޔާކުރާނީ2އަހަރު ދުވަހުގެ މުއްދަތަކަށް ބަހާލައިގެން ހަމަހަމަ ސިޔާސަތަކުން ކަމަށް ރިޕޯޓްކޮށްފައިވެއެވެ. އެގޮތުން މި އަހަރު 200 މިލިއަން ޑޯޒް އަދި އަންނަ އަހަރުގެ ފުރަތަމަ ހަތަރު މަސްދުވަހުގެ ތެރޭގައި އިތުރު 300 މިލިއަން ޑޯޒް ހަދިޔާ ކުރާނެކަމަށް ވަނީ ރިޕޯޓްކޮށްފައެވެ. އެމެރިކާއިން ފައިޒާ ވެކްސިން ހަދިޔާކުރާ 100 ޤައުމުގެ ތެރޭގައި އެންމެ ކުޑަކޮށް ތަރައްޤީވެފައިވާ ލިސްޓުގައި ހިމެނޭ 92 ޤައުމާއި، އެފްރިކާ ބައްރުގެ ޤައުމުތައް ހިމެނޭކަމަށް މަޢުލޫމާތު ލިބެއެވެ. މި ވެކްސިން ހަދިޔާކުރާނީ ދުނިޔޭގެ ސިއްޙަތު ޖަމުޢިއްޔާ، ޑަބްލިއު.އެޗް.އޯގެ ކޮވެކްސް ފެސިލިޓީއިން ކަމުގައިވާއިރު، މި ނިޒާމުގެ ދަށުން ތަރައްޤީ ވަމުން އަންނަ ޤައުމުތަކަށް ވެސް ވެކްސިން ފޯރުކޮށްދެވޭނެއެވެ. އެމެރިކާގެ މިނިންމުން ހުކުރު ދުވަހު އިނގިރޭސިވިލާތުގައި ފަށާ ޖީ7ގެ ޤައުމުތަކުގެ ސަމިޓުގައި އިއުލާންކުރާނެކަމަށް ރޮއިޓާސްއިން ވަނީ މަސްދަރުތަކާ ހަވާލާދީ ރިޕޯޓްކޮށްފައެވެ.\nއެމެރިކާއިން އިއުލާންކުރަން އުޅޭ މި ޑީލް ފައިނަލައިޒްކުރަން އުޅޭތާ4ހަފުތާވެފައިވާކަމަށް ރިޕޯޓްކޮށްފައިވާއިރު، މި މަސައްކަތުގައި އެންމެ އިސްކޮށް ހަރަކާތްތެރިވަނީ ވައިޓްހައުސްގެ ކޮވިޑް-19 ރެސްޕޮންސް ކޯޑިނޭޓަރ ޖެފް ޒިއެންޓްސްއެވެ. އެހެންނަމަވެސް، މިހާތަނަށް އައިރު މިކަމާ ގުޅިގެން މީޑިއާތަކުން ކުރި އެއްވެސް ސުވާލަކަށް ވައިޓް ހައުސްއިން ވެސް އަދި ފައިޒާ ކުންފުނިން ވެސް ޖަވާބެއް ދީފައެއް ނުވެއެވެ. އެހެންނަމަވެސް، އިނގިރޭސިވިލާތައް ފުރާވަޑައިގަތުމަށް އެއަރ ފޯސްއަށް ވަޑައިގެން މީޑިއާތަކާ ބައްދަލުކުރައްވައި އެމެރިކާގެ ރައީސް ބައިޑަން ވަނީ ޖީ7ގެ ސަމިޓުގައި އެމެރިކާއިން ބައިނަލްއަޤްވާމީ މުޖުތަމަޢަށް ވެކްސިން ފޯރުކޮށްދޭން ނިންމާ ސްޓްރެޓަޖީ ހާމަކުރައްވާނެކަމަށް ވިދާޅުވެފައެވެ. އެހެންނަމަވެސް، މިކަމުގެ އިތުރު ތަފުސީލެއް ދެއްވާފައެއް ނުވެއެވެ.\nއެމެރިކާއިން އެހެން ޤައުމުތަކަށް ވެކްސިން ހަދިޔާކުރަން ނިންމާފައިވާއިރު، އެޤައުމުގެ އާބާދީގެ 64 އިންސައްތައަށް ވެކްސިންގެ ފުރަތަމަ ޑޯޒް ޖަހައި ނިމި އުމުރުން ދުވަސްވީ މީހުންނަށް ވެކްސިންގެ ދެ ޑޯޒް ފުރިހަމަކުރުމުގެ މަސައްކަތް ބާރު ދުވެލީގައި ދަނީ ކުރިއަށްގެންދަމުންނެވެ. ބައިޑަންގެ ސަރުކާރުން ވަނީ ޖޫން މަސް ނިމުމުގެ ކުރިން އެ ޤައުމުން ދުނިޔޭގެ ޤައުމުތަކަށް 80 މިލިއަން ޑޯޒް ވެކްސިން ފޯރުކޮށްދޭނެކަމަށް މީގެ ކުރިން ވެސް ވަޢުދުވެފައެވެ.\nފައިޒާ ވެކްސިންގެ 500 މިލިއަން ޑޯޒް އެމެރިކާއިން ޤައުމުތަކަށް ހަދިޔާކުރަން ނިންމާފައިވާކަމަށް ޚަބަރު ފެތުރިފައިވާއިރު، ފައިޒާ ކުންފުނިން ވަނީ އެ ކުންފުނީގެ މި އަހަރުގެ އަމާޒަކީ3ބިލިއަން ވެކްސިން ޑޯޒް އުފެއްދުންކަމަށް ބުނެފައެވެ. އަދި އަންނަ އަހަރު މި އަދަދު4ބިލިއަނަށް އިތުރުކުރަން ވެސް އެ ކުންފުނިން ވަނީ އަމާޒު ހިފާފައެވެ. ނިއު ޔޯކް ޓައިމްސްގައި ބުނެފައިވާގޮތުން އެމެރިކާގެ ސަރުކާރުން ހަދިޔާކުރާ ވެކްސިން ޑޯޒްތައް ފައިޒާ ކުންފުނީގެ އަތުން "ފައިދާ ނުލައި ގަންނަ އަގު" ނުވަތަ ވެކްސިން ވިއްކާ އެންމެ ހެޔޮ އަގުގައި ގަތުމަށް ވަނީ އެއްބަސްވެފައެވެ. އަދި ބައިޑަންގެ މި ނިންމުން ޖީ7ގައި އިއުލާންކުރައްވާއިރު، އެމަނިކުފާނާއެކު މި ސަމިޓްގައި މިކަން އިއުލާންކޮށް ފައިޒާ ކުންފުނީގެ ސީ.އީ.އޯ އަލްބާޓް ބައުލާ ވާހަކަދައްކަވާނެކަމަށް ވަނީ ރިޕޯޓްކޮށްފައެވެ.\nމި އެއްބަސްވުމުގެ ދަށުން ގަންނަ 500 މިލިއަން ޑޯޒްއާއި އެމެރިކާއިން އެޤައުމުގެ ވެކްސިނޭޝަން ޕްރޮގްރާމްއަށް ގަނެފައިވާ 300 މިލިއަން ޑޯޒްއާއެކު އެ ޤައުމުން ފައިޒާ އަދި ބައޯ އެންޓެކްގެ އަތުން ގަތް ވެކްސިންއާއެކު ޖުމުލަ 800 މިލިއަން ޑޯޒަށް މިވަނީ އަރާފައެވެ.\nއެމެރިކާ ޖޯ ބައިޑަން ފައިޒަރ


Miee Ingireysi Vilaathun Nepal Ah Dhuvefai Dhaan Ulhey Anheneh - Vaguthu\nމިއީ އިނގިރޭސިވިލާތުން ނޭޕާލަށް ދުވެފައިދާން އުޅޭ އަންހެނެއް\nއެހީ ބޭނުންވެފައިވާ ފަރާތްތަކަށް އެހީ ހޯދުމަށް އަންހެނަކު އިނގިރޭސި ވިލާތުން ނޭޕާލާއި ހަމައަށް ދުވަން ފަށައިފިއެވެ.\nރޯޒީ ސްވޭލް ޕޯޕް ނަމަކަށް ކިޔާ މި އަންހެނާ ވަނީ މިހާރު ޔޫރަޕުން އިސްތަމްބުލް އަދި ތުރުކީ އާއި ހަމައަށް ޗެރިޓީ ހޯދުމަށް ދުވެފައެވެ. އަދި މިހާރު އޭނާ ވަނީ އިނގިރޭސި ވިލާތުގެ ބްރިޓޭން އިން ނޭޕާލުގެ ކަތަމަންޑޫއަށް 6000 މޭލުގެ ދަތުރު ފަށާފައެވެ.\nއުމުރުން 73 އަހަރުގެ މި އަންހެނާ އެކި ކަހަލަ ގޮންޖެހުންތަކާއި ކުރިމަތިވެގެންވެސް އެކަން ކުރަމުން އަންނަނީ، 2015 އަހަރު ނޭޕާލަށް އައި ބިންހެލުމުގެ ސަބަބުން ގެއްލުން ވެފައިވާ ފަރާތްތަކަށް އެހީ ހޯދައި ދިނުމުގެ ގޮތުންނެވެ.\n“މިއީ ހަމައެކަނި އެފަރާތްތަކަށް ކެއުން ބުއިން ދޭން ކުރާ މަސައްކަތެއް ނޫން. މީގެ ބޭނުމަކީ އެފަރާތްތަކަށް އަމިއްލައަށް ކައްކައިގެން ކެވޭ ވަރު ކޮށްދިނުން” އިސްތަމްބުލްގައި ހުންނަ ހާޖިއާ ސޮފިއާ ކައިރިން ދުވަމުން އަންހެން މީހާ ބުންޏެވެ.\nނޭޕާލުގެ ސަރުކާރުން އަންނަނީ އެގައުމަށް، 7.8 މިންގަނޑުގެ ބާރުމިނުގައި އައި ބިންހެލުމުގެ ސަބަބުން ގެއްލުން ވެފައިވާ ފަރާތްތަކަށް އެހީ ދިނުމަށް މަސައްކަތް ކުރަމުންނެވެ. މި ބިންހެލުމުގެ ސަބަބުން 9000 މީހުން މަރުވެ ވަނީ އެތައް މިލިއަން ބައެއްގެ ގެތައް ހަލާކުވެގެން ގޮސްފައެވެ.\nޕޯޕް ބުނެފައިވަނީ ތުރުކީ އަކީ އޭނާ މިހާތަނަށް ދުވި 13 ސިޓީގެ ތެރެއިން އެއް ސިޓީ ކަމަށެވެ. އަދި ދެން ކުރިއަށް އޮތީ ޖޯޖިއާ ކަމަށްވެސް އޭނާ ބުންޏެވެ. ޕޯޕް އަންނަނީ ދުވާލެއްގެ މައްޗަށް 20 ކިލޯމީޓަރު (12.4 މޭލު) ހުރަސް ކުރަމުންނެވެ.\n”އަހަންނަކަށް ނޭނގެ ނިދޭތަނެއް. ބައެއް ދުވަސްތަކުގައި ހަނަފަސް ސަހަރާތަކާއި މަގުމަތީގައި ނިދަނީ. ނިދިން ތެދުވާ ގޮތަށް އަނެއްކާވެސް ފަށަނީ ދުވަން“ ޕޯޕް ބުންޏެވެ.\nނަޝީދު، މަޖިލިހަށް 444ރ. ދައްކަން އޭސީސީން އަންގައިފި\nޑީކޯވި ފަތުރުވެރިޔާ ބަނޑޮހަށް ގެންގޮސްފި\nޑިސެމްބަރު 13, 2019 17:33\nދުވެގެން އެހީވާން ލާރި ހޯދާނެ ގޮތެއް އަހަންނަކައް ނުވިސްނޭ.


Emme hinganee "Rumi aa Jannat"\n"ރޫމީ އާ ޖަންނަތު" ގެ މައިގަނޑު ތަރިން: މިހާރު އެންމެ ގިނަ ބަޔަކު އިންތިޒާރު ކުރަނީ މި ވެބްސީރީޒްގެ އެޕިސޯޑްތަކަށް --\nޑާކްރެއިން އެންޓަޓެއިމަންޓްގެ ވެބް ސީރީޒް "ރޫމީ އާ ޖަންނަތު" މީޑިއާނެޓްގެ މަލްޓި-ސްކްރީން އެޕް މެދުވެރިކޮށް ގެނެސްދޭތާ ހަތް ހަފްތާވީ އެވެ. މި ވެބް ސީރީޒްގެ ހަތްވަނަ އެޕިސޯޑް ރޭ ވަނީ ދައްކާފަ އެވެ.\nވަރަށް ގިނަ ބަޔަކު އިންތިޒާރުކުރި ވެބް ސީރީޒްގެ ފުރަތަމަ ހަ އެޕިސޯޑް ހިލޭ ބަލައިލެވޭނެ ގޮތް މީޑިއާ ނެޓުން ވަނީ ހަމަޖައްސައިދީފަ އެވެ. މިއީ ގޭގައި ތިބެން ޖެހިފައިވާ މިފަދަ ވަގުތެއް ކަމަށް މިއީ ޑާކްރެއިންއާ މީޑިއާ ނެޓުން ދިން ރަނގަޅު ހަދިޔާއަކަށް ވިއެވެ.\nފުރަތަމަ ހަތް އެޕިސޯޑާއެކު ބެލުންތެރިންގެ ބޮޑު ތަރުހީބެއް މި ވެބް ސީރީޒަށް ވަނީ ލިބިފަ އެވެ. ކޮންމެ ބުރާސްފަތި ދުވަހެއްގެ ރޭ އާ އެޕިސޯޑާއެކު ގިނަ ބަޔަކު "ރޫމީ އާ ޖަންނަތު" ގެ ވާހަކަ ދައްކައެވެ. ހެއްވާ މަޖާ ގިނަ ކަންތައްތަކެއް ހިމެނޭ މި ވެބްސީރީޒްގެ ކޮންމެ އެޕިސޯޑެއްގައި ވެސް އެފަދަ އެތަށް ޑައިލޮގެއް ހިމެނެއެވެ. މީގެ އިތުރުން ހޭލުންތެރި ކުރުވުމުގެ ތަފާތު މެސެޖްތަކާއި އިބްރަތްތެރި ތަފާތު އެކި ކަންކަން ވެބް ސީރީޒުން ފެނިގެން ދާނެ އެވެ.\n"ރޫމީ އާ ޖަންނަތު" ގެ މައިގަނޑު ދެ ތަރިން: ގިނަ ބަޔަކަށް ކަމުދާ ވެބްސީރީޒެއް\nގިނަ ތަރިންތަކެއް ފެނިގެންދާ މި ވެބްސީރީޒްގައި އެންމެ މުހިންމު ރޯލްތަކުން ފެނިގެންދަނީ އަބްދުﷲ ޝާފިއު (ފުބޫ) އާއި ނުޒުހަތު ޝުއައިބް (ނުޒޫ) އެވެ. މީގެ އިތުރުން ޝީލާ ނަޖީބް އަދި ރޯނު ހަސަން މަނިކު ވެސް ފެނިގެންދާނެ އެވެ. އަދި މުހައްމަަދު ފައިސަލް އާއި އަހުމަދު ސައީދުގެ އިތުރުން އާދަމް ރިޒްވީ (ރެކްސް) ގެ އިތުރުން ތެރީސާ މޭ ވެސް މި ވެބްސީރީޒުން ފެނިގެން ދެއެވެ.\nފިލްމުގައި ޝީލާ އާ ސައީދުގެ ރޯލަކީ އެންމެ މަޖާ އަދި އެންމެ ފާހަގަކޮށްލެވޭ ރޯލެވެ. މީގެ އިތުރުން ހަސަން މަނިކުގެ ރޯލަކީވެސް ވަރަށް ތަފާތު ރޯލެކެވެ. ހަސަން ބުނި ގޮތުގައި އޭނާގެ 43 އަހަރުގެ ދިގު ފިލްމީ ކެރިއަރުގައި އެންމެ ތަފާތު ރޯލަކީ "ރޫމީ އާ ޖަންނަތު" ގައި އޭނާ ކުޅޭ ރޯލެވެ. މުޅި ވެބްސީރީޒްގެ ސްކްރީން ޕްލޭގެ މޮޅުކަަން އޭނާ ފާހަގަކުރިއެވެ.\n"ޑާކްރެއިންގެ 'ރޫމީ އާ ޖަންނަތު' ވާނެ ވަރަށް ތަފާތު ވެބްސީރީޒްއަކަށް. އަޅުގަނޑު ވަރަށް ހިތްހަމަޖެހޭ ރޯލެއް ލިިބިފައި ވަނީ،" ހަސަން ބުންޏެވެ.\n"ރޫމީ އާ ޖަންނަތު" ގެ ޝޫޓިންގައި ޕްރޮޑިއުސަރު މޮގާ އަދި ގިޔާސްއާ ފައިސަލް --\nޑާކްރެއިންގެ ކޮންމެ އުފެއްދުމުގައި ހާއްސަ ފެނިލުންތަކުން ކުރީގެ މަޝްހޫރު ތަރިންނާއި އެކި ދާއިރާތަކުން ފާހަގަކޮށްލެވޭ މީހުން ދައްކާލައެވެ. މީގެ ކުރިން ގެނެސްދިން ބައެއް ފިލްމުތަކުގައި ކުރީގެ ފިލްމީ ތަރިންނާއި ޓީވީ ޕްރެޒެންޓަރުން އަދި ލަވަ ކިޔުންތެރިންވެސް ފެނިގެން ގޮސްފައިވެއެވެ. އެއީ ޑާކްރެއިންގެ ފިލްމީ އުފެއްދުންތަކުގެ ހާއްސަ ކަމެކެވެ.\n"ރޫމީ އާ ޖަންނަތު" ގައިވެސް ހާއްސަ ފެނިލުންތަކުން ކުރީގެ މަޝްހޫރު ތަރިން ފެންނާނެއެވެ. އެންމެ ފާހަގަކޮށްލެވީ ކުރީގެ މަޝްހޫރު ނެށުންތެރިޔާ އަދި އެކްޓަރު ގިޔާސް ފެނިލުމެވެ. ކުރީގެ މަޝްހޫރު ހުރިހާ ލަވައެއްގައި ފެންނިގެންދިޔަ ގިޔާސް "ރޫމީ އާ ޖަންނަތު"ން ފެންނާނެ އެވެ. ގިޔާގެ މަންޒަރުތައް ޝޫޓްކޮށް ވަނީ ނިންމާފައެވެ.\n"ރޫމީ އާ ޖަންނަތު" ގެ މަންޒަރެއް: މިއީ ހެއްވާ މަޖާ ގިނަ ކަންތައްތަކެއް ފެނިގެންދާ ފިލްމެއް --


Terrorism Gaanoon: Fuluhunge muvassasaa harudhanaa nuko ithuru baarutha dhenee – adduLIVE\nޓެރަރިޒަމް ގާނޫނު: ފުލުހުންގެ މުއައްސަސާ އިސްލާހު ނުކޮށް އިތުރު ބާރުތައް ދެނީ!\n1 Sep 16, 2019, 20:34 އަލީ ނަސީރު\nރާއްޖޭގެ ސަލާމަތީ ބާރުތަކަށް ޤާނޫނުތަކުން ދީފައިވާ ބާރުތަކަކީ ދިވެހި ރައްޔިތުންގެ ސަލާމަތާއި ރައްކާތެރިކަން ކަށަވަރު ކުރުމަށް ދެވިފައިވާ ބާރުތަކެކެވެ. އަދި އިތުރު ބާރުތަކެއް ދޭކަމުގައިވާނަމަ އެ ދެވޭ ބާރެއް ދިނުމުގެ މައިގަނޑު މަޤްސަދަކަށްވާނީ ވެސް ދިވެހިރައްޔިތުންގެ ސަލާމަތާއި ރައްކާތެރިކަން އިތުރަށް ކަށަވަރުކުރުމެވެ.\nނަމަވެސް ރައްޔިތުންގެ ހައްޤުތައް ހަނި ކުރެވޭ ގޮތަށް އެއްވެސް ބަޔަކަށް ބާރުތައް ދިނުމުގައި ސަމާލުވާންވީ ވަރަށް ގިނަ ކަންކަން ހުންނާނެއެވެ. ޒިންމާ ކުރެވޭނެ ރަނގަޅު ނިޒާމެއް ނެތި ހިފެހެއްޓުމެއް ނެތް ބާރުތައް ދިނުމަކީ ނުރަނގަޅު ނަތީޖާތައް ނިކުމެދާނެ ކަމެކެވެ. ވޭތުވެދިޔަ މާޒީގައިވެސް އަޅުގަނޑުމެންގެ ރާއްޖޭގައި އެފަދަ ތަޖުރިބާތައް ކުރެވިފައި އެބަހުއްޓެވެ.\nޓެރެރިޒަމްގެ ނުރައްކާ ރާއްޖެއަށް އޮތް މިންވަރު ސަރުކާރުން އިހަށް ދުވަހު މިވަނީ ވަރަށް ތަފްސީލުކޮށް ހާމަކޮށްފައެވެ. އެއާއެކު ޓެރެރިޒަމް މަނާކުރުމުގެ ޤާނޫނަށް ސަލާމަތީ ބާރުތަކަށް އިތުރު ބާރުތަކެއް ލިބޭގޮތަށް ގިނަ އިސްލާހު ތަކެއް ވެސް ސަރުކާރުން މިވަނީ ހުށަހަޅާފައެވެ.\nސަރުކާރުން ހުށަހެޅި މުހިންމު އިސްލާހުތަކުގެ ތެރޭގައި ހިމެނޭ ޓެރެރިޒަމްގެ ތުހުމަތުވާ މީހުން ކޯޓު އަމުރެއް ނެތި 48 ގަޑިއިރު ވަންދެން ބަންދުކުރުން ހިމެނެއެވެ. ނަމަވެސް މިއީ ރާއްޖޭގައި ޓެރެރިޒަމް މަނާކުރުމަށް ކިހާ މުހިންމު ކަމެއް ތޯ ސުވާލު އުފެދެއެވެ. ނޫނީ ޓެރެރިޒަމްގެ ކުށްތައް ހުއްޓުވުމަށް މިއީ ކޮންމެހެން ކުރަންޖެހިފައިވާ ކަމެއްތޯ ސުވާލުއުފެދެއެވެ.\nއެންމެ ފުރަތަމަ މިހާރު ކަން ހިނގާ އުސޫލު ބަލަމާ ހިނގާށެވެ. މިހާރުވެސް ހެދިފައިހުރި ޤާނޫނުތަކުން ކޯޓު އަމުރެއް ނެތި ކުށުގެ ވެށިން މީހުން ހައްޔަރު ކުރުމުގެ ބާރު ފުލުހުންނަށް ލިބިފައި އެބައޮތެވެ. އެހެންކަމުން ޓެރެރިޒަމްގެ އަމަލެއް ހިންގުމަށް މަސައްކަތްކުރާ މީހާވެސް ކުށުގެ ވެށިން ފުލުހުންނަށް ކޯޓު އަމުރެއް ނެތި ހައްޔަރުކުރެވޭނެ މަގު އެއޮތީ ފެންނާށެވެ.\nދެން އޮތީ ކުށުގެ ވެށިން ބޭރުގައި ޓެރެރިޒަމްގެ ތުހުމަތުވާ މީހާއެވެ. މީހެއްގެ މައްޗަށް މިފަދަ ކުށެއް ތުހުމަތުވާނީ ސަބަބުތަކެއް ހުރެގެންނެވެ. އޭގެ ތެރޭގައި ތުހުމަތުވާ ކަމަކަށް ބާރުލިބޭ މައުލޫމާތުތަކެއް ހިމެނޭނެކަމަށް ބެލެވެއެވެ. ނުވަތަ އެ މީހަކު އެފަދަ ކުށެއް ކުރަންއުޅޭ ކަމަށް ލިބިފައިވަ ހެކިތައް ސަލާމަތީ ބާރުތަކަށް ލިބިފައިވާނެ ކަމަށް ބެލެވެއެވެ. އެއީ އެކަށީގެންވާ މައުލޫމާތެއް ނުވަތަ އެފަދަ ސަބަބުތަކެއްނެތި މީހެއްގެ މައްޗަށް މިހާ މަތީ ދަރަޖައިގެ ކުށެއްގެ ތުހުމަތު ކުރެވިދާނެކަމަށް ގަބޫލުނުކުރެވޭތީއެވެ. އެފަދަ ހާލަތުގައި މިހާރުވެސް އަމަލު ކުރަމުންދާ ގޮތަށް ކޯޓު އަމުރު ހޯދުމުގައި އެއްވެސް ހުރަހެއް އޮތްކަމަކަށް ނުފެނެއެވެ.\nބައެއް ޤާނޫނީ ބޭފުޅުން ދެކެވަޑައިގަންނަވާ ގޮތުގައި މިހާރުވެސް ރާއްޖޭގައި އަމަލުކުރާ ޓެރެރިޒަމްގެ ޤާނޫނަކީ ދުނިޔޭގެ ގައުމުތަކުގައި ހެދިފައިވާ މިފަދަ ޤާނޫނުތަކާ އަޅާބަލާއިރު ހަރުކަށި ޤާނޫނެކެވެ. އެހެންކަމުން ސަލާމަތީ ބާރުތަކަށް އިތުރު ބާރުތައް ދިނުމަކީ ބޭނުންކަމެއް ނޫނެވެ.\nމީގެ އިތުރުން ސަލާމަތީ ބާރުތަކަށް ރައްޔިތުންގެ ހައްޤުތައް ހިފެހެއްޓޭގޮތަށް އިތުރު ބާރުތަކެއް ދެވޭއިރު މާޒީގައި ލިބިފައިވާ ބާރުގެ ބޭނުން ހިފާފައިވަނީ ކިހިނެއްތޯ ބެލުމަކީވެސް މުހިންމު ކަމެކެވެ.\nދިވެހި ފުލުހުންގެ މައްޗަށް މިހާރުވެސް ބޮޑެތި ތުހުމަތުތަކެއް ކުރެވިފައިވާއިރު އެފަދަ ކަމަކާއި ގުޅިގެން މިހާތަނަށް ފިޔަވަޅޭއް އަޅާފައިނުވެއެވެ. އެހެން ކަމުން އިތުރު ބާރުތަކެއް ދިނުމަކީ ރައްޔިތުން އިތުރު ނުރައްކަލަކަށް ހުށަހެޅިދާނެ ކަމެއް ކަމަށްބުނ ގިނަބަޔަކު ދަނީ ޝަކުވާ ކުރަމުންނެވެ. އަދި ރާއްޖޭގެ ސިޔާސީ ލީޑަރުންގެ މައްޗަށް އެންމެ ގިނައިން ކުރެވުނު އެއް ދައުވާއަކީ ޓެރެރިޒަމްގެ ދައުވާއަށްވާއިރު ޓެރެރިޒަމްގެ ކުށުގައި މީހުން ބެދޭނެގޮތް ފަސޭހަ ކުރުމަކީވެސް އެފަދަ ކުށްތަކުން ކުރިމަތިވާ ނުރައްކަލަށް އޮތް ހައްލެއް ކަމަށްވެސް ނުފެނެއެވެ.\nޤާނޫނަށް ބަދަލު ނުގެނެސް ތަރައްޤީކުރަންވީ ސަލާމަތީ ބާރުތަކުގެ ވަސީލަތްތަކެވެ. ހެކި ހޯދުމަށް ކުރަންޖެހޭ މަސައްކަތް ގިނަކޮށް އިތުރަށް މަސައްކަތް ފުޅާކުރަންވީއެވެ. ކުށް ކަނޑައެޅެން އޮތް މަގު ޤާނޫނުން ފަސޭހަކުރުމަކީ ހައްޤުނޫން އަދަބެއް ބަޔަކަށް ދިނުމަށް ލިބިގެންދާނެ ފުރުސަތަކެވެ.


Ithuru nurakkalehgge birah Baarashu School Principle ehen rashakah badhaluvejje - One Online\nބާރަށު ސްކޫލް ޕްރިންސިޕަލްގެ ސައިކަލުގައި ބަޔަކު ރޯކޮށްލާފައި-- ފޮޓޯ: ބާރަށު ކައުންސިލް\nއިތުރު ނުރައްކަލެއްގެ ބިރަށް ބާރަށު ސްކޫލް ޕްރިންސިޕަލް އެހެން ރަށަކަށް ބަދަލުވެއްޖެ\nސައިކަލް ރޯކޮށްލުމާ ގުޅިގެން އިތުރު ނުރައްކަލެއް ކުރިމަތިވެދާނެތީ ހއ. ބާރަށު ސްކޫލް ޕްރިންސިޕަލް އަމިއްލައަަށް އެދިގެން އެހެން ރަށަކަށް ބަދަލުކޮށްފި އެވެ.\nބާރަށު ސްކޫލް ޕްރިންސިޕަލްގެ ސައިކަލުގައި ބަޔަކު ރޯކޮށްލާފައިވަނީ މިމަހުގެ 22 ވަނަ ދުވަހުގެ ރޭ ދަންވަރު 2:45 ހާއިރު އެވެ. ސައިކަލްގައި ރޯކޮށްލާފައިވަނީ ޕްރިންސިޕަލް ދިރިއުޅޭ ގޭގެ ގޯތި ތެރޭގައި ޕާކު ކޮށްފައި ހުއްޓަ އެވެ.\nމިހާދިސާގައި ސައިކަލް ބޭނުން ނުކުރެވޭ ވަރަށް އަނދާފައިވާއިރު އެ ގެއަށްވެސް ވަނީ ގެއްލުންވެފަ އެވެ.\nބާރަށު ކައުންސިލް ރައިސް ސޮފްއަތު މުހައްމަދު "ވަން" އަށް މިއަދު ވިދާޅުވީ، އެރަށު ސްކޫލުގައި މަސައްކަތް ކުރަމުން ދިޔަ ޕްރިންސިޕަލް އަމްޖަދު ހުސައިން ށ އަތޮޅުގެ ރަށަކަށް މިހާރު ބަދަލުވެފައިވާ ކަމަށެވެ.\nސޮފްއަތު ވިދާޅުވީ އަމްޖަދު އަކީ ނ. ވެލިދުއަށް ނިސްބަތްވާ މީހެއް ކަމަށާއި އޭނާ ޕްރިންސިޕަލް ކަމާ ހަވާލުވީއްސުރެން ބާރަށު ސްކޫލުގެ ކިޔެވުމާއި ކަންކަން ހަރުދަނާ ވެފައިވާ ކަމަށެވެ. އެހެން ނަމަވެސް ބަޔަކު ހިންގި ވަރަށް ދަށު ދަރަޖައިގެ އަމަލެއްގެ ސަބަބުން އިތުރު ނުރައްކަލެއް ކުރިމަތިވެދާނެ ކަމުގެ ބިރަށް އަމްޖަދު އެރަށުން އިއްޔެ އެހެން ރަށަކަށް ބަދަލުވެފައިވާ ކަމަށެވެ.\n"އެއީ ވަރަށް ރަނގަޅު މީހެއް. އަމްޖަދު ޕްރިންސިޕަލް ކަމާ ހަވާލުވުމަށްފަހު ވަރަށް ރަނގަޅަށް ސްކޫލުގެ ކަންކަން ކުރިއަށް ދިޔައީ. ކުދީންގެ ކިޔެވުމަށްވެސް ހެޔޮ ބަދަލުތަކެއް އަންނަމުން ދިޔައީ. ވަރަށް ބޮޑު ދެރައެއް މި ލިބުނީ މުޅި ރަށަށް." އޭނާ ވިދާޅުވި އެވެ.\nސޮފްއަތު ވިދާޅުވީ އަމްޖަދުގެ ސައިކަލްގައި ރޯކޮށްލި ބަޔަކު އަދިވެސް ހޯދިފައި ނުވާ ކަމަށާއި މީގެ ކުރިން އޭނާ އަށް އެއްވެސް އިންޒާރެއް އައިސްފައި ނުވާ ކަމަށް އަމްޖަދު ބުނި ކަމަށެވެ.\nބާރަށުގައި އަމްޖަދު ދިރިއުޅެމުންދިޔައީ އަނބިމީހާ އާއި ތިން ދަރިންނާ ވެސް އެކު އެވެ.\nމި މައްސަލަ ފުލުހުން އަންނަނީ ތަހުގީގު ކުރަމުންނެވެ. ނަމަވެސް މި މައްސަލައިގައި އަދި މިހަކު ހައްހަރު ނުކުރާ ކަމަށް ފުލުހުން ބުންޏެވެ.\nއެޑިއުކޭޝަން މިނިސްޓްރީގެ ޕާމަނަންޓް ސެކްރެޓަރީ އަހުމަދު އަލީ "ވަން" އަށް މިއަދު ވިދާޅުވީ ބާރަށު ސްކޫލްގެ ޕްރިންސިޕަލް އަމިއްލަޔަށް އެދިގެން އެހެން ރަށަކަށް ބަދަލުކޮށްފައިވާ ކަމަށެވެ. މިކަމާ ގުޅިގެން އަމްޖަދުގެ ބަހެއް ހޯދާލުމަށް "ވަން" އިން ގުޅާލުމުން ފޯނަށް ޖަވާބު ދީފައިނުވާތީ އޭނާގެ ބަހެއް ނުލިބުނެވެ.\nގުޅޭ ޓެގު އެޑިއުކޭޝަން މިނިސްޓްރީ ހއ. ބާރަށް ނ. ވެލިދޫ


September gai Oympus ah vannanee "Kaaku?"\nފިލްމު ކާކުގެ ޕޯސްޓަރު\nމުހައްމަދު އަބޫކަރު (މާއެނބޫ) ގެ ޑައިރެކްްޝަނުގެ ދަށުން ނެރޭ ފިލްމު "ކާކު؟" އަންނަ ސެޕްޓެމްބަރު މަހުގެ 24 ގައި އޮލިމްޕަހުގައި އަޅުވަން ނިންމައިފި އެވެ.\nމާއެނބޫގެ ވާހަކައަކަ، އަދި މަހުދީ އަހުމަދުގެ ސްކްރީންޕްލޭއަކަށް ހަދާފައިވާ ފިލްމަކީ ލޯބީގެ ބިރުވެރި ފިލްމެއް ކަމަށް އެ ފިލްމުގެ ޓީމުން ބުނެ އެވެ. ރިލީޒް ކުރާ ތާރީހާއެކު ވަނީ ފިލްމުގެ ކުރު ޓީޒާއެއް ވެސް ދަައްކާފަ އެވެ.\nޓީޒާގައި ފިލްމުގެ ގިނަ ކާސްޓުން ފެންނަ އިރު ބިރުވެރި ފިލްމުތަކުގައި އާއްމުކޮށް ފެންނަ ކަހަލަ މަންޒަރުތަކެއް ފެނެ އެެވެ. ސިއްސައިގެންދާ "ޖަމްޕް ސްކެއާސް" އާއި ފާޑުފާޑުގެ ހިޔަނި ތައްވެސް ފެނެ އެވެ. ޓީޒާއިން ފެންނަ ގޮތުގައި އެ އެންމެންނަށް ވެސް ބިރުވެރިކަމާ ކުރިމަތިވެ އެވެ. އަަދި މިކަމުން ސަލާމަތްވާނީ ކާކުތޯ ވެސް ސުވާލު ކުރެ އެވެ.\nމީ ޕްްރޮޑަކްޝަންގެ މި ފިލްމުގެ ލީޑް ކާސްޓުންގެ ތެރޭގައި ދާއިރާއަށް އާ ތަރިން ހިމެނެ އެވެ. އައިޝަތު ޔާސިރާ އަދި އިރުފާނާ އިބްރާހިމްގެ އިތުރުން އިބްރާހީމް ސޮބާހު (ކުޑަ ސޮބާ)، އަދި ހާމިދު އަލީ ވެސް ފެނެ އެވެ.\nފިލްމުގެ ޓިކެޓުު ވެސް މިހާރު ވިއްކަން ވަނީ ފަށާފަ އެވެ.\nއޮލިމްޕަހުގައި މިހާރު ދައްކަނީ އަންގާރަ ދުވަހުގެ ރޭ ޕްރިމިއާ ކުރި އަބްދުﷲ މުއާޒްގެ ފިލްމު "ލީނާ" އެވެ. ސެޕްޓެމްބަރު މަހުގެ 24 ގައި "ކާކު؟" އަޅުވަން ނިންމި އިރު، އެ މަހުގެ2ގައި އިލްޔާސް ވަހީދުގެ "ބަވަތި" ވެސް ރިލީޒް ކުރާނެ އެވެ.


Dhaftharu category in hiyaa flat libey meehun ge vaguthee list aanmu koffi | Wathan.mv ދަފްތަރު ކެޓަގަރީން ހިޔާ ފްލެޓު ލިބޭ މީހުންގެ ވަގުތީ ލިސްޓު އާންމުކޮށްފި | Wathan.mv\nދަފްތަރު ކެޓަގަރީން ހިޔާ ފްލެޓު ލިބޭ މީހުންގެ ވަގުތީ ލިސްޓު އާންމުކޮށްފި\n“ހިޔާ” މަޝްރޫއުގެ މާލޭ ދަފްތަރުގައި ރަޖިސްޓްރީވެފައިވާ ފަރާތްތަކަށް ހާއްސަ، H9 ކެޓަގަރީގެ ފްލެޓުތައް ލިބޭ މީހުންގެ ވަގުތީ ލިސްޓް އާންމުކޮށްފި އެވެ.\nއެ ކޮމިޓީން މިއަދު ވަނީ ދަފްތަރު ކެޓަގަރީން ފްލެޓަށް އެދި ހުށަހެޅި މީހުންނަށް ޕޮއިންޓް ލިބިފައިވާ ގޮތުގެ ވަގުތީ ލިސްޓު އާންމުކޮށް، އެ ލިސްޓަށް ޝަކުވާ ހުށަހެޅުމުގެ ފުރުސަތު ހުޅުވާލައިފަ އެވެ.\nއެ ލިސްޓުގައި ފްލެޓަށް ހުށަހެޅި މީހުންގެ ވަނަވަރާއި ޕޮއިންޓް ލިބިފައިވާ އަދަދު އަދި ކުރިން ޕޮއިންޓް ލިބިފައިވާ ގޮތުގެ ތަފްސީލް ވެސް ވަނީ ހިމަނައިފަ އެވެ.\nއެގޮތުން ފްލެޓަށް އެދުނު މީހުންގެ ތެރެއިން 25 މީހުންނަކީ ޝަރުތު ހަމަނުވާ މީހުން ކަމަށް ލިސްޓުގައިވެއެވެ.\nއެ ކެޓަގަރީއަށް ފޯމު ހުށަހަޅާފައިވާ ފަރާތްތަކަށް ޕޮއިންޓް ލިބިފައިވާގޮތުގެ ވަގުތީ ލިސްޓަށް ޝަކުވާ ހުށަހެޅުމުގެ ފުރުސަތު، މާދަމާ އިން ފެށިގެން އޮކްޓޫބަރު މަހުގެ ހަތަރު ވަނަ ދުވަހުގެ 15:00 ގެ ނިޔަލަށް ވަނީ ހުޅުވާލައިފަ އެވެ.\nމިހާތަނަށް އެ ކޮމިޓީން ވަނީ ޑޮކްޓަރުންނާއި ނަރުހުންނަށް ހާއްސަ (H4)، ޓީޗަރުންނަށް ހާއްސަ (H5)، މާލޭ ރަށްވެހިންނަށް ހާއްސަ (H8) އަދި ނުކުޅެދުންތެރިކަން ހުންނަ ފަރާތްތަކާއި އާއިލާތަކަށް ހާއްސަ (H10) ކެޓަގަރީގެ ފްލެޓާ ގުޅޭ ވަގުތީ ލިސްޓުވެސް އާންމުކޮށްފައެވެ.\nއެ ލިސްޓުތަކަށް ޝަކުވާ ހުށަހެޅުމުގެ މުއްދަތު ބަންދުވި އިރު 3068 ޝަކުވާ ވަނީ ހުށަހަޅައިފައެވެ. އަދި އެ ޝަކުވާތަކަށް ޖަވާބުދިނުމުގެ މަސައްކަތް ކޮމިޓީން އަންނަނީ ކުރަމުންނެވެ.\nހިޔާ މަޝްރޫއުގެ ދަށުން ފްލެޓް ތަކަށް ކުރިމަތިލި ފަރާތްތަކުންގެ ތެރެއިން “ލިސްޓް 2″ގެ ނަމުގައި ހަތަރު ކެޓަގަރީއަކުން 2،500 ފްލެޓް ވަނީ 2018 ވަނަ އަހަރުގައި އެވޯޑުކޮށްފަ އެވެ.\nއަދި 1 ކޮޓަރި ކެޓަގަރީތަކަށް ކުރިމަތިލި ފަރާތްތަކުގެ ތެރެއިން ޝަރުތު ހަމަވާ ފަރާތްތަކަށް ފްލެޓް ލިބިފައިވާ ލިސްޓް ވަނީ މީގެކުރީން އާންމުކޮށްފަ އެވެ.